
সম্পাদক  - ইন্দ্রকুমার সিংহ, লর্ীসিপুর। | পরিচালক - ডঃ অশোক কুমার সিংহ, শিলচর। 
গেক্স, নাটক, উপন্যাস) পেরিকল্পনা) 


সম্পাদক - নরেন্দ্র সিংহ, সিঙ্গারী,শিলচর | পরিচালক - মগিকাস্ত সিংহ, দুধপুর। 
(কেবিতা) 


__ উপদেক্ত্ী অগ্ডলী _- ] ] 

রঞ্জিত কুমার সিংহ প্রান শিক্ষক, দুরঘতছড়া ] 

অধ্যাপক বিমলকৃবঃ সিংহ - শিলচর া 

অধ্যাপক ব্রজেন্্ কুমার সিংহ - হাইলাকান্দি ] 

অধ্যাপক ডঃ কালীপ্রসাদ সিংহ, 9. 3)., 10. 1.0. - আসাম বিশ্ববিদ্যালয়, শিলচর । 
সুশীল বুম্জার সিংহ প্রাক্তন ডিরেক্টর, স্কুল এডুকেশন, নাগালেণু - শিলচর ] 
অধ্যাপক নামদেব সিংহ - হাফলং 
অধ্যাপক বারীন্্র কুমার সিংহ - শিলচর জু 


এড্ফোকেট মতি সুখজ্যোতি সি রান রাজ্যিক বিষযা, সামাজিক লিক্ষা আসাম - শুবাহটা। 


_ সম্পাদকীয় __ 


বিষুরপ্রিয়া মণিপুরী পাঠকবর্গ বারো সাহিত্যিক গিরিগিথানীরে হৃদিয়ৌপা ধন্যবাদ জ্ঞাপন 
করিয়ার। তানুর পুংনিঙরৌপা পাঙুলাক বারো বানা-নুংশি নাইলে পত্রিকাহানর দ্বিতীয় সংখ্যাহান 
বেলীর ছাৎ না দেহিলএছ। 


দ্বিতীয় সংখ্যাহানৌ সহদয় পাঠকর আশীব্বাদলো তৃতীয় সংখ্যার পথগ চিন্‌ করতৈ বুলিয়া 
আশা করুরী। বিষুরপ্রিয়া মণিপুরী পাঠক-পাঠিকা, লেখক-লেখিকা, বিজ্ঞাপন দাতা হাব্বিরে 
হৃদিয়ৌপা ধন্যবাদ জানাউরী। 


চৌধুরী প্রিন্টার্স, তারাপুর, শিলচর - ৩ মাপুগিরক বারো কন্মীবৃন্দরে ধন্যবাদ। 


১লা, কার্তিক ১৪১০ সন রী গোপেন্দ্র কুমার সিংহ 
শিলচর এসি, এস্‌ ক: প্রাপ্ত) 


পপ্রিকাজনর পাতাজ্জল.তে 


১।  অজা ধনসেনা রোমায়ণ কীর্তনী) রি 
২। চানমণির চিন্তা লি 
ত। জয়রাধে (চিঠি) রি 
৪। জয়কিষেন হাইট্স ্ 
৫।  বিষুপ্রিয়া মণিপুরী ভাষার বিষয়ে ০ 
৬। মণিপুরী কৃষ্টি বারো বিষ্ুপ্রিয়া মণিপুরী কৃষ্টি __ 
৭। প্রিয়ার অপরূপ রূপ মাধুরী ২ 
৮। পণ্ডিত সিংহ বারো মুর্খ সিংহর দপ্তর - 
৯। আমার শ্রেষ্ঠ সাহিত্য - 
১০। ঈশালপা নিংঘো - ডাকুলা খাম্বাতম্বা - 
১১। হাট্‌ সারথি - 
১২। অমৃত চয়ণ - 
১৩। কুবেরর ঠকা ঘুম 
১৪1 ইমা হি 
১৫। সাহিত্যরথী লক্ষ্মীনাথ বেজবরুম়না _ 
১৬। উঠ উঠ গাভুরাপুয়েই - 
১৭। শরদর ডাক চে 
১৮। মালিনী ৮ 


রী ব্রজ গোপাল সিংহ 
শ্রী শ্যামানন্দ সিংহ 
শ্রী সেনারাপ সিংহ 
শ্রী সুশীল কুমমার সিংহ 
শ্রী গোষ্ঠবিহারী সিংহ 
শ্রী শশী কুমার সিংহ 
দৃষ্টিকোণ 


বসজ্ঞা প্রলত্েলা রাআ ফু প-কীরলী 


-__ ডঃ কালীগরসাদ সিংহ 

ভারতর প্রায় হাবি সমাজে এবংনক্ষিণ পূর্ব এশিয়ার প্রায় হাবি দেশেউ রামলীলা কীর্তনর প্রথা আছে। 

বিষুপ্রিয়া মণিপুরী সমাজে প্রাচীন যুগেত্ত অসকরিয়া রামলীলা ঘরে ঘরে গল্পর আকারে এবং ছোট ছোট 

গীতিকার আকারে প্রচলিত আছিল। উহানর প্রমাণস্বরুপ আমি মাতে পারিয়ার যে,আমার ভাষার প্রাটীনতম 

নিদর্শন-স্বরূপ যে বরণ ডাহানির এলাহান আনুমানিক স্রীন্টায় ১৫শ শতক) পেয়ার, উহানাত রাম, লক্ষণ, 
রাবল, বীরবাউ এসাদে রামায়ণর প্রধান চরিত্র উহানির উল্লেখ আছে £ যথা - 


“হরিয়ো রামো লেইমেলতে কুঙগোই পিত করে। 

রাবলর পুতো বীরবাউ, বীরবাউবে যুবর ধিয়ান কইলো। 

বর বয়ান করের নাইলসমনেফুলর লেইরাঙ দিলো। কন বিশ তিক বা ীর্তনর আকারে জমি 
আমার কৃষ্টিত রামায়ণ-কথা পাছিতা এতা শতাব্দীর তৃতীয় দশকর মাঝামাবিত অর্থাৎ ১৯২৪-২৫ শৃষ্াব্দর 


সময়ত। এ রামায়ণ-গীতিকা প্রবর্তন করেছেতা শিংলার গুরামাঞ্জ্ি গাঙর নবসিং অজা গিরকে। কিন্তু . 
গিরকে রামায়ণ কীর্তনর পরিপূর্ণ রূপ উহান দেনা নুয়ারেছে এবং উতার যথাযথ বা বিশদভাবে প্রচারৌ 
করে নুয়ারেছে। বিঞুরপরিয়া সমাজে রামায়ণ কীর্তনরে পরিপূর্ণ রূপ দিয়! উতার প্রচার বারো প্রসার করানির 
শ্রেষ্ঠ কৃতিত্বহান যারগাতা নবসিং অজার খুলা বেয়ক বলদেব সিংহ গিরকর পুতোর অজা ধনসেনা 
গিরকরাঙ। এ গিরক এগোই তার চিত্তাকর্ষক সুরর বঙ্কার বারো নয়নমুগ্ধকর অভিনয়র মাধ্যমে রামায়ণ 
গীতিকারে এ সমাজে জনপ্রিয় করিয়া তুলেছে: এ গিরকর অনেক পড়ুয়াই গিরকর বিদ্যা,এহান শিক্ষা 
করিয়া রামায়ণ গান গেইলা এবং গেইতারা, কিন্তু ধনসেলা গিরকর রামায়ণ গান হুনিয়া বারো দেহিয়া যে 
তৃপ্তিহান পেইলাঙ, উহানর তুলনা নেই। প্রত্যক্ষদর্শী হাবি গিরিগিথানীর চিত্তপটে এবাকাউ গিরক উগোর 
ব্বামায়ণ-গান বারো অভিনয়র ভঙ্গি উতা জাগ্রত অ'য়া আছে; বারো গিরিগিথানী উতা হাবিয়েউ গিরকরে 
শ্রদ্ধা সহকারে স্মরণ করতারা। উহানে আজি বিষ্ুপ্রিয়া মণিপুরী সমাজে রামায়ণ-গান প্রচারর শ্রেষ্ঠ কৃতিত্ব 
বহন করেছে এ-অজা ধনসেনা গিরকর জীবনীহান খানি আলোচনা করিয়া তার প্রতি কৃতজ্ঞতা বা শ্রদ্ধা 
খানি নিবেদন করিক। 

অজা ধনসেনা গিরক জরম আলতা শিংলার দুর্সভছড়ার কাদার গামা গা ১৩১০ সনর 

ভাতদ্রমাহাত (১৯০৩ ইংরাজীর সেপ্টেম্বরে)। গিরকর পিতৃদেবর না শ্রীবলদেব সিংহ, কিন্ত গিরকর , 

তর 
বেয়ক আগৌ আছিল। ধনসেনা গিরকর পিতৃদেব শ্রীবলদেব গিরক রুকর মেস্তরি.হিসাবে নাঙ করেছিলঃ 
ধনসেনা গিরকর খুলা বেয়ক গোকুলচানেউ বাপকর মেস্তরির বিদ্যা উহান হিকেছিল। 

ধনসেনা গিরকে গৃহিণী দুগো গ্রহণ করেছিল, কিন্ত দ্বিয়োগির কুনোগোরেউ তা সামাজিক নিয়মমতে 
বিবাহ নাকরেছে। গিরকে রামায়ণ কীর্তন গেইতেগা তার অভিনয়ে - গানে মুগ্ধ অ'য়া গিথানক দিয়োগিয়ে 
গিরকরে পতিত্বে বরণ করেছিতা। পইলা গিরকরে পতিত্বে বরণ করানির যাশাক করলোতা প্রতাপগড়র 
কেহর গার্ডর কমালা বুলিয়া রূপবতী নিঙোল আগো। ধনসেনা গিরকে গিথানকর য়াশাক উহান থদিলো, 
কিন্তু অল্প বয়সে গৃহিণী উগো দেহত্যাগ করলো এবং তেইর উরে জরম অ+ছিলী তুলসী নাঙর নিঙোলশৌ 
উগ্ৌৌ যৌবনর আগেই মৃত্যুবরণ করলো। উতার কতো বছর পিছে একেইভাবে গিরকর অভিনয়ে-গানে 


৯. ৯১ 


আকৃষ্ট অনা প্রতাপগড়রেই কাটাবারী গার বিনোদিনী বুলিয়া নিডোল আগোই গিরকরে পতিত্বে বরণ 
করানি মনেইলো আরো ধনসেনা গিরকে গিথানকর আশাহান পুরাদিলো। বিনোদিনী গিথানকর গর্ভত 
ধনসেনা গিরকর নিষ্োোল দুগো বারো মুনিজিপুত দুগো জরম অ্ইলা; মুনি জিপুত দিয়োগি অ'ইলাতাই 
শ্রীঅজয় কুমার সিংহ বারো শ্রীকৃষ্ণ কুমার সিংহ। মুনিশৌ উদি পূর্ণ যুবক অনার আগেই বিনোদিনী 
গিথানক দেহত্যাগ করলো। উতার পিছে ধনসেনা গিরকে তার খুলা বেয়ক গোকুলচানরাঙ শৌগির 
রক্ষণাবেক্ষণর 'দায়িত্বহান একরকম সম্পূর্ণভাবে এরাদিয়া বাহিরে বাহিরে রামায়ণ গান গেয়া থাইল। 

ধনসেনা গিরকে পড়ান্ডনা একরকম নাকরেছে বুললেউ চলের - প্রথম ভাগ কি দ্বিতীয় ভাগ পর্যাস্ত 
তামকরেছে; অর্থাৎ তারতা বর্ণ-পরিচয় মাত্র অ'ছে। কনাকতো পুরি তারতা এ'লা-নাছাদে প্রচণ্ড আগ্রহ 
দেহা দেছিল। পাচ বছর বয়সেত্ত তা রাসে কৃষ্ণগো অ্য়া নাছানি অ+করেছিল, এবং নাছাত পারদর্শিতা 
থানাই তা কৃষ্ণগো অয়া অনেকবার নাছেছিল। 

ধনসেনা গিরকর জেরতাক নব সিং অজা দুরলভছড়ার কাদার দরগারবন্দে ঘরবাড়ী করিয়া আছিল। 
গিরক উগোই সমগ্র রামায়ণ এহান বাংলালো নাটকাকারে ইকরিয়া বারো যাত্রাদলর অনুকরণে নাটকর দল 
আহান হঙকরিয়া ও দল উহানলো রামায়ণ অভিনয় করে করে বুললো। নৃত্যকলা বারো অভিনয়েদে 
ধনসেনা গিরকর পারদর্শিতা দেহিয়া নব সিংহ গিরকে তারে দরগারবন্দে নিয়া আকুবালা থয়া রামায়ণ- 
অভিনয় শিক্ষা দেনা অকরলো। ধনসেনা গিরকেউ রীতিমতো অজা বরিয়া জেরতাকরাঙ রামায়ণ-গান 
তামকরানি অকরলো। যেবাকা সময় আহানি আতে পার, উবাকাই তা লাজলজ্জা বেলেয়া আবখুলাগোই 
মনে মনে অজাগোরে ভক্তি করিয়া নাটকর অভিনয় বারো অঙ্গভঙ্গি অভ্যাস করিয়া থাইল। তার নমুনা 
উহান দেহিয়া গাঙর মানুবে তারে পাগল অইল সাত বুলিয়াউ নিউকরলা; কিন্তু তার জেরতাক বা অজা 
গিরকে তার নিষ্ঠা উহান দেহিয়া তারেলো ডাঙর তরসা আহান করেছিল। অল্প দিনেই ধনসেনা গিরক 
অভিনয় শিক্ষা করিয়া নাটকর বিভিন্ন ভুমিকাত লামানি অকরলো। কনাককালে পইলা গিরকে লবকুশর 
ভবমিকাত লামিল; পিছেদে হনুমানর ভুমিকাতৌ লামেছিল। ধনসেনা গিরক অভিনয়ত নাটক দল উহানাত 
শ্রেষ্ঠ অভিনেতাগো রূপে গণ্য অইল। যে কুনো ভূমিকাত তা লামে পারলো, এবং যে ভূমিকাত লামিল 
উহানরে তা যথাযথাতাবে পরিষ্মুট করে পারলো। 

কুনো নাটকর দল আহান সাধারণত: দীর্ঘ দিন জিংতা অয়া নাথার। নব সিং অজার দলহানৌ দীর্ঘদিন 
জিংতা অয়া থানা নুয়ারলো। কতো বছর পিছে দলহান বাগিল উবাকা নব সিং গিরকে রামায়ণ নাটকর 
চরিত্র কথা উতারে নিজর ভাষালো নুয়া করে সাজেয়া পদকীর্তনর ঢঙে রামায়ণ-গান দেনা অকরলো। নব 
সিং অজা গিরকে রামায়ণ নাটকরে রামায়ণ-গানেদে বুলেইলোতা তার প্রায় ৫৫-৬০ বছর বয়সে। $ 
সময়ত ধনসেনা গিরুকর বয়স ১৫-২০ বছর আছিল। ওঁ বয়সেই নব সিং অজাই রামায়ণ-গান দেনার 
সময়ত হাদি হাদিত ধনসেনা গিরকে অংশ গ্রহণ করলো। নব সিং অজার বৃদ্ধ বয়সে ধনসেনা গিরকে ও 
রামায়ণ গীতিকারে আরতাউ সুন্দর বারো পরিপূর্ণভাবে রচেয়া এবং নিজে কীর্তনর দল আহান হকরিয়া 
রামায়ণ-গান করানি 'অকরলো। রামায়ণ-গীতিকারে নুয়া করে হাজেইতে গিয়া ধনসেনা গিরকে তার অজা 
এবং জেরতাক নব সিং অজার ইকরা গীতিকার ভাষা উতারতাউ বহুলাংশে পরিবর্তন করলো। নব অজা 
মরানির পিছে বিষুপুর বেনর গাও) গাঙর ঠাণুর সিং বুলিয়া আত্মীয় আগোর উদ্যোগে ধনসেনা গিরক বনর 
গাঙে ঘর করিয়া থাইলগা। উতার পিছেতুই তা রীতিমতো রামায়ণ-গান দিয়া বুলানি অকরলো এবং অল্প : 
দিনেই চারিয়ো বারাদে তার খ্যাতি ছড়েয়া পড়িল; কাছাড়, ব্রিপুরা অঞ্চলর বিধুপপিয়া বারো স্থানীয় বাঙালী 
সমাজর হাবি কোণাকুঞ্চেলেদেন নিমন্ত্রণ পেয়া পেয়া গিরকে রামায়ণ গান দিয়া বুলে বুলে থাইল। তা 

যেবেদে গেলগা উবেদে তার খ্যাতি। তার গান বারো অভিনয়ে মুগ্ধ অয়া স্থানে স্থানে অসংখ্য গিরি গিথানীয়ে 
তারে রূপার মেডেল উপহার দিয়াছিলা। এসাদে করে গিরকে মেডেল পাছিলতা প্রায় দুইশো আড়াইশোহান। 
আকখুরুম ত্রিপুরা রাজার অন্দরমহলে গিরকে রামায়ণ দিয়াছিলগা উপেই মহারাণীয়ে হারৌয়ে আকয়া 
সাতহান মেডেললো মালাডাল বানেয়া নিজর আতে গিরকরে উপহার দিয়াছিলী; উতার গজে পশমীর 
চাদর আহানৌ দিয়াছিলী। শিলঙে তৎকালীন আসামর গভর্ণরর বাসভবনে রামায়ণ দিয়াউ গিরকে ভূয়সী 
প্রশংসা বারো আর্থিক উপহার পাছিল। তার খ্যাতি কলিকাতা পেয়া গিয়া ফৌ অইলগা,উপেইতো গিরকরাঙ 
রামায়ণ-গানর নিমন্ত্রণ আহিল। ও নিমন্ত্রণ পানাই গিরকে তার দলহান আরতাউ সুগঠিত করিয়া গেলগা 
এবং করিকাতাত তার রামায়ণ-গানলো বহু উচ্চন্তরর গিরিগিথানীরে মুগ্ধ করিয়া আহিল। 

অজালোকর সাফল্য কেবল মাত্র তানুর স্বকীয় উপস্থাপনা বা পরিবেশনলো প্রমাণিত নার; তানুর সাফল্য 
প্রমাণিত অরতা তানুর শিব্য-প্রশিষ্যর ধারালো। এ দিকেউ অজা ধনসেনার সাফল্য আমারতা একবাক্যো 
স্বীকারকরানি লাগতই। গিরকে বিষুপপ্রিয়া মণিপুরীর প্রায় প্রত্যেক অঞ্চলে তার শিষ্য হডকরিয়া থয়া 
গেছেগা। গিরকরতা সর্বমোট টোদ্দগো শিষ্য আছিলা বুলিয়া তার পুতোক কৃষ্ণকুমার গিরকে দাবী করলো। ' 
উতার মাজে এ ছয়োগো শিব্যর নাঙ বিশেষভাবে উল্লেখযোগ্য: (১) শ্রী মণি সিংহ নেরসিংপুর) (২)স্রী ' 
ঝুলন সিংহ বোগরাঙ্গন) (৩) শ্রী নীলমণি সিংহ্‌ (প্রতাপগড়), (৪) শ্রী কালিদাস সিংহ (প্রতাপগড়) ৫) 
শ্রী রতনমণি সিংহ অরুবা) বারো €৬) শ্রী কৃষ্ণকুমার সিংহ €ুরামার্জি-ধনসেনা গিরকর পুতোক)। 

লমইতেগা অজা ধনসেনা সম্পর্কে কথা আহানি মাতানির প্রয়োজন মনে করিয়ার। কথাহান এহান £ 
কেবলমাত্র বর্ণপরিচয প্রাপ্ত গিরক আগোর পক্ষে জীবনে এসাদে সাফল্য লাভ করানি সম্ভব অইলতা কিতায়া? 
আমি দেহিয়ারতা গিরকর সাফল্য এহানর পশ্চাতে তিনহান কারণ : ১) তার জন্মলন প্রতিভা, ২) তার 
নিষ্ঠা বারো প্রচেষ্টা এবং, বিশেষ করিয়া, ৩) তার গুরুতক্তি। গিরকর পরিবারর সদস্যরাঙতো ধনসেনা 
গিরকর প্রচণ্ড গুরুতক্তির কথা হুনলাঙু। অজা বরনর পিছেত্ত পুরি তা মনপ্রাণ দিয়া অত্যন্ত নিষ্ঠার সঙ্গে 
তার অজার সেবাসেবি করলো, যার ফলে তার অজায়ো তারে মনপ্রাণ দিয়া স্লেহ করলো। দেহত্যাগর 
আগে অজা গিরকে ধনসেনা গিরকরে কাদাত ডাহিয়া চুমা আহান দিয়া তারে প্রাণ ভরিয়া বর দিয়া গেছিলগা- 
এ রামায়ণ-গানে তা দিখ্বিজয়ীগো অক বুলিয়া। গিরকর অজার শুদ্ধ ম্নেহসঞ্জাত বর উহান নিশ্চয়ই পিছেদে 
সফল অছে বুলিয়া আমি উচ্চকঠে মাতে পারিয়ার। যেতাউ অক, দীর্ঘদিন বামার়ণ-গান প্রচার করিয়া এবং 
ফামে ফামে তার শি্যরাষড বিদ্যাহান দিয়া ১৩৭৪ সনর কার্তিক মাসে (১৯৬৭ ইংরাজীর নভেম্বর মাসে) 
৬৪ বছর বয়সে বহমূত্র রোগে দশ বারো দিন ভুগিয়া অজা ধনসেনা দেহত্যাগ করলো। গিরকর শ্রাদ্ধর দিনে . 
গিরকর পড়্রা-জিপুত হাবিয়ে তিলয়া রামায়ণ গানলো উপস্থিত মানু হাবিয়ে আহির পানির ধারালো 
বাহুবাছিলা - 

অজা ধনসেনার দেহত্যাগর পিছে গিরকর জিপুতে আদ্যকার গুরামার্জি গাঙে ভিটা লয়া ঘর করিয়া 
থাইলাগা। অজা ধনসেনা গিরকর জিপুত দ্বিয়োগো এবাকাউ গুরামাঞ্জি গাঙে আছি। দ্বিয়োগির ভিতরে 
খুলা পুতোক কৃষ্ঞকুমার গিরকে যদিও অজা ধনসেনারাঙতো রীতিমতো রামায়ণ-গান না হিকেছে, তথাপি 
পিতৃদেবর গান বারো অভিনয় উতা হাৰি গিরকে দেহে দেহে আয়ত্ত করেছে। অজা ধনসেনার দেহত্যাগর 
পিছে পিতৃদেবর বিদ্যাহান রক্ষা করানিরকা বুলিয়া গিরক উগোই পিতৃদেবর সাদে রামায়ণ-গানার বৃত্তি 
উহান অনুসরণ করিয়া আছে। 


_০০০-_ 


ভালআনির চিন্তা 


_ ব্রজেন্ফ কুমার সিংহ 

চানমণি খালকরতে খালকরতে মরানি বিৎতা অইল : ওতাপেয়াউ তার খালকরানি লই নার। 
আর না খালকরতো বুলিয়া কতিও চেষ্টা করত, সুপ কানা নার তার প্রধান উদ্দেশ্যহান কিসাদে করলে 
সমাজর মঙ্গল অইতইতা। কিদাদে করলে সমাজ এহান এক অয়া মুঙেদে কাকেই কারতাইতা। কিসাদে 
পথগই চুমছেতা। চুম পথ ওগ কুরাং থাইলতা। উগ কিসাদে এতা এতা খালকরিয়া নিয়াম হিনপার। 

এবাকাউ কোন-দল আহানাৎ না. হমাছে হানতে আকতায়ো তারে দেহে নুয়ারতারা। পথেদে 
আটলে চেয়া আহিতারা। ঘরে থাইলে হিল উরেইতারা। তারে হুবা মানুগ বুললে আর মানুয়ে দুখ পেইতারা। 

রাতি ঘুম নাহের, দবিনে কাম করানি নাহের। মধ্যম নারায়ণ-গছিয়া চেইল, ঘৃতকুমারীর পাতাল 
মুরগৎ বরন দিল, কতদিন মিরামিষ খেয়া চেইল, কতদিন রউবাউ খেইল, প্রাণায়াম করিয়া চেইল, প্রণামি 
করল, জল চিকিৎসা করিয়া চেইল, কতদিন না হিনেয়া চেইল, বায়োকেমিক, কবিরাজি, ম্যাগনেটিক বেল্ট 
- কততা করিয়া চেইল, আকতায়ো কানা নাইল। চিন্তাহান দূরেই নাইল। ডাক্তরর কথা লয়া ভাইটামিন 
আকডেকি, কবিরাজর:কথা লয়া মকরধবজ আকডেকি - উস। কিতায়ো না ধরের। মুরগ এক্সরে করিয়া 
কিত্তাউ না পেইলা। সোনোগ্রাফি করিয়া নুয়ারাহান ধরে নুয়ারলা। বি,জে.পিত আটিয়া চেইল কতদিন, 
কতদিন বার রুংগ্রেস করিয়া চেইতেও - তার চিন্তা এতা দূরেই অনার লক্ষণ নেই। 

তা খালকরের প্রশ্ন তা জটিল প্রশ্ম। যেসাদে আমার ভাষা এহান মাগবীত্ত আহেছে বুললে 
জাতহান হাবি ডাঙর অইতাইতা, না শৌরসেনীত্ত বুললে। ছ-এগ দিলে আমার সাহিত্যর উন্নতি অইতইতা 
না দস্ত্য-স এগ দিলে। 

দৌ হমাদিতে এতা প্রশ্ন নিংশিং অর। প্রভুর মূর্তিগতে নাউ আহের। আটতে-বইতে, খেইতে- 
ঘুমজিতে, হপনে-টেইপাঙডে, রুয়া রুয়েইতে-ধান কাপতে এতা কথা খালকরিয়া থার। 

আকদিন আকখুলাগই বয়া আমার ভাষাহান মাগধীতত আহেছেহান বুলিয়া খালকরের ওপেই 
ঠিকঠিক গই ঠিক ঠিক বুল্ল। আরাক আকদিন বার আমার ভাষা এহান শৌরসেনীত্ত আহেছে সাৎ বুলিয়া 
খালকরতেউ ঠিক ঠিকগই ঠিক ঠিক বুল্ল। এহানতে বার কিহান! 

কুল কিনারা নাপেয়া চানমণি ঠিকচাকুরা আগরাং গেলগা। গরাং আংকরতেগ, গণকগই মাতল- 
তি থা্চায় থাচিয়ে তিলছে দিন আহানাৎ প্রশ্নর উত্তর হারপানিরকা আহেছৎ - অর্থাৎ সংশয়। রাহ, শনি 
বার মঙ্গল বক্রী। বৃহস্পতি নীচন্থ। রবি মঙ্গল সমসপ্মে। তি তোর প্রশ্নর উত্তর বিসারেয়া নাপেইতেই।তি 
কাম আহান কর, কবচ আগ দিং, মাঙসেড বাছিয়া সাকলসেলে মিরামিষ খেয়া ধারণ করিছ। মুরগ চিকইত্ই। 
প্রশ্নর উত্তর পেইতেই। জ্যোতিষ প্রভাকরে মাতেছি -সংযুতং শীর্যরোগ? । কবচ এগ দিলে মুরর ব্যাধি বালা 
অর। এবাকা রূপা যাংখেই আহান দিয়া যাগা। কবচ এগ দিলে মুর ব্যাধি বালা অর। মি গ্রহপৃজা করিয়া 
শোধন করিয়া থ দিতৌ। তি যুমসাকেইসার দিনে পাচসিকি দক্ষিণা দিয়া নিছগা। ্ 

কবচগর তেজহান জবর অছে। পিদল দিন ওঁহান নুয়া প্রশ্ন আহান মুরগৎ আহিল। কুংতাই চাকুরি 
দিতাইতা। কুংতাই আনতাই চাকুরি তা হাইতা। পিছেকার দিনে আরাক প্রশ্ন আহান নিকুলিল। হান 
অইলতাই, ঘরে আমার ঠারহান বাদ দিয়া আরাক ঠার আহান টটরলে বাংলা না অসমীয়া টটরানিয়ে হবা 
অইতইতা! আগেকার প্রশ্ন উতার সমাধানতে না নিকুলিয়া নুয়া প্রশ্ন মাহেইহে আহের। চানমণিয়ে হারপেইল 


৪৮ 


কবচ এগই হাবি উত্তর দিতইগ। পত্রিকাৎ চিঠি দিল আরো আগই হাদিৎ চিঠি উঁহান ফাইলগৎ জব্দ করে 
বেলল। - 

প্রশ্নর উত্তর নাপাছে পেয়া মনহানাৎ শাস্তিহান নেই। গারিগ হরতানি নেই, খেইতে হয়া্হান নেই, 
ঘুমজিতে ঘুমহান নেই, লেরিক হুনতে মনহান নেই। এতা হাবি নেই এতারমা তাতে কিসাদে হবা অয় 
থাইত। 

আকদিন শৌর মালক ওগরে ডাহিয়া মাল - বাউরিগা নাই ছুনামতির মালক। সমস্যা এতার 
সমাধান করানি নুয়ারলু মি। ইমে প্রশ্ন এতার উত্তর নাপেয়া সরানিৎ পড়লুতাক। কুংগ লাল, কুংগ চুম 
কিগই জানে, মি মরলে হাবিরৌ বার্তন দিয়ো প্রশ্ন এতা ইকরিয়া থছু করপেখ হান গাটহানাৎ বাহ্যাদিছ। 
এতা বুলিয়া আহির পানি বেলল। বেলল উঁগদে আহিগ জিপেইল। আহিগ জিপেইল উগদে মিছুল নেয়ইল, 
ঠইগ লালইল? ছনামতির মালক টিকারি দিয়া কাদল। কোন দলরতাই সেবাৎ নাইলা। তানুর দলরগ নাগই + 
থাত্তে সেবাৎ আহানি উুঁহান দল বিরোধী কামহান বুলিয়া রায় দিলা। ইমে কুট্মকাসা আগ দুগই সেবা 
করলাগা। পিছেকার যারিহান আগে দেনাহান পারা, শ্াদ্ধহানৌ ইমে চিরিক চারিক অয়া গেলগা। 

তার ঠই এগল আরাক কৌলি আহান অইল। যমদূতে মাততারাতাই -এগ মিছা না মাতেছে, মানুর 
সম্পত্তি না ঠকাছে, সমাজর নাঙে চান্দা করিয়া জিপুতর বিয়া নাদেছে, দলর আদেশে মানুর ফর্ম বাগানিরকা 
গইগ অয়া না আটেছে। এগর গারিৎ পাপ নেই। চিত্রগপ্তর খাতাৎ রাঙাকালির দাগ আহান নাপড়েছে। 
এগরে লালে যমপুরীৎ নেনা নুয়ারতাভাই। বিঝুগদুতে নেকাগা। বিষুদূতে মাংলা- কত ঠেকে পড়েছিগা! 
জনমে দিন আহান দৌ না হঘাদেছে, গাপ থিলকরিয়া নামসা না পিদেছে, মানুর মুঙডে মালা না আটাছে 
এগরেতে কিয় আমি নিতাংগা। সমস্যা এহানর সমাধান নাইল ওপেই মাতলা--্রদ্মা গিরকে সৃজন করেছেগ 
তা কিহান করের করক। 

চানমণি বরদ্মারে দেহিয়া হমা দিল ব্দ্মার রাপহান ক্যালেপডারে সিনেমাৎ বার টিভিৎ আগেৎতো 
দেহেছেগ থাংতে দেহিয়াউ ব্রন্মা বুলিয়া চিনে পারল। ইমে খানি বুড়া অছে ওঁহান। 

চানমণিয়ে ব্রন্মারাং তার সমস্যা ওহানি য়ারি দেলো আরো ব্রহ্মাই মাৎল - মিতে এবাকা বুড়া 
অয়া লালতু বেলতু অছ্ুগ, এবাকা সমস্যার কথা আকতাউ খালকরে নুয়ারুরি। তার গজে কানহানৌ 
খানি বদালা অছে। অশ্বিনী কুমার দ্বিয়গিরে আকথুরুম চেয়া যেইগা বুলৌরিতা সুপ সাঙ নাইতারা। শিরাপ 
কিতা নাদুরি থাংতে তা মোরে গণ্যতা নাকরতারা। তি কাম আহান কর। বিষ্ু্ররাং আংকরগা। 

চানমণিয়ে মাংল, মিতে নুয়াগ পথঘাটো নাচিনু। ষিলগা যুগৎ আহান করে দিক বেনাই। বিষুরাং 
আগে যানাই হবা অছিলতা। চালাক্করে উত্তরহানি পেইলুইছ। 

ব্রঙ্গাই মাত্ল - আগে পিছে বুলিয়া কিৎতাউ নেই এপেই। আকপেইংত আকপেই যানার প্রশ্ন না 
উঠের। স্থান কাল পাত্র হাবি রিলেটিভ এনা। তি আইনস্টাইনর মূল থিয়োরি ওুহান নাপাকরলৌ রামেলর 
এবি সি অব রিলেটিভিটি নাপাকরেছৎ থাং। রি 

চানমণিয়ে মাল -পিতামহ গিরক! মি বিঞুপপ্রিয়া মণিপুরী খাটি আর্য সম্ভানগ।আমি বু বংশ। 
আমি মানুয়ে ইকরেছি লেরিক না পাকরিয়ার। মানুরতাল কিতা করতাং। আমি যেতা ইকরিয়ার গুতাইি 
আমার সাহিত্য। 

মিকুপে বিষ্্ুলোকহান অইল। প্রভুরে হারপেয়া বংশীধারী কৃষ্তরূপ উঁহানল চানমণিরে দরশন 
দিলো। চানমণিয়ে মাৎল - প্রতু! ব্রদ্দাই মাৎ্লতাই বিষু্লোক - অইলতাই গোলকহান! কিসাদে অইলতা। 

্রভুয়ে মাৎল -এত্রা কথা হারনাপেইতেই। 

চানমণিয়ে মাল - হারপেইলু, হারপেইলু! আমার মানুয়ে মালঠেপে পূজা করতারাতাই কৃষ্ণ বার 
চিঠিৎ ইকরতারাতাই জয় বিধুঃ। এহান নাই য়ারিহান। হাইদে প্রভ্‌ বাজে কথাল সময় নষ্ট নাকরিয়াপ্রভুরাং 
মোর নিবেদন খানি আছিল উঁহানি মাতিং। মি মর্ভ্যভূমিৎ থাইতে __ 

__ তিতে মর্তযভূমি এরাদিয়া, সংসারর হিংসা নিন্দা, দলাদলি, মুই বড় হাবিতা এরা দিয়া দিব্যদেহগ 
পাছৎগ। মনহানৌ দিব্যহান কর এনে। মর্ত্র চিন্তা, হিন দুখ, জালা যন্ত্রণা কৌলি খানা পাহরিয়া অঞ্সরার 
নাছা, হবা হবা পুরানা সোমরস আছে, এলা আছে তাত মস্ত অয়া থাক এনে। হাবি সংশয় ত্যাগ কর। 
ওুঁতাত গীতাহানাৎ আছে নাই অর্জ্নর হাবি প্রশ্নর উত্তর। 

_ বাসা প্রভু, অপরাধী ডাককরেদিস্‌। গীতাহান বুলর হানতে বাইবেলর সাদে মাগানা 
বিলেইতারাহান, না পইসা দিয়া লইতারাহান। 

__ সামান্য দাম খানি দিয়া লনা। এতাতে মাগানা কথা নাগই নাই, মাগানা বিলানিতে। 

- প্রভু, হান অইলেতে নাইল নাই। আমি অর্জনর জিপুৎ, সিং মানু। খাটি আর্ধতা, আমি 
পয়সা দিয়া লেরিক নালয়ার। যেতাউ অক প্রভু, মর্ত্যর চিন্তাতে বেলা বুললেই বেল পারুরি থাং। জরম অচ্ু 
জাতহান, কুরাংতে বেলতুগা। 

__কিজাতে জরম অছৎগ থাং ? 

_ মি খাটি আর্ধবংশর সম্তানগ ক্ষব্রিয়গ, বিষুতপ্রিয়া মণিপুরীগ। ঠ 

- তাতে বার কিতা? 

-_ প্রভূত সর্বক্রগ। কাছাড় ত্রিপুরা জিরি বার বাংলাদেশে বিঞুরপ্রিয়া মণিপুরী বুলিয়া জাত 
আহান আছি। তানুর প্রভুর মারুপ -অর্জুননর পুতক বনু বাহনর বংশ প্রভুয়ে হিনপেয়া ভারতহান পাকরলে 
দেখতেই গুপেই হাবিতা ইকরিয়া আছে। যেতাউ অক বিঞুরপ্রিয়া মণিপুরীর গারিৎ প্রকৃত ক্ষত্রিয়া রকত 
এবাকাউ আছে। এবাকা পেয়া লালফামর অভ্যাস বেলা নুয়ারিয়া তানুয়ে তানুয়ে দলাদলি করতারা। দল 
আহান আছি তাতে মানুর কর্ম বাগানিৎ নিয়াম হেইনা। আগরে আগই নাকরতারা, তানুয়ে তানুয়ে মকদমা 
করতারা। অন্যজাত আহানে নিন্দা করলা পদফামল আছি তা ডরহানে হুমেয়া লুকেইতারা। এসাদে করে 
ক্ষত্রিয়র অভ্যাসহান থছি। যেকনাপাই হারৌ অইতারা __ 

প্রভুয়ে কথাহান কাড়লয়া মাৎল -এসাদে জাত আহানে পৃথিবীহান ভরি করিয়া থায়াতে কিতা 
করতা। মি খণ্ড প্রলয় আহান আনিয়া এতারে ধবংস করেদিং বেনাই। 

- প্রভু আপপানে হিন নাপাদিক। তানুয়ে তানুয়ে লাগিয়া ইমে এসাদে নির্মূল অইতাইতা। গজে 
কাছে গুঁতাই নিজরে বিঞুপ্রিয়া মণিপুরী বুলিয়া পরিচয় দেনা লাজপেয়া আকতাই বাঙালি অলইতারা, 
আকতাই অসমীয়া বার আকতাই হিনুস্থানী অলইতারা। নিজর ভাষাহান টটরানি এহান নিয়াম 
লাজপেইতারা। পররতা হিকানিৎ নিয়াম হেইনা। নুয়াতা হাদা মনথই বুলতারা ওঁসাদে পররতা হাদা 
বিষ্ুপ্রিয়া। এসাদে করতে করতে আকদিন লুপ্ত অয়া যিতাইগা। প্রভু মি মাতিং বুললেতে, জাত এহানাৎ 
আকখুরুম অবতার অদেগা। দুষ্টর দমন শিষ্টর পালন করিয়া গীতাহান বুলর ওহান নুয়া করে মাতিয়া হাই 
পথ ওগ আকৃ্খুরুম দেহা দিয়া আইগা। সমাজহান হাবি প্রভুর পথগদে ইলইবাতা। 

প্রভুয়ে মাংল - তোমার দলাদলি এতাৎ আকতারাং জরম অইলেগা আকতাই ভগবানগ বুলিয়া 
নাউ য়াকরে দিতাই। লয়ইতেগা ঠক্গ বুলিয়া হাইকোর্টে কেইস করে দিলেতে? মাত মর্ত্যভূমিৎ থাইতে 
কিতা অছিলতা। 

- হাই প্রশ্ন খানি মনহানাৎ উদয় অছিলতা। ওুঁহানির সমাধান প্রভুয়ে মাতে দিলেতে - 

কি প্রশ্হহনি মাত চেইক। না) 

__ প্রভু, দত্তয-স এগ দিলে আমার সাহিত্যহানর উন্নতি অইতইতা না, ছ-গ দিলে? কিগ ব্যবহার 
করলে আমি নাঙ করতাঙাইতা? ভগবান এগ ইমপানিগ অয়া কতহান খালকরিয়া মাল - পিছেকার 
রশ্রহানাৎ পড়গা। 

__ হই প্রু, আমার ভাষা এহান শৌরসেনীঘত আহেছে বুললে আমি জাত ডাঙর অইতাভাইতা, 
না, মাগধীত্ত আহেছে বূললে? 

ভগবান এগ না খুমকরিয়া থাইল। চানমণিয়ে মাৎল - প্রভু ঘুমজিলেতানা কিতা; প্রভু মোর 
তৃতীয় প্রশ্নহান - কিসাদে দলহানাৎ হমেইলে সমাজর মঙ্গল অইতইতা। ণ 

প্রভুয়ে মাৎল - ইতাউ অর্জুন প্রশ্ন তাই সহজ অছিল। তোর এতাতে অতিরিক্ত জটিল অছে। ' 
হুনিয়া মুরগ বুলার। তার গজে খানি আগে মহাদেব আহেছিলতা। এপেই আয়াও তার গাঞ্জাকারি হানতে 
নাবেলার | ধুমা তা নাকেদে থতাদে হমেয়া মুরগ কিতা কিতি করের। তার গজে তোর প্রশ্ন এতা 
হুনিয়াতে মুরগ বুলানিহান জবর অইল। না, প্রেশারহান হাই অইলতা! ঘুমশৌ আহানদিং। 

প্রিযতমেসু! - মনীন্দ, গৌহাটী 
রাধাকুণ্ড১২ই ফান্ধুন, ১৪০৯ 

মোর মরন এহান কুংদিন, কুম্বাকা আহিতৈ মাতে নুয়ারুরী। উাকা, তাঁরে খানিকৃক বাছা বুল্‌লে 
তা নাকরতেউ পারে। “মৃত্যুস্য সুহৃদঃ কুষু্ব:প্রিয়াপ্রিয়্চ ন ভবতি।” বুজনে মাতৃলা। মোর দেহ এগৌ 
মোরে এবাকা হিহদুর করের । শান্ত “দেহ যন্ত্র কতনত্মূ* বুলের। তারো, তোরে ইকরতৌ বুলিয়া আছিলু 
চিঠিহান এবাকাই ইকরুরীতা। 

আমি 'ীগ' এয়া চরণ পাহাড়ী” 'ননদগ্রাম” 'বর্ষানা" দর্শনে যানার কথা আছিল। 'ছড়ি-দোল” 
বুলিয়া 'মুকেশ' তার মারুতি ভ্যান্হান নিকালানি নাকরল। 'হোলী তো খেলেঙ্গেই, পিট্‌না ভী খায়েঙগে, 
উপরসে মেরা গাড়ীভী ছড়িকী পরিমে চুড় চুড় হো যায়েগা। ইসস্যেত বেহতর রহেগা কাল সুবা সুবা নিকল 
পরেঙ্গে। নিগাহ ভরকে মাতাজীকে দর্শন করকে রাত নশ্দশ বাজে লোটেঙ্গে। “বাধ্য এয়া দিন আমিও” 
রাধা মনোরঞ্ন বণিক' ধরমশালাত থাইলাং। 'ঈশ্বর-সবর্ধমঙ্গলম।সব্ব্বস্য ঙ্গলম প্রতবো, ঈশ্বরঃ প্রবর্ততে। 
“ভগবানে যনেহান করের, উহান হোভাহানেই করের" । চিঠিহান ইকরানির এহুনার সুযোগহান করে দেনারকা 
ঈশ্বররে বারংবার কৃতজ্ঞতার হমা দিয়া চিঠিহাঁন ইকরাত বহিলু। 

তোর তুলো মোর পরিচয়, আজি আককুড়ি তিন বছরে পড়িল। অত বছর তোরে যেতা যেতা 
মাতেছিলু, এ চিঠিহানাৎ বরাছু। তোর প্রতিবিম্ব মোর মনর মেসেলে এদিন হাবি যেসাদে উঠেছিল, & 
ফটক উতাউ এ চিঠিহানাৎ য়েক্করেছু। চিঠিহান ইকরিয়া “ডাকে' না বেলেয়া, “বিষ্ুপ্রিয়া মণিপুরী সাহিত্য 
সভা পত্রিকা” এহানরে দৃতীগ করিয়া দিয়া পেঠেইলু এহান মহাকবি কালিদাসর পথগ ইলৈয়া। প্রিয়তমেরৌ 
জানেইলু, জগৎবাসীরেউ জানেইনু। 

তোর-মোর এ দীর্ঘদিনর দেহা-দেহি নেয়নির জ্বালা মোর হৃদিগোরে দিন দিন চুচর জিগয় তিলে 
তিলে পুড়ে পুড়ে ডহা ছালিগ করে খৈল। এবাকা ফুঁহান দিলে ফরদিয়া পড়তৈ। আগেতে তোরাং নিরলে 
কীদলু। তোর হিলর হৃদিগোৎ মোর আহির পানির ছাকাহানৌ না লাগিল। এবাকা তিন জোড়ার পথে, 
হাত-জাং এড়াদিয়া বৈয়া বৃক ফাড়িয়া রৌ-মেলিয়া, আহির পানি, নাকর পানিলো জলে-নালে য়া পৃথিবীর 
হাবি মানু ডাহে ডাহে জুড়ে জুড়ে কীদানি আহের। উহান এলেউ, মোর হাদি এগর জালা ঠিক্‌ নাইব। কাব্য- 
নাটক, উপন্যাসে পাকরেছত প্রেমিক প্রেমিকার বিরহ কাহিনীয়েউ লাজপেইব। মি জানু, তোর হৃদিগৌ 
কাদের । নাইলে, তি দিনে দিনে ডহা রুকগ অযারগা বুলিয়া মানুয়ে কিয়াকা মোরে পৌ বাগেইতাইতা। 

মনহানাৎ আনানির হতনা কর। নাউ হিন্পেইতেই। তি ছবিহান পারাকো দেখতেই। আজিত্ত 
আকৃকুড়ি তিনবছর আগে খোয়া-না-ভাগা লাংপালর রাঙ-বেলীর মিঙালে রাউিরা, না-জার না-ছৌকরা 
মধুর বিয়ান আহানাত মি তোরে, তোর লগর আরতাউ বুজন কতগীরে মোর জীপগাড়ীহানাৎ কাকরিয়া 
বসত্তর হুতনেই মরা-জরা লঙ্গাইর পারগৎ কুন আগ 'ভীম-ঠাকুরর+* মালঠেপে নেছিলুগা। উপেয় তুমি 
সভাহানাৎ তিলনির কথা আছিল। সভাহান না বহেছিলা। তোমারে থদিয়া মি চুড়াইবারীত মোর কামে 
গেছিলুগা। বেলুকা আলৈয়া আহেছিলু। উবাকা তি ভৈরব-মুর্তিলো জি মেইপুল ভাষণ দিয়া আছিলে। 
তোর বাংগুরী বারার ফালুহানাৎ কাল' দীঘল ডাঙুড় বুজন আগ আহিত কালা ফ্রেইমর চশমা, গারীগৎ 
কট্সুলর খয়ারী পাঞ্জাবী চুল পিঠিয়েদে আচুরা, লিকৃলিক্‌ করের মুক্তা-পারেঙুর দ্ি-ছুড়ি দীত, পাঞ্জাবী 
হাতা -ছ্বিয়োহানি বলে বলে গজেদে কাকরে কাকরে তোরে খেপ্করে করে হস্তক দিয়া টটরানিত আছিল। 

খুঁদিন মনে অছিল তুমি দ্বিয়গী কৌলি-গালিত থেুছ। পিছেদে, তোমার কতহান সভাত উপস্থিত এয়া 
হারপেইলু গুঁদিনকার সভাত তুমি বক্তৃতা দিয়া আছিলায়। মনে পড়েরতা! না পড়লে আরাক খানি হুন্‌। 
আরাক বক্তা আগ। তোর বাতর বারার ফালুত। উগৌ কালা-দীঘল, দেহাগৎ মাউ-মাংস কম, দরা-পাকানা, 
পারিচেৎ। আহিত কালা-অধ্যাপক ফেইমর বাই-ফকেল চশমা, গারীগৎ বগার - ফড়ি পারা ধলা ফেইচম- 
পাঞ্জাবী, ঘৌয়ে-তিঙা কালা-কুমছালি আচুরিয়া পাইট করা আকৃমূর হেদী ফেরা চুল। চেইতে হোভা দ্বি- 
ছুড়ি দাত। যাল্তা যাল্তা, দাঁত কামাড়া কামাড়া ছন্দে ছন্দে টটরার। লোয়ার ভাগা খাংহান রহের পারা। | 
এবাকাউ নিংশিঙ নার! তে, মাতিও হুন্‌। আরাক বক্তা আগ। তোর ফালুর খানি বাটুকা । বকচলা গারীগ। : 
_গারীগৎ কর করা মেরর পাইট ক ইস্তারী দেছি খাদীর ধলা ফেইচম-পাঞ্জাবী। খানি ডাঙর মাপর হুরকাঙড 
হুরকাঙ মাটামান্না দ্ি-ছুড়ি দত, পানা-গুয়ার হেইরাপ রঙে মনোহর। গোল-গাল মেইথঙে বানা-নুংশি 
পেইল গটা গটা রাশি। ধলা। ওঠগীৎ মুকসি, টটরার ধীর স্থির নন্ত্র ুংশি, টটরতে হাত দ্বিয়োহানি বারে 
বারে পাঞ্জাবীর জেপে বরার নিকালার। অন্যবস্তায় খেপ্করলে ছৌওনি নেই। আরাকৌ লিেয়া তাপয়া 
উটবার। নিংশিঙ এলেতা! 
্ এহানৌ নিংশিও এতেয়। উঁদিন মোর বাংলাগোত ফৌএ্তেগা রাতিহান ডিলছিল্‌। পথহান হাবি 
ছৌওনি, আহানি, হুরু হারকা্ড গালি, মাত তামকরানি, পরামর্শ, এতালো বিভুলা য়া থায়া যানার পরে, 
মোর কুশল মঙ্গল আগুলাকর ফিফামে নেয়ছিলায়। যন্যারৌ না করুরী ! ও রাতি উহান মোর মন এহান 
তোলপার করেছিল প্রশ্ন আহানে। বিয়ানকার কাপক-ফুটা আহানি, দিনকার জ্ঞানী-গুনীর মধুরে উটিয়া 
রাতিকার পালিত ঠুম ঠুম খৈতৃমর ডলা-ডলা য়্যারীপরী নায়া তিতা তিস্তা হারৌ নেই য়্যারৌ এঁলতা কিয়া। 
দিনকার সুমুদ্রমন্থন করিয়া অমৃতর, পটা কি বিষ পিয়েছিলাইতা। মনুষ্য এতাতে, অমৃতস্য পুত্রাঃ অমৃতাৎ 
উপজায়তে অমৃতমেব পরি সমাস্তি বুলতারা। উহানএঁলে, 'যেনাহং নাহমৃতাস্যাম তেনাহং কিমূকুরঘ্যাম্‌ বুলিয়া 
অমৃতর পথগ কিয়াকা চিন্‌ করে নারলায়তা । যাদৃশীভাবনা যষ্য সিদ্ধির্ভবতি তাদৃশী। বিহায় কামান যঃ , 
সব্বান্‌ চরতি, নিষ্পৃহ নিরাহস্কার স শাস্তিম অধিগচ্ছিতি বুলিয়া তি মাতর তিতে গীতা, ভাগবত, মহাভারত, 
চৈতন্য-চরিতামূত পাঠ করর। বেদ-শাস্তর পাঠকরর। বৈষ্তব পদাবলীকীর্তন করর। খকৃবেদ, সামবেদ পাঠকরর। 
একাদশীত নিষ্কাম কর্ম সল্লা দর। মরার ঘরে লেইরিক দিলে আত্মাগরে উর্ার্গে যানার পথর দিশা 
দেহার। গু সভাত শু পথহাবি পাহরেছিলেতা? 'মন্মনা ভব মন্তক্তো মদ্যাজী মাং নমস্থুরু। সবর্ব-ধন্্ান 
পরিত্যাজ্য মামেকং শরণং ত্রজ। অহং ত্বাং সবর্ধপাপেত্যো মোক্ষয়িব্যামী' এ কথাহানি তিতে পাছরানির 
কথা নাগৈ। লেইরিকর কথা লেইরিকে খৈলে, মানুরে বাগাদিয়া নিজে না ইলৈলে, নিজরতাউ নার পররতাউ 
নার। 

তিতে মানুগ হ্রুহারকাং বা্রীগ। কিন্তু কথা লাক্‌নেই পাহাড়। টটরতে বস্তরপাত করর। মানুগ না 
দেখ্লেউ মাতৌ-টেংঠা, হম্ছি-তন্থি ইমে বনর রাজাগ। “রয়েল বেঙ্গল টাইগার তোর কথাৎ মানুর গীত 
জুলের। সভাহানাত কততায় তোরে, মিজোরামর গীত মকছিগ বুলেছিলা। তোর সাহস দেহিয়া হারৌ 
অছিলু। কিন্তু ওয়াহীবচনর থীহানে লাজৌ পাছিলু। তেবউ, শু প্রথম দেহাৎ তোর প্রেমে পড়েছিলু। ন্যায় 
অন্যায়, যুদ্ধ বারো প্রেমে, হাবিতাউ হায়। প্রেম পিছে মোর কাল অছিল। মোর সারা জীবনহান রাহুয়ে 
গ্রাস করিয়া থাইল। ঁ প্রেমানলে কি জালা আছিল মাতে নারলু, কিন্তু আজিয়ো জুলিয়া থাইলু। মানুর | 
প্রেমে হৃদি দেহ মন শীতল করের তোর প্রেম মোর হৃদিগরে তিতা খুত্তেইর চিপানির ডেকি মুজুরে মুজুরে ' 
পানির-পটা ফোঁটা ফোঁটা করে রকত ঝঙার। তণ্তাখাণডে পানির "ছিটা দেনা দিয়া মনহান ছেক্‌ ছেক্করুয়ার। 


এডেদে, দাবদে জিংতা এঁড বুলুরী। ছৌঅরতা! কত চেষ্টা করিয়াও তোর ওয়াহী বচন বুলা নৃয়ারলু। শান্ত 
৯ লু 


মাতের, অনুদ্ধেগকরং বাক্যং সত্যং প্রিয়হিতঞ্চ যৎ হাস্য সমোজ্জুলং বাডময়ং সৌম্যভাব মনঃ প্রসাদ 
সির্ধিতবতি তৎ। কিয়াকা উত্তপালী করিয়া মোরে জ্বালারতা। মোর জিনাহান খেতির লপুক গ। ইদুম দুয়া। 
বদ বৌ বরণ জারর লাজনেই, অবাধ গতি। উহানাত তি, তোর লগরতারেল ভা ক হমারহা। দ্বি আকদিন 
থার উহানি চ্দিয়া ফালদিয়া লৌদিয়া তি আহেছিলেহান বারার মানুরে হারপুয়েইয়া আকদিন কে-কুক্‌ 
বুলিয়া কিংগ জাবুর দ্যর। তোর লগরতায় মোরে আশীব্বাদ দেছিলা, আরাকৌ নুডেই অইহ। তি আকৃতাউ 
না মাতলেউ হারপাছিলু, জবির গজে ঘি ডালতৌ মাতেছিলে। নাইলে, কিয়াকা জ্বালারতা। 

যোল বছর পিছেদে খাংতা আকদিজন লমৈলহা বস্তর মাপাহানাত তোর ডাক আহান পাছিলু। 
তোর সভা আহানাত সভাপতিগ পাতেছিলে। হারৌর বিজুলী শিংলেইরে শিংলেইয়ে দাবদিয়া গারীগ জিরিং 
জিরিং করেছিল। যুগ আহান পিছে তোর তুলো মোর দেহা এতৈ। আষাঢ় নূয়া বরিষার “ঘন-মেঘ গরজনে 
নৃত্যচপল চঞ্চল চরনে বন ময়ূরী মন মোর” পাখমেলিয়া কুমবাকা স্রীরাধার ডেকি বর্ষনা ফৌওছিলগা মাতে 
নৃয়ারেছিলু। “কং প্রতি কথায়িতুমীশে সম্প্রতি কো বা প্রতীতিমায়াতু। শ্যামমেব পরং রূপং পুরী মধুপুরী 
বরা।" পিছমুহর্তে হঠাৎ মনহান নিরানন্দে ঝপপ বুজিল। অন্তরগ ছেৎ করল। বুড়া এলু তা কো ! তোরে 
দেহানির আগ্রহআনন্দ আকসাটে সৃতাডলার সাদে কাল বৈশাখীরে বৌয়ে উড়েয়া আতিংখাত নিয়া বেল্লগা। 
মনর হীনে হৃদি-তন-মন ঝিম্‌ মারিয়া থাইল। বুজনর পারেঙে হমেইলুতা! কো ! নিশ্চয় মুরগ হাবিগ বূপার 
তারে তারে হাপদে থাইব। নাইলে সভাপতিগ কিয়াকা পাভ্তাইতা! হের চেয়া মেগসেল হানর মুডে উবা 
ত্রলুগা। দেখ্লু, কানহানির গজে, হেদীগর বারাদে খক্চাত রূপার নালর সাদানে চুল মাহি ধলা অছে। 
চশমা চারিবছর আগেই পিদেছিলু। বাঁশী বৈজীর মালকর কথাহানি নিংশিও লু, "গিরকছৌ, এবাকাতে 
তোরে কোনর বৈষ্ণপে বার্তন দিতায়। জীবনর আধা পথ কুম্বাকা লালৈয়া আইয়া বুজনর মেলে হমাছিলু 
হার না পাছিলু। তোর সভাপতি শব্দ দ্বিয়োগীয়ে মোরে মহুর্তহানাৎ বুড়াগ করেদেছিল। গারীগ ভরি এল। 
মন নলৈল। খংচেৎ তগ্ভাল এঁল। নার গল্ভীর এল। ফুতি-ফালিত রঙ নেয়ৈল। কথা বার্তা, চলা-বৈঠা, 
আহানি-মাতানি, মৌয়া দেছিল। তি করিও বুলিয়া করেছিলেতা? মোরে অকালে বুড়া করিয়া কিহান আনন্দহান 
পেইলেতা। না এহানৌ মোরে জবালেইয়া পুড়েইয়া আনন্দ পানার তোর নমুনা আহান দেহয়াছিলেতা? মানু 
আগরে অকালে বুড়া করানি মনেইলে সভাপতি পাতানিও অন্য হোভা হজক আরতে কিতা? তোর ও 
সভাত মি সভাপতিগ অছিলু। হিঙ্গারীর কোন বামুন আগ 'দামান্জী” এইগার মালঢেপ্গ বুল্লা। কিন্তু 
সভাত তি মোর কাদাত না বহেছিলে। তোর তুলো আগে আহেছিলা বুজন উতারেউ না দেখলু। তোরে 
আঙকরলে, মাতেছিলে, 'দ্টৌর খয়া পাছিগা। হুনিয়া অস্তরগ ভাগেছিল। আহিথম কর্কর্‌ করে পানিলো৷ ] 
বুজেছিল। সভাহান মোরাং মৌর ছাবাপারা রসনেই ঠুমনেই লাগেছিল। কুমবাকা সভাহান লনৈতৈ বাছা 
নুয়ারিয়া আছিলু। তি স্থিতি লিঙেয়া ফাম আহানাৎ বৈয়া নেয়ছিলে। এবারাদেত্ত হৌবারাদে আটাআটি 
করিয়া আছিলে। তোর গারীগতৌ বয়সর ছাপা পড়েছিল। সভাহানাত গাবুরাপুয়েই ছৌ দুগয় তানুর কৌলিহান 
ভাগে দেনারকা মাতেছিলা। চেষ্টা করতৌ বুলেছিনু। সভাহান লৈয়ৈলে মোরে মালঢেপর পিঠির ঘর আগত 
নিয়া বহয়াছিলাগা। মি মোর আস্পাতাল-রাঙা উলর কম্বলহানলো তপ্তা-চা কাপ আহানে উমৈয়া নৃতডেই 
অছিলু। তি, সেন্ধাকার পুজা করিংগা বুলিয়া তোর আছাংপা সাইকেল হানাত চড়িয়া বেলেয়া গেছিলেগা। 
খাংতা উঠানে লৌদালৌদি আহান হুনেছিলু। আগোয় ছোয়া লৌদিয়া মাতেছিল তুমি হাবি ষেইগা, তিলৈগা। 
মিতে আক্থুলাগয় থাইতৌ+। আরাক আগোয় বুঝাছিল “হি-দা! আপাংপা, আক্খুলা কি মানু থাইতারাতা। 
হাবিয়ে তিলৈয়া থানায় হোভা নাই। নিংশিঙ অছিলু, সভাহানাত কততায় মোরে তানুরে আকৃতা করে 
দেনারকা মাতেছিলা। তোর বেলেইয়া যানা, সভাত তোর দূরেই দূরেই থানা, এরে লৌদালৌদি এতীর মা 


১০. 


তোর কোন যোগসূত্র আছিলতা? 

বসস্তর বাট্টি রাতিহান। বাংলাগোর কারলনর ফামহানাতৌ ও রাতি ঘুম নাহিল। নানান-বিনান 
চিন্তায় আহির পট্‌ না মারিয়াই রাতিহান ফুয়াছিল। দিন সভাপতির ভাষনে মাতেছিলু 

সৎসঙ্গেন সুখং সঞ্জয়তি জ্ঞানীসঙ্গেন মুক্তিকাম | 

অসত্যাৎ দু'খমাপ্লোতি সত্যেন পরাং গতিম্‌ || 

নিজরে সেবকগ খালকরলে শাস্তি। কর্তা খালকরলে বিড়ম্বনা। মানুর হোভাহান করের উগোর 
দুর্গতি নার। সীমাহীন, না পুরিল আকাঙা দুঃখ দের। মনহানরে বশ কর, জগৎহান তোরতা এতৈ। দেনা 
হিক্‌ আপপানেউ পেইতেই। কিন্তু মোর কথা এতা তোরাং নলখাগারা-ইকরর বনে মুক্তা চেইকরানি পারা। 
তিতে মোরে সুহ্যদ, মারূপগ করেউ খাল্করে নৃয়ারলে। 

সখা-সুহৃদ বন্ধু পতি-পর্থীরূপেন কল্পতে 

কুতো সুখম, শীতলোচ্ছায়া সুহৃদ বন্ধুব্যতীতে। 
মারূপ-মাছাং নেই জন উগ্োরতা চিকৈব ছেয়াগ নেই বুলতারা। কিয়াকা হার নাপারতা। তোর অশাস্তি 
দেহিয়া মোর মনহানৌ অস্থির এয়া থাইল। 

কালাচিংখেইত ঘুম ভাগেছিল। সদরঘাটর কালীবাটীত কেসেটে ম্লা-আরতির শ্যামাসগীত 
বাজেছিল। লিরি লিরি বৌহান মলয়া পবনর ডেকি দ্বিতালার বারান্দাহানাত উদালা গারীগৎ অনথকৃপা 
নুডেই আহান লাগেছিল। লমৈলা বসম্তর কোকিলাগয় বৈশাখর আগমনী বার্জ জানেইয়া দূরেই কোমপেই 
আকপেই রহের। নুংশি লাগের। মুবারা হবে রাষিরা রাষ্ট্িরা অছে। ছাকা ছাকা মেঘালা হাগ্হান, রাঙা- 
কালা, আন্দিরা, নীলুয়া, বাইগনী রঙে রঙে ছাঁ্ৈয়া অপরূপ ফাগুয়াহান অকরেছে। বিচিত্র রর নয়ন- . 
জুড়ার রঙ বদালানির অপূর্ব খেলাহান যেগোয় না দেহেছে তারে ভাষালো বুঝানির মোর ভাবা নেই। : 
দার্জিলিংর টাইগার হিলর সূর্যোদয় নাইলেউ বসস্তর উঠে আহা বেলীর এ রঙডর খেলা কোন ফামেউ কম 
মুদ্ধকর নাগৈ। বিয়ানত্ত না হজাগ এঁতারা মানুয়ে এ মনোহর দৃশ্য না দেখতাই। প্রকৃতির এরূপ এহান 
তানুরাং অপরিচিত থাইতৈ। 

টেলিফোনর রহানীয়ে মোর খিয়াল ভাগেছিল। সুশীলদার টেলিফোন। মোর তুলো পাতিয়ালাত 
যানারকা গেল্গা কালির সভাহানাতেই মাতেছিল। বিয়ান সাড়ে পাঁচ বাজিত সুশীলদা, বীনা বৌদি, মি বার 
মোর ড্রাইভার ইমতিয়াজ হিঙ্গালার পাতিয়ালাত সভাআহানাত গেলাংগা। ও সভাত ত্রিপুরার মন্ত্রী বিমল 
সিংহ বৌণা বৌজির বেয়ক) আহিল কথা। মোরতাউ পরিচয় অনার আকাম্থা আহান অছিল। সুযোগহান 
মি লৈলু। & সভাত তার তুলো মোর প্রথম দেহা, প্রথম পরিচয়। কিন্তু দুঃখ লাগিল। ঁ প্রথম দেহা 
হানেই তার তুলো মোর শেব দেহা অছিল। উতার দ্বি-তিন বছরর ভিতরে তা দৌ অছিল। য়েকনাপায় 
মারেদিলা। 

ও সভাত তারেলো হৌনদ্বিয় দাপারে আকতা করানির হতনা করেছিলু। মি দ্িমন দিশা ছৌ 
উতারে হেইচা করেছিলু। ওঁ সভাত তোর দামান্জী এইগার মলেঠেপর সভাহানরে পাতিয়ালার লপুক'র 
সভাহানার তুলো আকতা করিয়া ডাঙর করে সভাআহান পাতানির হৃদিযৌপা হেইচা জানাছিলু। মন্ত্রী ' 
গিরক উগোয়ৌ পাতিয়ালার সভাহানরে দামান্জী এইগার মালঠেপর সভাহানর তুলো আক্তা গীয়া ডাঙ্র 
করে সভা আহান পাতানিরকা হ্বদি তন মন যৌধয়া হেইচা জানাছিল। তোরে হাবিতাউ বাগাছিলু। উতার 
পিছেতি দ্বিআক্‌ বছর শিলচরর ভূৃবনেশ্বর সাধুঠাকুরর আশ্রমে বৈঝ্ব পদাবলী বারো সাম্যগীতির এলা 
দিয়া আছিলে। উবাকা হোভা লাগেছিল। মনহানাৎ আনন্দ আহানৌ লাগেছিল। যেতাউ অক্‌, তোর উল্টা- 


৮ঁল্লাইই লু 


পাল্ট স্থিতি নেই মনহান খানি-মানি স্থিতি আহানাৎ আহিল। কিন্তু কাকস্য পরিবেদনা। পদ্পত্রমূ অনুবিস্বষথা” 
বুলিয়া তোর মন টপৎক পদ্ম পাতাহানান্ত পড়িল। "মনুষ্য চরিত্রম। দেবা:ন জীনস্তি কুত্র মানবা: | তি বারো 
হাবিতা পারিয়া, হাব্বিরে বেলেইয়া গেছিলেগা। কয়েক বছর বারো কোন সাড়া শব্দ না পাছিলু। খালকরেছিলু 
ভগবানে তোরে অস্থির চিত্তর মানুগ করে হকরেছেগ। তোরে পারিও। 'প্রকৃতে:ক্রিয়মানানি গুনৈ:কন্ম্মানি 
সববশিঃ প্রকৃতৈব চ কর্ম্ানি। কিন্তু তিতে পাহুরানিউ না দ্যর | কিরৌ জ্বালানি আহান জালারতা। গেলগা 
চারি-পাঁচ বছরে তি মোরাংত বহু দূরেই অ গেলেগা। তোরে বুঝেইলে না হুনানী এহানৌ তোর বূপ আহান। 
মোরাংত দূরেই এলে ধীলে, তোর লগর উতারাংতো কিয়াকা দূরেই ধীলে মারূম মাছাং আত্বীয়-কুটুম্‌প্রিয় 
পরিজন এতারাংতো দূরেই এঁয়া মানু থা পারতারাতা। বিচিত্র চরিত্র মানু আগ তি। তোর সঠিক রাপহানর 
হদিশ আজি আকৃকুড়ি তিন বছরেউ না পেইলু। বহুরূপী তি নাগৈ। বহুমতাবলম্বী তি নাগৈ। মানুর লগে 
তালে তাল মিলেইয়া চলে নূয়ারর। নিজর হংকরা জগৎ আহানাৎ নিজর হপনলো জাল বুনে বুনে থার। 
হপন বিলাসী মাতৃতু। উহানৌ নাগৈ। হাদি হাদিৎ বারো কতগীর তুলো তিলর । দুরেইত থাইলেউ গৌতে । 
পাউরী। মারূপ-মাছাং কতগীর তুলো তিলছৎ। তানুর তুলো তিলৈয়া নৃষ্তেই ধঁয়া আছৎ। নিয়া হারৌ 
ওুরী। ডরৌ পাউরী। কয়দিন থাইতেই। কতদিন পিছে বারো বেলেয়া হরে-হৌ তেই তা-না কিতা। প্রভুরাং 
কীদুরী। আরতে আকখুলাগ নাকৃক। 

কতমাহা দিল্লী, দেরাদুন, নৈনিতাল, কাশ্মীর বুলিয়া বঙ্গাইগীও আহেছিলু। বিভাগীয় প্রশিক্ষন 
আছিল। তোর চিঠিআহান পেইলু। তোর হাতর লেখা চিনুরী। মুক্তার অক্ষরলো শিল্পীর তুলিলো ইকরেছৎ 
ধলা দামী খামর চিঠিহান। পাকরলু। কিন্তু মনহান যতহান হারৌ অনা থকছিল অতহান হারৌ নাইল। 
বারো তোর সভা আহানাৎ সভাপতিগ পাতেছত। তোর সভাত সভাপতি করানি মনেইলে মোরে নিংশি 
অর। দেরাদুন, নৈনিতাল, কাশ্মীরর কুরুছুমকরা জারেত্ব বঙ্গাইগীওর ঈষৎ উমহানাৎ হবে গারীগ ভ্রাগিয়া 
আহেছিল। ট্রেনিংর হিন হোতা করে দূরেই নাছেহগ কালাপানীত যানার হিন হানে জাংহানি উঠানি না 
মনাছে। শিলচরে যানার হিন হান খালকরিয়া। রেলগাড়ীত গেলেগাউ লামডিং এ গাড়ী বদালানী। উতার 
পিছে পাহাড় লাইনর হামুকর গতিত চলের রেলগাডরী। উপরন্তু, উনচল্লিশগ বগ্দা লালনি। তার পিছে 
শিলচর। শিলচরে্ত চন্্রপুর শ্রীমণ্ডপ। বাসে গেলেগাউ, গৌহাটা পেয়া মানস কামরূপ রেলে। পিছে কেপিটেলে 
বৈয়া না ঘুমজিয়া পথে ভাত না খেয়া, বিয়ানে শিলচর। মনে দুক্‌ দুক্‌, ডাকাতিয়ে ধরতাইতা না কিতা। 
তেবউ যানা। হারপা হারপা ডাহরগ নাই। তি ডাকদিলে মি যে না গিয়া থা নূয়ারৌরী এহান কতিতে | 
চেৎকরে হারপাছৎ। আচরিতহান, ডাহরতাউ হুদ্দা বসস্তত। ফান্ধুন এহানৌ লালনি নাদর। 

বঙ্গাইগাওত ফাস্থুনর আগমন জানার শিশুগাছর নৌ নৌ করের কচি কঙালা তেনুয়া রঙর পাতায়। 
অগ্রায়ণ, পৌষ, মাঘ তিন মাহাত গাছঝারে পাতা না থার। পর্নমোটী নাগৈ। সেমি-ডেসিডুয়াছ। বঙ্গাইগাওর 
বসস্তর তুলো রাধাকুণ্ডর বসম্তর মিল আহান আছে। উপেইতৌ শিশু-গাছ মাহী আছে। “বিচিত্র পল্পবোদগমৈ 
বিচিত্র পুষ্প সংভূতৈ বিচিত্র পত্র মঞ্জরী বিচিত্র গুচ্ছ জালকৈ বিচিত্র সৌরভোদয়ৈ বিচিত্র সাধুবরষিভি, বিচির 
রুচি রোচিরু জ্জবলৈ: পরৈশ্চ শাখিবি বৃর্তম। 

তোর ও সভাত মি সভাপতিগ অছিলু। তি আরতাউ বুড়া অছিলে। কোয়ালর দাঁত আগ দুগ 
ঝঙেছিল। আহির বারার চাম খজছিল। মুরর চুল পাতালা অছিল। ধলাতে নাছিল। টটরানি হিন্‌ পাছিলে। 
ও সভাত আগেকার তোর লগর আকগৌ না দেখলু। কনাক লেগুর হাদিৎ তিয়েই হাবিত্ব বুজন আগ 
অছিলে। মি খালকরলু, এহান বারো কি রাপহান। বুজন বেলেইয়া কনাকর মেলে কোম্বাকাত্ত তিলনি 
অকরেছততা। 


চির (১২. 


-/ 


ওদিনকার সভাপতির ভাষনে মাতেছিলু 
সমানো মন্ত্র: সমিতিঃ সমানী সমানং ব্রতং সহ চিত্তমেষাম। 
সমানেন বো হবিষা জুহোমি সমানং ব্রতং চেতোতিসংবিশধবম|| 


আগেকার কথা । আকৃকুড়ি তিন বছর আগেকার কথা। আকতাউ মাতানি নাইল। তোর আহিত পানি 
দেহেছিলু। কন্তপর কাঁদিয়া আছিলে। মোরতাউ আহির পানী পড়েছিল। ওদিন হক্গল ডিফা নারগলো 
কবিতার পারেও কতহান আবৃত্তি করেছিলে। চা-তা ঠিক ঠিক্‌ তুলে দিয়া পারুলুতা না কিতা। 

এপথে আটতে আটতে যেতাউ পেইঙ হাবিরকা, 

এহান যেন মনে থার, যতদিন দেহাত নিংশা থার। 

আটেলেতে না পাক মোরে, আহিতউ মি বারে বারে, 

তোমার ডাক পেইলে পরে, বাঁধলেউ বাধহান ছিড়ে ছিড়ে, 

তোমারে হাবিরে পানা মনাউরী 'ঠৈগ থাইতে চানা মনাউরী, 

আর জনমে ঈশা নাউরী যদি থাইতে পানা নার। 

তোর কবিতা উহান হুনানীর পিছে তোর রুকচেলী হৃদিগোর হাদিং লুকেয়া থছৎ কঙালা প্রেমর 


মরেছিলু। আকতাউ না মাতিয়া বেলেয়া আয়া বঙ্গাইগাও পাছিলু আ। 

সেম্ক্যাকার বেলীহান পশ্চিমর দিক্চক্রবালে হমাযারগা। হাগর নিরালে কুলাপারা রাঙডিরা সিন্দুরর 
ফোটাগ কালাচুলর হাদিৎ আরতে কতিহান থাইতৈ। আকপল্দ্বি-পল। নিয়াম এলে দণ্ড আহান। বঙ্গাইর্াওর 
বাংলাগোর পশ্চিমর বারান্দাৎ সেন্ধ্যাকার চা-পিয়া বহেছুহানাৎ হঠাৎ তোর কথা নিংশিও এলু। চন্দ্রপুরর 
সভাহানার পিছে ষে কবিতা পারেঙ আবৃত্তি করেছিলে উহান কি এবাকা তোর মনে পড়ের। ও দিনেত্ব 
আজি চারি বছর লালৈয়া গেল্গা। বিয়ানে পৌ পাছিলু। তি বারো বেলেয়া গেছৎগা। কথা বার্তা নেয়া 
বেলেয়া যারগা। হিনপেইলেউ জারে পারেছিলু। কিন্তু এতাহাবি মাতিয়া বারো বেলেয়া গেলেগা এহানাং 
হিন এহান্‌ কুলায় পেলিয়ে না ধরিল। নিজরতা আকতাউ নাথৈয়া উজার করে দেছিনু আরো পাউরি হিন, 
দুঃখ, জালা গোলার আফাইয়ে ইথেয় কায়া কায়া আহেছিল। আক্কুড়ি তিন বছরে রঞ্জ আগৌ তোরে চিনে 
নারনু। খাল করিয়া খংকুল না পাউরী। আজি ছন্দা আবহান প্রশ্নর উত্তর দিচ। হবাক মাতিচ্‌। মাতিয়া বারো 
না ছেচিছ। 

“কা তব পন্থা: কস্যাং গতি। কিং কর্ম, কিম্‌ কর্ম্েতি | 

কিং তদ ব্রল্গ, কিমৈব পরিণতি। কি” আদর্শ কিম আচরয়তি।। 

জাতস্য হি ধ্রুব মৃত্যু ধবং জন্ম মৃতস্য চ রর 

তৎ পরিজ্ঞাত্যা কিং ন কুরুতে কর্্ম অকিলমিষম। 

এ চিঠির উত্তর নাদূলেউ লাভ লোকসান মোরতা আকতাউ নেই। সুখ, দুঃখউ নেই। কিয়াকা বুল্পে, 
উত্তর এহান পানার সময়হান পেয়া মোরকা তা না বাছেয়তৈ। ইতি__ 

তোর মন 


_০০০-_ 


সভাহান লয়েলে কত কথা মাতানি মনাছিলু। চারি-পীঁচ বছর ফ্ল্যমছে কথা। বোল-সতর বছর 


নিজরার পানী দেহিয়া নিজরে ধিকার দেছিলু। মোর ভূল ভাবনারকা অস্থকপা লাজে হীনে, দুঃখে, মরমে, : 


১২ তত 


জয়কিযেল ত্যউটস্ 


_ শ্রী নিশিরঞন সিংহ 
প্রব্তা, রসায়ন বিভাগ, জি:সি, কলেজ, শিলচর 


আমেরিকাত থাইতারা কোন ভারতীয় 'আগরে যদি আংকরানি অর “এদেশে প্রবামী ভারতীয় 
এতারাং হাবিত্ত বিখ্যাত দেশী ঠিকানাহান কিহান” তা অইলে মিকুপ আহানৌ সময় না মাংকরিয়া উত্তর 
আয়তই 180%501 [7৩10/5 (জেকসন হাইটস) 

নিউ ইয়র্ক মহানগরীর কুইনস বারা নাওর অঞ্চল উগর অংশ আহান অইলতাই জেকসন হাইটস। 
যেমন শিলচর সহরর ফাটকবাজার এলাকা। হুতুমেউ বাজার আহান। কিন্তু তঙালহান অইলতায় 
ফাটকবাজারে হুন্দা বাজার করানিরকা মানু জিতারাগা, কিন্তু জেকসন হাইটসে জিতারাগাতা “ রথো 
দেহানী কলাউ বেছানিরকা বুলিয়া”। ভারতীয় হাবি - বাঙালী, তামিল, গুজরাটী এতার মিলন ক্ষেব্রহান 
অইলতাই ফাম এহান। আদর করিয়া প্রবাসী ভারতীয় এতায় নাং দেহিতা “ জয়কিষেন হাইটস *। বাঙালী 
বা বাংলা ভাষা টটরতারা গঁতারকা বুলিয়া নাংহান অনা থক “জয়কৃষ্ণ হাইটস”। কিন্তু হাবিয় মাততারা 
জয়কিষেন হাহিটস হিন্দীত কৃষ্ণরে কিষন বা কিষেন বুলতারা। হিন্দী দেশেউ বারো বিদেশেউ ভারতীয় 
রাষ্ট্রভাষা । নিউইয়ক, নিউজার্সি, কানেকটিকাট শহর তিনগর বেশীর ভাগ ভারতীয় তানুর হাপ্তার বাজার 
করতারা জয়কিষেন হাইটসে। 

নিউইযর্কর ম্যানহাট্ান অঞ্চলেত্ত পাতাল রেলে চড়িয়া বাজার এহান ফৌঅইতেগা সময় লাগেরতা 
প্রায় ২০ মিনিট। এ বাজার এহানাত হমেইতেগা মনে অইতই যেন দিদ্লীর ডেকি কৌন মেট্রোপলিটান শহর 
আগর বাজারহান। বাঙালী, তামিল, পাঞ্জাবী এক কথায় বিভিন্ন ভারতীয় পুলছিতা। আকগযৌ ইংরেজী না 
টটরতারা। হিন্দী চলের। এমন কি যে তামিল উতা হিন্দী জানিয়াও দেশে এ ঠার এহান না টটরতারা, 
ওতায় হিন্দী টটরতারা। আচানক অইল কোন কারণ নেই। দেশেহে আমি নিজরে বাঙালী, মণিপুরী, | 
বিহারী বুলিয়া পরিচয় দিয়ারতা, কিন্তু বিদেশে হাবি ভারতীয় বারো হিন্দী ভারতর রাষ্ট্রভাষা হাবিয়ে হিন্দী 
টটরতারা হনিয়া নিয়াম হারৌ লাগের - আহির পানি আহের। বাংলায় কথা আহান আছে - “মাতৃভাবা 
মাতৃদুঙ্ের সমান” । হিন্দী আমি হাবিরকা মাতৃভাষা নাইলে রাষ্ট্রভাষাতে হায় নাই। হদ্দা ভারতীয় নাগর, 
পাকিস্থানী, বাংলাদেশী” শ্রীলঙ্কার মানু হাবিরৌ মিলন ক্ষেত্রহান অইলতাই জয়কিষেন হাইটস। 

১৯৯৮ ইংরেজীর ২৫ জুলাই এ বাজার এহান দেহিল মোর সৌভাগ্য অছিল। ও বছর মি আমেরিকা 
বুলানিত গেছিলুগা। আগর দিন মানে ২৪ জুলাই মি পৃথিবীবিখ্যাত জলপ্রপাত নায়াগারা দেহাত গেছিলুগা। 
বাতি গুঞ্জেছিলুতায় জলপ্রপাতর কাদাত বাফেলো শহরে। ২৫ জুলাই ালফু ঙালফু অইতেই বাসে চড়িয়া 
নিউইয়র্কর উদ্দেশ্যে সালছিলু। ও দিনই রাতি সাড়ে নয়টায় সিঙ্গাপুর এয়ার লাইনসর প্লেনে চড়িয়া কলকাতার 
উদ্দেশ্যে রওয়ানা অছিলুঃ হাদিত অবশ্য সিঙ্গাপুরে আকদিন আধা কটাছিলু। 

যেতাউ অক মাদান দি বাজিত মি নিউইয়র্ক ফৌঅইলু; কথা আহান মাতানি পাছরেছু-মি আকখুলাগ 
নাগয় - আমি এগারোগ ইক্ষনর আজীবন সদস্য বুলাত গেছিলাংগাতা। গ্লেনহান এরাদেনার আরাকৌ 
সাড়ে সাত ঘন্টা বাকী আছে হস্তে মি আমার দলর গাইডগো কথা শিলচরর ইঙ্কন মন্দিরর প্রেসিডেন্ট শ্রী 
গৌরনিতাই দাসরে অনুরোধ করলু জেকসন হাইটস চেয়া আনারকা। ফাম এহান কথাহান মি আগেন্ত ] 


১৪.) 


২ 


হুনেছিলু | নোর লগর উতীয় জেকসন হাইটসর নাং নাছনেছি। কিন্তু মি মাতলুহাস্তে হাবিয়ে হাই হাই "| 
জিকগা বুলিয়া আকসাটে মাতলা। আতে যখন সাড়ে সাত ঘন্টা সময় আছে তখন শ্রী গৌরনিতাই দাসর " 
আপত্তি করিল কোন কারণ নেই -তাও হারৌ অয়া যাকরল। আমি বুলানিরকাই লিশিং লিশিং নাগয়, লাখ 
লাখ রাপা খরচ করিয়া আমেরিকাত গেছিগাতা। তা হান হারপার। 

যে ফামহানাত আমি বাসেত নামলাণ পেইন মেট্রোস্টেশন খানিষ্লারা দুরেই। আটিয়াই গেলাংগা। 
যেতায় কোলকাতার পাতাল রেলে চড়েছি, তাই সইনেই দেহেছি যে পাঁচমিনিট পরে পরে ট্রেন আহের। 
নিউইয়র্কে কিন্তু দি মিনিট লেহে রেলহান আহের। প্রায় বেলিটিকর সময়হানে পাউরি, নিয়াম ভীড় নেই- 
কিন্তু অফিসর সময় নিয়াম ভীড় অর বুলিয়া মাতলা। জয়কিষেন হুহিটসে ফৌঅইতেগা ২২ মিনিট সময় 
লাগিল। 

পাতালেত্ত মর্ত্যত কাইতে আরাক ৩০ সেকেণ্ড । বাজারে হমেইতেগাই “মেরে অঙ্গন মে তুমহারা 
ক্যা কাম হে। জিসকী বিবি মোটী, ইসকাহী বড়া নাম হে” এলাহানে আমারে উককরল। আমার দলহানাত 
খানি চাংখল ইমাইন্দল আগ আছিলি। ঁগরে মি আহে আহে মাতলু” দিদি, আপনাকে অভ্যর্থনা জানানো 
হচ্ছে”। অন্য সময় অইলে তেই য়ারৌ করলইস। কিন্তু হাবির মনৌ হারৌ অয়া আছে হাস্তে তেই হদ্দা 
মাতল “ আমার জন্যই তো সবাই অভ্যর্থনা পেলেন”। হাবিয়ে চিয়া করে আহিলা। 1 

আমার দেশর বাজার এতার লগে আমেরিকার বাজারর মিল নেই শিলচরর সেন্ট্রেল রোড বাষে ' 
কোন রাস্তায় জুতার দোকান, হজকর দোকান, চা স্টল, ফুতির দোকান, লাইব্রেরী হাবি কাদাকাদি থার। 
কিন্তু আমেরিকার যে কোন শহরে এসাদে নাগয়। হাবিব জিনিষ আকপেই পেইতারা ডাগুর ডাঙর দোকান 
আছে। তারে “মল” বা “ডিপার্টমেন্ট” স্টোর বুলতারা। আমার দেশে হন্দা ডিপোরটমেন্ স্টোর বুলতারা। 
কিন্ত এসাদে দোকান ভারতে হুদা ডাঙর সহরে থার -হুরকাং সহরে নেই। 

জেকসন হাইটসে কিন্তু ভারতীয় সহরর ডেকি কাদাকাদি দোকানে আলাদা আলাদা জিনিষ থার। 
উহানেতে প্রবাসী ভারতীয়তায় জেকসন হাইটসে হমেইলে দেশর কথা মনে পরের আমি বাজারে হমেয়াই 
যেহান আহিত পরিল ওহান অইলতাই হাবি কালা বা বাদামী চামড়ার মানু। দলা চামড়ার মানু মানে সাহেব 
নেই বুল্েও চলের। পাঞ্জাবী ধাবা দুগো যেতার নাং “ মঙ্লিকা” বারো “শের-ই-পাঞ্জাব” মানুয়ে চেল নাসি 
দেখলাং অবশ্য বেশীর ভাগ পাঞ্জাবী। আমেরিকাত প্রায় ত্রিশ লক্ষ ভারতীয় আছি; ওতার মাজে পাঞ্জাবীর 
সংখ্যা কম নাগয়। আমি ভাত নাখেয়া নিকুলেছিগ - মাদান ৩ বাজি পেয়া পেটে চানাচুর, বিস্কুট ছাড়া 
আরতা না হমাছে। হস্তে হাবিয়ো তাত ভকপাছি বুল্লা | শের-ই -পাঞ্জাবে খানা মনেয়া হমেইতেগা 
শ্রীগোরনিতাই দাস মোরে আতহানাত দরিয়া আচুল দিল। কারণহান হারপেইলু। ইন্কন ভক্ত আমিতে ্ 
মাছ, মাংস বিদেশে নাখেইতাাই বুলিযা চুক্তি করেছিগ। রেস্তোরাগ আমিষ হান মি খেয়াল নাকরেছুতা। 
যেতাউ অক, খানাতে লাগের হান্তে রেস্তোরা উর মালিক সর্দারজী উগরাং মিরামিষ হোটেল আগ দেহয়া 
দেনার অনুরোধ করলাং। আহে আহে আমার মুঙে মুডে অয়া আটে আটে গিয়া নিরামিৰ আগত বরাদিলগা 
_ নাহহান মানস সরোবর। ১৯৬৮-৭০ ইংরাজীত মি গৌহাটা বিশ্ববিদ্যালয়ে পাকরিল সময় এ নাঙর 
রেস্তোরা আগত সব সময় চা সিঙ্গারা খেইলাং ফেলীবাজার এলাকার রেস্তোরা আগত সব সময় চা সিঙ্গারা 
খেইলাং ফেলীবাজার এলাকার রে্ভোরাগ। এবাকাউ আছে কি না না জানু; কিন্তু উপেইর সিঙ্গারার হুয়াত 
উহান মি অন্য দোকানে না পাছু। গৌহটীর ও দোকানর মালক উগয় এপেইর রেস্তোরাগা খুলেছে পাউরি। 


৬১৫. 


কিতা বুলতু! ও 
- ভাত, তন্দুর রুটি, অড়ল ডাইল, চানার ডাইল, বাধাকবির লাবড়া, পাপড়, চাটনি, দৈ এতা হাবিল 
বুফে প্লেট আহানর দাম দশ ডলার বা ৪২০ টাকা (বুফে অইলতায় হাজেয়া থছি খেইল জিনিষেন্ত মনেইলতা 
লয়া খানা)। পেটবুজে ঘাড়ঘাড় থেংকরে খেয়া কেজা আকেইহান দিয়া উঠলাং। রেস্তোরাগত্ত নিকুলতেই 
পানর দোকান। মিঠাপাতি, এলাচ, মৌরি দিয়া পান আগ খেইলু এক ডলার বা বিয়াল্লিশ টাকা দিয়া। পাঠক 
গিরিগিথানী খাং না লাগে দিবাং। ভাত চাংলুক আহান ৪২০ টাকা অইলে পানগর দাম ৪২ টাকা সুপ 
করেউ নাউ তাওছে। আমেরিকাত আজি প্রথম পান খেইলুতা। হুয়াতহানে আহিগ জিপিল পারা। 

মানস সরোবরর মালিক উগরে আমার পরিচয় দিয়া হেইচা করলাং জিনিষহানি খানি থ দেনারকা। 
জিনিষ আতে করিয়া আটানি তে হিন নাই। তাউ না নাবুল্প। হারৌ অয়াউ মাতল “ রাখ দীজিয়ে; কোই বাত 
নহী”। 

হাবিয়ে দলহান অয়া আটানি অকরলাং। পয়লাই পেইলাংতাই প্যাটেল সুপার মার্কেট বারো 
কাদাত আপনা বাজার। গুজরাটী দোকান। ডাইল, ঘৌ, ঘি, মারই মাপার দোকানহানি। কণ্ত নমুনার 
ডাইল বারো মারই মাপাঙ যে দেখলু তা মাতানি নুয়ারতৌ। কোন কোন তা মি দেশে নাউ দেহেছু। মানুর 
তীর তে কিতা মান্তু আঙ্গুলি বিদেইল ফাম নেই। আমেরিকা প্রবাসী ভারতীয় এতারতা আয় অনেক নিয়াম 
-হাস্তে ক্রয়ক্ষমতাও অনেক নিয়াম। ডাইল, থৌ হাবি ভারতেত্তআমদানি অর। দাম দূর করিল দরকার নেই 
-সুযোগ বা সময় নেই। মৌয়েইল দরকার নেই - কারণ হাবি আগেত্ত পেক করা ; হন্দা মানুয়ে দেহানিরকা 
সেম্পল নিকালেয়া থদেছি। পেকেটগর গজে দাম লেখা আছে হান্তে নিয়াম কথা টটরানিরতা নেই। কিন্ত 
ভারতীয় স্বভাব নাই - কথা না টটরেয়া থানা নুয়ারতারা। জানা শোনার লগে দেহা অইলে কুশল মঙ্গল 
আংকরানিউ লাগের। 

আমি আগুয়েইতে থাইলাং। “কুসুম” বুলিয়া মিষ্টির দোকান আহানাত রসগোল্লা, বরফি, | 
গোলাপজাম, জিলাবী কত নমুনার মিষ্টি যে হাজেয়া থছি মি মাতিয়া লমকরে নুয়ারতৌ। কিন্তু মোর তাতে 
উগদে মিল্লে দেনাউ গমনেই নায় মোর মারূপ মাছাঙে হারপাছি, মিতে ডায়বেটিসর নুয়ারাগ। অবশ্য 
মানস সরোবরে যেসাদে খেইলাং - পেটে আর সুপকরে জাগা নেই। কুংগই মাতল পারা বদহজম অইলে 
গুলি আগ পেটে চে করানি মুস্তিল। মোর লগর উতারতাউ একই অবস্থা। 

হাবিয়ে জানি, পেট বুজে খেয়া আটানি হিন। কিন্তু আমার তাতে উপায় নেই। যেসাদেউ আটানি 
লাগতই। বারে বারে কোন আমেরিকাত আইতাঙাইথাং। মোর আকখুরুম আমেরিকা বারো সিঙ্গাপুর বুলিয়া 
আইতেগা লাখ দুহান রূপা খরচ অইল। 

চরণহানি না চলের ঘুম আহানৌ আহের পারা। ভাত খানার পিছেদে মানুরতা এসাদে আর। 
সেচারা সেচারা আটানিহান পারা। কিন্তু ঘুমদঘুম ভারহান কোরাং গেলগা মুঙর দোকান দুহান দেহিয়া। 
আহিগি চেংকুড়ির লংচাকর আঠিগি পারা ডাগুর অইল। ইমা ইন্দল তার তাতে আর কিতা মাতু। দোকান 
আহানর নাং গীতা, হৌহানর নাং কুইনস বেকন। হুনার দৌকান। আমার দেশে হুনারি তায় হংকরা জিনিষ 
যেমন নেকলেস্‌, কাঠিসুরি, বাউটি, বালা এলা কাগজল বেরেয়া সেফগর ভিতরে থইতারা। মাতলে 
নিকালাইতারা কিন্তু দোকান দ্বিয় হানিত হুনার হংকরা জিনিষ সাল করিয়া শৌকেসে থদেছি। ঘরগি জিলকার 
পারা। গান্ধীমেলাত রোলগোল্র জিনিষ যেসাদে হাজেয়া থইতারা উসাদে। মোর নিউলসৌ তিনগর কা 


৬১ ১৬১ 


| জলা রখররাল সটান রর রাজ জালাল সারির নানি সের 
ভাগিনাক আগ, যেগ আমেরিকার চিকাগো শহরে থার, গয় পিছেদে উতা আনে দেছিল। চেইলতা চেয়া, 
লইলতা লয়া নিকুলিক বুলতে ইমাইন্দল উতায় নাকরতারা। আরাকখানি চেইক চেইক বুলিয়া। দেশেতে 
এসাদে নাদেহেছি হাস্তে। হনার য়ারিত পরলে ইমাইন্দল এতা ভাতপানি পাহুরতারা হাবিয়ো হারপাছি। 

নিকুলিয়া খানিক্লারা আটিয়াই পেইলাং রেডিমেড ফুতির দোকান আহান __ নাংহান 10019 
89100 [7099০ শাড়ী, সালোয়ার, কামিজ, দোপট্রী, কাশ্মীরি শাল এমনকি নাগাচাদর কতহালৌ টান্ডেছি 
দেখলাং। ডাঙর দোকানহান চেয়াউ পেলনার পারা। 

“তু চিজ বড়ী হেমন্ত মস্ত” এ এলাহানল মুগুর দোকান আহানে আমারে ককরল। ভারতীয় 
বিশেষ করে হিন্দী এলার কেসেট বারো সিডির দোকান সিমফনি। খরিদ্দার হাবি ভারতীয় বারো পাকিস্থানী 
কাদাত মোহিনী নাঙর বিউটি পার্লার আগ দেহিয়া লগর ইমাইন্দল আগরে আহে আহে মাতলু “ঢুকবেন 
নাকি£? তেই হন্দা মুকসি আহান দিল। 

এলা হনে হনে আটানি নুঙেই অছে। আচানক মোরতা মনে পরিল, নিউইয়র্কে দলাগ বাংলাদেশী , 
বারো বাঙালী আছিহান্তে মাছর বাজার সইনেই থাইতৈ। দোকানদার আগরে আংকরতে কর্মচারী আগরেল . 
দেহয়াদিল। মোর লগর উতাউ হাবি বাগালীহান্তে তানুঁ যানা মনেইলা। 

কি মাছ নেইতা ? গঞডিয়া, মাগুরা, আইর, পাবদা আর 'ইলিশা। এমন ডাঙুর ইলিশা মোর জীবনে 
না দেহেছু। ডাঙর চিতল পারা। মনে মনে বাংলাদেশর মাছর বেপারী ওঁতারে পারিল মাহি ঠারেইলু _ 
ডাঙর ডাঙর উতা আমেরিকাত দিয়া পেঠারাই __ লেমর উতা আমারকা। 

মাছর বাজারেত্ত নিকুলতে দেহৌরিতা ফাকিথম, পুদিনা, পিরিহউ। খাং লাগিল মত কথাহান। 
কিন্তু পাঠক গিরিগিথানী আরাকৌ খাং লাগতারাই আরাক জিনিষ আহান দেখলু উহানর কথা মাতলে __ 
হাজার কল্পনা করিয়াও মাতে নুয়ারতারাই -_ য়েন্নাম। আংকরলু হান্তে মাতলাতা মেক্সিকোত্ত আহেরতা। 

আটতে আটতে সময়ৌ লম যারগা। বাজারেত্ত নিকুলিক বুলতে দোকান আহানাত যে সাইনবোর্ড 
দেখলাংএসাদে আহান যে এ বাজারে থাইতে, হপনেউ চিন্তা করে নুয়ারেছু। দোকানহানর নাং “শুভবিবাহ”। 
নাংহান তলে লেখেছি ?4817986 ঢ981908107 0180০ দেশেউ এসাদে অফিস না থাইব বুলিয়া না 
নিংকরৌরি। আংকরিয়া বিয়া দেনা মনেইলে বরগর বাপক কইনাগর ঘরে যারা; অন্যান্য ভারতীয় সমাজে 
পত্রিকার মারফত বিয়া দেনার রীতি ও আছে __কিন্তু অফিস খুলিয়া বিয়া দেনা __ না নেই। নাআহিয়া 
নুয়ারলাং। আশ্চর্য, অফিসগত মানুয়ো কম নেই। আমেরিকাত যেতা থাইতারা, অধিকাংশই দেশেত্ত নিল ' 


বিয়া দেনা মনেইতারা। কারণহান অইলতায় আমেরিকাত ভাঙর অছি ভারতীয় নিঙল দেশে আয়া সামাজিক 
রীতিনীতি গ্রহণ করানি হিনপেইতারা। 

আরাকৌ খানি সময় থানা মনাছিলাং __ দেহিলতা দলাগ বাকী থাইল; কিন্ত শ্রীগৌরনিতাই 
দাসে ঘৌকরানি অকরল। আন্তর্জাতিক [11 এ প্লেনহান এরাদেনার ২ ঘন্টা আগে রিপোর্ট করানি লাগের। 
ঘড়িগত বাজের সাড়ে ছয়টা। 

না মনেইলেউ নিকুলিয়া আইলাং; কিন্তু জয়কিষেন হাইটসর স্মৃতি এবাকাউ নিংশিং অয়া আছু, 


পাহুরানি নুয়ারতৌ। 

আজি ২৪শে আগষ্ট ২০০৩ ইংরাজী 
_ শ্রী চন্রমোহন রাজকুমার 
রাজনগর, কাছাড়। 
বিধুপরিয়ার ভাষা এহান সংস্কৃততৃত উদ্তত অছে বুলিয়া গ্রহণ করেছি। ব্রাহ্ম বা ব্রহ্ম বিষয়কী ভাষা 
বারো লিপি উতার সংস্কার করিয়া যে ভাষাহান নিকালানি অইল - উহান সাং্কৃত ভাষাহান। দেবনগরে 
আখরর সৃষ্টি অইলে অউ আখরল সংস্কৃত ভাষা ইকরানি অইল। দেব নগরে সৃষ্টি অছিল বুলিয়া অক্ষর 
উতারে দেবনাগরী অক্ষর বুলানি অছিল বারো অক্ষর উতাল লেংকরলা ভাষা উহানরে দেব ভাষা বুলিয়া 
মাতানি অইল। অউ কারনে বিষ্রপ্রিয়া মণিপুরীর ভাষা এহানরে দেবভাষাত্ত উদ্ভুত অছেমাতানি যাকরের। 
ভাষা এহান দেব ভাবা বা সংস্কৃত ভাষাতৃত জরম অছে কারনে জরম্ত দেবনাগরী.লিখিত অইয়া চলিয়া 
আছিল। মণিপুরে বিধুরপ্রিয়ার রাজত্বকালে ৭ম ৮ম খৃষ্টাব্দ পেয়া দেবনাগরীয়ে মণিপুরর রাজভাষার বাহক 
অইয়া আছিল। 
কিন্তু আজিতে বিষুপপরিয়ার লুপ্ত ভাষা উহান পুনরুদ্ধার করতে ঝিষ্রপরিয়ায় কি লিপির কি কি 
অক্ষরল ভাষাহান বা উচ্চারন বা শব্দ কাষল আলোচনা করানিত বহেছিতা? নিশ্চয়ই দেবনাগরীর অক্ষরর 
শব্দ বা উচ্চারণ বা অক্ষর ইকরানির পদ্ধতিলতে নাগয়। কারণ ব্রাহ্মী, সংস্কৃত, দেবনাগরী কুশানলিপি, গুপ্ত 
লিপি এতারও পিছেদে কুটাল লিপিরে সংস্কার করিয়া যে আখরর উদ্ভাবন করানি অছে অউ আখরল আজি 
আমার নিজর সাহিত্য চচ্চাত আগ্রহী অছি। আমার এ লিপি এহান কুটীল লিপিতৃত নিকালাছিহান। 
অনুমানিক সপ্তম-অষ্টম শতান্দীত্তপুরী ছ্াদশ শতাব্দীর ভিতরে কুটীল লিপি'আবিষ্কার অছে বুলিয়া 
মনে অর প্রাগজ্যোতিষপুরর কামাখ্যাপীঠ সময় আহানাত তান্ত্রিক সাধনার প্রধান কেন্দ্রস্থল আছিল। তান্ত্রিক 
সাধনার যোগ্য করিয়া এ আখর এতা সংস্কার করিয়া আবিস্কার করেছিতা। এ লিপির বর্ণমালার গঠন 
বারো উচ্চারণ কর্মোপযোগী করিয়াহে নিকালানি অছে। এঁতিহাসিক গেইট সেয়াপে 'আসামর ইতিহাস" 
উহানাত মাতেগেছেগা “আসামেহে তান্ত্রিক হিন্দু ধর্ম আবির্ভূত অছ্িল।” বঙ্জদেশীয় মনীষি অক্ষয় কুমার দত্ত 
গিরকে ভারতবর্ধীয় উপাসক সম্প্রদায় নাঙর লেরিক উহানাত মাতের “উচ্চারণ বিধায়ক বরদাতনত প্রপঞ্চসার 
বারো উসাদে অন্যান্য তন্ত্র বঙ্গদেশর পূর্ব খণ্ডত রচিত অছিল উহানাত কোনো সন্দয় নেই। উতার বর্নে্চিরণর 
যে বিধি আছিল অউ মতে পুর্ব খণ্ডর পণ্ডিত গিরিগিথানীয়ে উচ্চারন করতারা।” 
অবশ্য অক্ষয় দত্ত গিরকে ইকরেছিল সময় উহানাত আসাম এহান বঙ্গদেশ সরকারর অধীনে আছিল। 
উহানল বঙ্গদেশর পুকরখণ্ড বুলতে আসাম এহানরেই চিন্করের। কামাখ্যা তন্্মতে সময় আহানাত কামরূপ 
এহান মণিপুর পেইয়া বিস্তৃত আছিল। অউ কারনে মণিপুরে কামরাপর প্রভাব পরেছে শ্বৈ নেই। যেতাউ 
অক মণিপুরে বিষুরপ্রিয়ায়ও কুটীল লিপির সংস্কার করা বর্ণমালা উতা নিজম্বরূপে হংকরিয়া গ্রহণ করেছিলা। 
আজি আমি অউ বর্ণ মালাল হে সাহিত্য চর্চাত বহেছিতা গতিকে আমি অউ বর্ণমালার আমার প্রয়োজনীয় 
সংখ্যা, রূপ, গঠন, উচ্চারণ উতা সঠিকভাবে হারপানি লাগতৈ উতা ধার্্য করানি লাগতৈ। সংস্কৃত বারো 

দেবনাগরী বর্ণমালার গঠন আমার এ বর্ণমালার গঠনর লগে আকৃতা নাগয় ।' আমার এ বর্ণমালার গঠনর মন 


লগে আকতা নাগয়। আমার এ বর্ণমালার গঠনর নিয়ম শান্তুত আছে। যেমন ধরিক স্বরবর্ণর 'অ অক্ষর7 
বর্নোদ্ধার মতে 'অ' -অকারঃ -আদ্য স্বরবর্ণঠ। অস্য উচ্চারণ স্থানং কষ্ঠঃ। স তু ভম্বো দীর্ঘ পুতশ্চ ভবতি। 
অস্য লেখন প্রকারো যথা - দক্ষতা কুগুলীতৃত্বা কুধ্চিতা বামতো গতা ততোহর্ধসঙ্গতা রেখা দক্ষোর্থা তাসু 
শঙ্করঃ ইত্যাদি। অবশ্য অক্ষর এতার প্রত্যেকহান আঁকর সাধনোপযোগী গুণ আছে। 

বারো তন্্রমতে অংকার বারো অঃ-কার এগি স্বরবর্ণর পঞ্চদশ বারো যোড়শ বর্ণ। কামধেনু তন্ত্র 
বারো বর্ণোদ্ধার তন্্রত এ বর্ণ এগির লেখন প্রকার আছে। যথা আকার রূপ শীর্ষেতু দক্ষিনে বিন্দুরূপিনী। 
বিধুপ্িযায় কিন্ত বিন্দুগ দিয়া তলে লেজ আগ দিয়া অনুস্বারগ ইকরিয়ার বাংলার সাদনে। 

অঃকারঃ সচ বিসর্গঃ এগর লেখন প্রকার অ কাররাপদক্ষেতু দিবিন্দুরধরার্ধত (বর্নোদ্ধার তন্ত) 
অর্থাৎ অকারর দক্ষিনে গঞ্জে তলে দুগ বিন্দু দিলে অঃকার বা বিসর্গ অর। কাল আহানাত দুগ বিন্দুর স্থলে ৪ 
দিয়া বিসর্গ ইকরেছিলা। “ক-কারঃ সম্বববর্নানং মূল প্রকৃতিরেবচ।” চ বারো ছ এ দ্বিয়োগি আখরর ' 
উচ্চারন আহোম রাজত্ব পৃকের্ব আসামেওঁ সংস্কৃত চ,হ'র সাদেনে উচ্চারিত অছিল এ দ্বিয়োগির উচ্চারনস্থল 
তালু সহোদর ভাবা বাংলাত তে এবাকাণ্ঁ সংস্কৃতর সাদেনে উচ্চারিত অইয়া চলিয়া অছে।শ ষ স বাংলাত 
এবুজও সংস্কৃতর অংতাত উচ্চারিত অর। অসমীয়ায়ও আহোম রাজন্বর পৃের্ব অউসাদে বর্ণ এগির উচ্চারন 
করেছিলা কিন্তু আহোম রাজত্বকালে অনেক শব্দর শ য স অক্ষর “হ' উচ্চারিত অনায় মূল শ ষ স লপ্ত 
অইয়া “হ উচ্চারিত অনা অকরল। তানুরাং উহানেই রীতিহান অছে, কিন্তু তানু শ, য, স এগিরে কণ্ঠত হে 
উচ্চারণ করতারা। বারো অন্য শব্দর লগে যুগ্ম অইলে শ ষ স এবাকাণঁ সংস্কৃতর সাদেনে উচ্চারন করতারা 
তবে আর্ধ গোষ্ঠীয়ে “স” এগরে “হ'র সাদেনে উচ্চারণ করেছিলা। তার প্রমাণ স্বরুপে হিন্দু বারো হিনু্থান। 
এ দ্বিয়োগি শব্দ 'সিদ্ধ'ত আহেছেশি। আর্্র শাখা পার্সীয়েও উসাদে উচ্চারণ করেছি। তানু অসুর মহৎ 
এগরে অনুর মজদ বুলিয়া উচ্চারন করতারা। 

বিশুপ্রিয়ার ভাষাত সংস্কৃতর উচ্চারন থ থাইলে্ঁ কোনো কোনো ক্ষেত্রত আহোমর উচ্চারনে্ঁ 
প্রাধান্য লাভ করেছে। । 

বারো, তাস্তিক 'র" শব্দ এগর হস্থুকব বহ্ছি রেখা উহান এরা দিয়া “ব'র তলে ফেটাগ দিয়া বাংলার 
সাদেনে “র” বর্ণগঞ্ বিষুপ্রিযায় গ্রহণ করেছি। কিন্দু কাল আহানাত মণিপুরেও বহি রেখা যুক্ত 'র'র 
ব্যবহার করেছিলা দেরিয়ার। 

বি অক্ষর এগ বিুপরিযার বর্ণমালাত নেই। বাংলাত ওঁ নেই কিন্তু বেদশান্ত্ুত আছে। বিষ্ুপরিয়ায় 
ও দ্বাদশী বুলতে দুয়াদেশী বুলিয়াতে ম'তৃতারা কিন্ত বর্ণমালাত্তে নেই কারণ আমি বাংলা বর্ণমালার 
প্রভাবেই আছি। বঙ্গদেশর সুপপ্ডিত সতাত্রত শর্মা সামশ্রমীয়ে সামবেদ সংহিতা মূল বারো বঙ্গানুবাদ) 
প্রকাশ কর্‌তে ভূমিকাত ইকরেছিল - “ইদানীং প্রচলিত বাংলা অক্ষরে সংস্কৃত লিখনর প্রধান অন্তরায় 
আহান অইলতায় 'র' বর্ণর অভাব। অউ অভাব উহান পূরন করানির আশায় নৃতনপ্রিয় মহোদয় গাছিয়ে বর্ণ 
আবিষ্কার করতারা। কিন্তু মি কোনো নুয়া আবিষ্কারে যত্নবান নাইয়া ২০০ বছর আগে হস্তলিখিত বাংলা 
করপেক আহান দেহিয়া 'র' এসাদে বর্ণগই পাছু। অদ্যাপি আসাম প্রদেশে এ বর্ণ এতা প্রচলিত আছে। “ক 

বর্ণর প্রকৃত উচ্চারণ “য়”। সংস্কৃত ভাষাত এসাদে উচ্চারণ অবশ্য প্রয়োজনীয় 

মূলতঃ কুটাল লিপি সংস্কার করিয়া যে আখর নিকালানি অইল অউ বর্ণমালা উতা বাঙ্গালীয়েঁ 
বাংলা অক্ষর বুলিয়া দাবী করতারা বারো অসমীয়া অসমীয়া অক্ষর বুলিয়া নিংকরতারা। এ দ্বিয়োতার , 
মাঝে পার্থক্যহান অইলতায় অসমীয়ার বর্ণত পেট কাটারা 'ৰ' আছে বাংলাত বগর তলে ফোটাগ দিয়া “র” " 
ইকর্তারা। বারো অসমীয়াত 'র' বর্ণ আছে বাংলাত নেই। 

বিষ্ুপ্রিয়া মণিপুরীয়ে এ অক্ষর এতারে নিজরতা হংকরিয়। প্রথম দিকে অসমীয়ার “ৰ" বারো | 
উচ্চারণর সমতালে চল্লা। কিন্তু পিছেদে ইংরাজ শীসনে বাংলা ভাষায় আধিপত্য করানি অকর্ল যেহান 
পূর্ণতা পেইলতা গৌড়ীয় 'বৈষ্তরব ধর্মর লগে বৈষ্ণব সাহিত্যর প্রভাবে। উহানল আমার আখররে বাংলা 
আখর বুলিয়া মাতিয়ারতা। 

বর্তমানে বিষুপ্রিয়া মণিপুরীর ভাষাত সংস্কৃত সৌরসেনী মাগবীপ্রাকৃত লগে অসমীয়া, বাংলা, 
আহোম, নাগা, মিজো, কুকী, খাসিয়া, কোচ, ধেয়ান, মৈতৈ এতার মিশ্রনে বিভ্রাট আহানর সৃষ্টি অছে যদি 
বাংলা ভাষার প্রভাবে আমারে আড়ে মাওয়ে আড়ুষ্ট করিয়া ধরিয়া আছে। 

এতা এতার পরিপ্রেক্ষিতে বিজ্ঞ গিরি-গিথানীয়ে সিদ্ধান্তত যানা থকর্‌_ (১) বিশুরপ্রিয়ার ভাষাত 
দেবনাগরী বর্ণমালা গ্রহণ করানি থকর কি না? (২) কুটাল লিপির বর্তমান বর্ণমালাল চলানি অইলে 
বিষুরপ্রিয়া মণিপুরী ভাষাত এ বর্ণমালার কয়গ বর্ণ প্রযুজ্য অর। “ঝ” *৯+ বর্ণ এতার প্রয়োজন আমারাং , 
আছে কি নাঃ €৩) উচ্চারণ এতা লিপি আবিষ্কারকারী তন্ত্রমতে অব্রতা না সংস্কৃতর উচ্চারণ ইলইযা 
চলানি অরতা ? (৪) বিভিন্ন ভাষা উপভাষার শব্দ যেতা বিষ্রপ্রিয়া ভাবাত হোমাছে উতা অউ অউ ভাষার 
শব্দর উচ্চারণ ইলইয়া থাইতে না অউ শব্দ উতা আমার বিঞুপ্রিয়া মণিপুরীর ভাষাত হোমেইয়া যে রূপহান 
পাছে অউ রূপহানল অউ উচ্চারণে উচ্চারিত অনা থকরতা? 

এতা এতা! বিবেচনা করিয়া বিষুরপ্রিয়ার ভাষার শব্দরূপ, ধাতুরুপ, বিভক্তি বচন প্রত্যয় বারো 
শব্র উচ্চারণ এতার সম্বন্ধে খানি আলোচনাত ফৌঅইক্গা। 

মাতৃতে অপ্রাসঙ্গিক নাগয় যে নিকৃকা নিক্কা শব্দ কতগল সভা বহেইয়া তর্কর ভিতরেদে অউ শব্দ 
কতগরে গ্রহণ করিয়া বিব্ুপ্রিয়া মণিপুরীর শব্দকৌষর শব্দ বারো তার উচ্চারণর সিদ্ধান্তল সমাধান সহজে 
অইতৈ তা? 

শব্দর উচ্চারণর নমুনা আছে যেতা সূত্র আকেইহানর নিয়মাধীন অইয়া থার। উসাদে সূত্র উহানি 
বিছারেইয়া নিকালানি লাগতৈ। 

শব্দগ তৎসম কিংবা তন্তব উহানর গজে শব্দ উগর উচ্চারণ নির্ধারিত অর। 

নিজস্ব ভাষার ধাতু, বারো অন্যান্য ভাবার ধাতু বিুপ্রিয়ার ভাষাত হোমেইয়া যে রূপহান ধরেছে ' 
অউ রূপ উহান অনা থকর। 

নিজর ভাষার নিজস্ব প্রত্যয় প্রত্যয় বারো লিঙ্গর বচনর লগে ক্রিয়ার নিজস্ব বূপে অবস্থিতি 
এহান বিশুপপরিয়া মণিপুরী ভাষার বৈশিষ্টহান। 

এসাদে আলোচনা করতে মি “বিষুপ্রিয়া মণিপুরী সাহিত্য পরিবদর ১৯৬৮ ইংরাজীত মাছুঘাটর 

সম্মিলনাত সহমত অইয়া প্রকাশ করেছি বি্ণপ্রিয়া মণিপুরী বানান প্রসঙ্গ লেরীক উহানর প্রসঙ্গল আলোচনা 
অকরলে বিভিন্ন দিকেতৃত আলোচনা অইতে নিংকরিয়া অকরৌরি। 

সভার প্রস্তাবাবলীত ইকরেছি-€ পৃষ্ঠাত) “সভাৎ সভাপতিত্ব করেছিলতায় -এ বাক্যাংশ এহানাত 
খণ্ড-ত (ৎ) এগরে সপ্তমী বিভক্তির রূপহান ধরানি অছে। 'সভাৎ শব্দ এগ “সভাহানাত” এ অর্থে ব্যবহার 
অছেগহে। খণ্তত €২) এগ ব্যবহার অরতা হঠাৎ বা পেইরাকৃ কোনো কাম আহানরকা, অতি সংক্ষিপ্ত 
সময়রকা বা খণ্ড কাম আহানরক৷ যেমন খৎ-করানি, ফিৎ-করানি, লিৎ-করানি ইত্যাদি ইত্যাদি বারো এগর 
পরিপূরক হিসাবে সবর্বতোভাবে সাহায্যকারী ক্রিয়া আগর প্রয়োজন অইয়া থার। 

“সভাৎ শব্দ এগত সভা বুলতে পদ এতা ক্ষণস্থারী কামহানর অর্থে ব্যবহার নাছে। বারো *€ র 
লগে সাহায্যকারী কোনো ক্রিয়া ব্যবহৃত নাছে। গতিকে সভাহানাত অর্থ বুঝেইতে খণ্ডত (৩) ব্যবহার 
সমীচিন নার। 

উহানল সপ্তমী বিভক্তির বূপহান খণ্ডত €) দেনা থক নেই বুলিয়া মি নিংকরৌরি। 

উহান অইলে সভাহানাত শব্দ এগর “ত $অ)' উচ্চারণ এহান কিসাদে ত উচ্চারণ অইতৈতা? 
উহান মাতানি যাকরের। 

উহান সূত্র অনুযায়ী অনাত বাধ্য। সূত্রহান অইলতায় (১) বিষুগ্প্য়ার ভাষাত তৎসম শব্দ, ব্যতিরেকে 
শব্দর অস্ত্যস্থ বিষুক্ত ব্যপ্রনবর্ণ উগর উচ্চারণ হসন্ত অর যদি উগর পূর্ববর্তী বিগ যুগ্ম বা হসন্ত নার। 
যেমন - ভাত, ব্যবহার, যেমন, উহান ইত্যাদি। (২) কিন্ত পূর্ববর্তী বর্ণ উগ যুগ্ম অইলে কিংবা দুই বা 
ততোধিক - কার যুক্ত অইলে হস্ত নার। যেমন - সম্মত, উন্নত, বিচ্যুত, বহির্ভূত ইত্যাদি। (৩) অস্তযস্থ 
ব্য্রনবর্ণগ হসন্তযুক্ত অইলে যদি মূল শব্দ উগর অর্থহান প্রকাশ নার উহান অইলে বর্ণ উগ স্বীয় উচ্চারণল 
উচ্চারিত অর হুসস্ত নার বরং বর্ণ উগর স্বীয় উচ্চারণে জুর দেনারকা উগরে ও-কার যুক্ত করনি য়াকরের। 
যেমন - চেইল, করল, ঘুঞ্জিল ইত্যাদি। এহান বিশেষ করিয়া ক্রিয়ার ক্ষেত্রত হে প্রযুজ্য। এ সিজিলে গেলেগা 
শব্দগ লয়” অর্থাৎ শেষ করতে “লয়” নার খণ্ড বর্ণ আগ যোগ দিয়া লয় না করানির বিরূপ প্রতিক্রিয়া 
আহান সৃষ্টি করিল কোনো কারণ নেই। 

তা আরো (১) সপ্তমী বিভক্তিত “ত" এগয় রূপহান অক্‌ "? নাগয়। যেমন সভা+ত-সভাত, 
গালাত, নাচাত ইত্যাদি। (২) সপ্তমীত "এ" য়ে এগ্ট বূপআহান যেমন বন+এ-বনে; ঘর+-এ্ঘরে ইত্যাদি। 
৩) বিস্ুপ্রিয়ার ভাষাত সপ্তমীর আরক রূপআহান আছে উহান'রাং। যেমন -তানু+রাংলতানুরাংমানুহ+রাত, 
পশুরাং জন্তরাং ইত্যাদি। 

অতএব বিশুপ্রিয়া মণিপুরী ভাবাত সপ্তমী বিভক্তির রূপ অইলতায় _ তু, এ (য়ে), রাং। 

উক্ত সভা উহানাত পঞ্চমী বিভক্তির রূপহান সহমত অছিতায় “ভ্ বারো “এন্ত' ত্ু-ত্+ত; 
এএ+জত (আখর কমানিরকা বা সরল করানিরকা এসাদে ইকরলে অশুদ্ধ নাইতৈ শবৈ নেই)। যেমন __ 
সভাতৃত, বনেতুবন+এত্ত। 

রূপ দ্বিয়োহানর লগে আরাক রূপ আহানও আহের -উহান অইলতায় -আত্ত বা আত্ত। নির্দিষ্ট 
বাচক পদ উগর পঞ্চমী বিভক্তিত আত্ত বা আন্ত প্রয়োগ অর। যেমন সভাহানাত্ু-সভাহান+আত্তঃ 

দুয়ারহান+আত্ু-দুয়ারহানাত্ত ইত্যাদি। অতএব পঞ্চমী বিভক্তির বদপহান তৃ+ত-ত্ত, 4-এতৃত; 
আন্তুআত্ত অর। 
বিষুঃপ্রিয়া মণিপুরী ভাষাত যষ্ঠীর রূপহান রর লগে - কামে, কাষে, মাজে এসাদে শব্দ যোগ দিতে 
“রর পরিবর্তে শব্দ উগর অস্তৎ বর্ণর গজে রেফ্হান দিয়া যষ্ঠার রূপহানওঁ মাংকরানি বারো শব্দর অর্থগণ্ত 
মাংকরানি থক্‌ নেই। যেমন 'উতা” যস্তীত উতার। এশব্দ এগর লগে “মাঝে"র মা যোগ দিলে অর স্উতারমা,। 
এসাদে বানানগর পরিবর্তে উ+তার্মা-উতার্মা বুললে কি অর্থহান অইলতা? 'র" এগ বিভক্তির রূপহান 
বারো রেফ্‌ এহান কার বা আকৃতি আহান। শব্দর বারো বিভক্তির বূপহানর পরিবর্তে কার বা আকৃতি 
আহানল সামকরলে ব্যাকরণ সিদ্ধ অরতা? 'উতার, বারো মাঝের “মা” এ দ্বিয়োগি শব্দ সন্ধি নাছে - বরং 
যুক্তহে অছে। দ্বিয়োগি শব্দ নিজ নিজ অর্থল নিজ নিজ স্থিতিত থাইয়া যুক্ত অছি-সন্ধি নাছে। 'উতার” লগ্গে 
“মা” সন্ধি করলে উতার্মা-উ+তার্মা। এ অবস্থাত বিষুপ্িয়া মণিপুরী বানান প্রসঙ্গত উতার্মা শব্দ এগ কিকি 
শব্দর সন্ধি করিয়া নিকালাছি হারপা নুয়ারলু। ইমে উসাদে বরিপুরাচের্মা। অর্থাৎ ব্রিপুরা+চের্মা। কি অর্থহান। 
সন্ধি করতে উপসর্গর লগে শব্দগর সন্ধি অর অথবা সব্ধিযুক্ত শব্দ দ্বিয়োগিরতাণ্ট নিশ্চিত পৃথক 
পৃথক অর্থ থার। কিন্তু উতার্মা শব্দ এগত উতা কিতাউ নেই। বরং এহান সন্ধিত বিসর্ণর পরিবর্তে অইয়া 
থার। 
বারো উহানর্কা বুলিয়াও ইকরেছি। শব্দ এগ বিশ্লেষন করলে অরতা - উহান+অর্কা। শব্দ এগিত 
শব্দর রাপহানও নেই - অর্থহানও নেই। এতাল ইকরানি থকরতা? 
আরাক গিরক আগয় ইকরেছে তুপকর্তে। শব্দ এগ অছেতায় তৃপ+কৃ+তে-তুপকরতে। তুপকর্তে 
বুলতে রেফ হানে অর্থাৎ কারহানল” ধাতুর রূপহান অরতা? না ধাতুর লগে প্রত্যয়র সন্ধি অরতা? 
বারো পরিষদঅর্তা। শব্দ এতা বিশ্লেষণ করলে পেয়ার পরিষদ+অর্তা এহান অর্থশূন্য বহারহান 
বিশুপ্রিয়া মণিপুরী বানান প্রসঙ্গ লেরিক উহানাত এসাদে অনেক শব্দ আছে যেতার অর্থ উপনি দায়। 
গতিকে এসাদে অবস্থাত সিজিল আহানাত যানা য়াকরের __ 
0১) ধাতুর লগে প্রত্যয়র সন্ধি নার 
(২) শব্দগর রাপহানে বারো প্রত্যয়ে তাল অয়া নিজ নিজ অর্থল যুক্ত অর -সন্ধি নার। 
৩) বিষ্প্রিয়া মণিপুরী ভাষাত মূল ধাতুর অস্তৎ*স'র উচ্চারণ “হ' অর। যেমন বস্-বহ্‌; আস্‌.আহ্‌ 
৪) শব্দ হকারল আরঞ করিয়া পরবর্তী বর্ণ উগর উচ্চারন “হ' অইলে আরম্তর 'হ* উগর উচ্চারণ 'অ+ 
অরগা। যেমন আরম্তর “হ' উগর উচ্চারণ "অ+ অরগা। যেমন হাসিয়া -হাহিয়া -আহিয়া; হাসে 
হাসে -আহে আহে। হাস্‌ ধাতু। 
6) অন্ত্স্থ য়” বর্ণর আগে "হ' বর্ণগ থাইলে “য'র উচ্চারণ “ঝ" অর। যেমন বাহ্য, সহ্য ইত্যাদি। 
ডে) অকরাগত অর্থাৎ পদগর প্রথমে অন্তস্থ “য” বর্ণগ থাইলে “ঘর উচ্চারণ 'জ” অর। যেমন যদি, যম 
ইত্যাদি। 
আরাক শব্দ আগ চেইক। নিয়াম শব্দ মিয়াম্‌ য়াম অর্থে ব্যবহার করানি অছে। 'য়াম' শব্দ এগ 
মৈতৈ শব্দগ| অর্থহান অইলতায় অধিক।শব্দ এগর আগে “নি” উপসর্গ যোগ দিয়া সংস্কৃত শব্দগ হংকরানির 


১২২, 


চেষ্টা অছে। কিন্ত “নি” উপসর্গ এগ নেই অর্থে হে ব্যবহার অর বিসর্গ সহ।নি সম্পন্ন করলে মৈতৈ “য়াম” শব্দ 
উগর অর্থ বিপরীত হে অর। অর্থাৎ অধিক নাগয় “যা এ অর্থহান অর অন্যগদে মিয়াম বুল্‌লে মি (মানুহ) 
কয়াম্‌ অধিক) অর্থে অধিক সংখ্যক মানুহহে বুঝার। মোর বিশ্বাস বিষুপপ্রিয়ার ভাষাত য়াম্‌ শব্দ এগর 
আদ্যয় উচ্চারণে পাংকরানিরকা নি” বা পি” বর্ণ এগি নিষ্পনন করানি অছে। কিন্ত দ্বিয়োগি শব্দর সংযোগে 
মূল শব উগর অর্থহান তঙ্াল অ পরেরগা। গতিকে নি বারো মি বর্ণ এগির সংযোজনা যুক্তি যুক্ত নার। 
উহানে মোর মতে শব্দর আরম্তর য়*র উচ্চারনে পাংকরানিরকা “ই' বর্ণ এগ সংযোজন করলে মূল শব্দগর 
অর্থর কোনো ব্যতিক্রম নাইতৈ। শব্দ এগরে 'ইয়াম” বুলানি সমীচিন যেসাদে এংরাজী স্কুল বুল্‌তে 'ই' বর্ণগ 
আহের উহানে ইস্কুল। 

সূত্র £ কোনা শব্দ আগর অকরানিত অস্ত্থ “য়” বর্ণ কিংবা হসস্ত বর্ণ থানায় বর্ণ উগর উচ্চারণর 
অসুবিধা দূরেই করিয়া উচ্চারণে পাংকরানিরকা যে স্বর বর্ণগ মূল শব্দগর মোঙে ব্যবহার করানি আর অউ 
সাহায্যকারী বর্ণ উগর মত ক্ষেত্রে কোনো অর্থ নেয়র। 

আমার লক্ষ্য __ জনগণর একা ও সন্ধি! 
আমার কল্স __ জরগাণর মবা। 
আমার কামনা-_ ভালবাসা ও দল্ত্রীতি। 


তে) 


তফাও কতিজল ! 
-_ গৌর কিশোর সিংহ 


জাতি, ভাষা বারো কৃষ্টি ভেদে পৃথিবীর বুকগত মানুরতাও আলাদা আলাদা পরিচয়। সভ্য, অসভ্য, 
খেই জাত, খেই খেই কৃষ্টি আছে। পৃথিবীর বুকগত্‌ যত জাতি ভাষা বারো কৃষ্টি আছে উতা হাবিরতাও 
এঁতিহাসিক অতীত আহান আছে। প্রাক্‌ ্রতিহাসিক কালে মানু যেবাকা সভ্যতার মিঙাল নাদেহেছিলা 
কালেও মানুর হারৌর বোধ, দু'খর বোধ, কান্থির বোধ এতা এতা হাবিতার বোধও আছিল । হারৌ অইলে 
মনর ভাব প্রকাশ করেছিলা, পরবন্তীকালেওঁ অঙ্গভঙ্গিই নৃত্য বা নাছাত পযবিসিত অছিল। হারৌর প্রকাশে 
উচ্ছাস অইলে কণ্ঠ ধ্বনি আহের। ও ধবনিই পরবর্তীকালে সুর বা গীত এ পরিণত অছ্িল। কোন কোন 
মুহুর্তে আতর তালিও পড়েছিল। ও আতর তালিতৃতো তাল আহিল। ক্রমে ক্রমে মানু যেবাকা সভ্যতার 
মিঙাল দেহানি অকরলা উবাকা ওঁ মিঙালর ক্রোতগত অঙ্জভঙ্গির প্রত্যেক চলনর, মুদ্রার, থমকর, ব্যাখ্যা, 
কণ্ঠত ধ্বনিত অছিল প্রত্যেক সুরর ব্যাখ্যা বারো আতর থাপড়র ব্যাখ্যাত্তো সৃষিট অইল শাসতীয় নৃত্য, 
গীত বারো তাল। এসাদে পৃথিবীর বুকগত বিভিন্ন জাতি, ভাষার লগে নৃত), গীত, রাগ-রাগিনী বারো তাল 
এতালো জাতিভেদে, ভাষাভেদে ভিন্ন ভিন কৃষ্টির সৃষ্টি অছিল। 

ভারতবর্ষর বুকগতও সভ্যতার মিঙাল পড়ানির লগে লগে জাতি বারো ভাষাভেদে অতি প্রাটিনকালেত্ব 
সৃষ্টি অছিল নৃত্য, গীত বারো তালর শাস্ীয় পঞ্জিকরণও আগুয়েইতে থার। ক্রমে ক্রমে এমন দিন আহান 
আহিল যেদিনেত্ব পঞ্জিকরণও লুপ্ত অনা অকরল। বহু জাতি, বহু ভাষাভাষি মান, বহুকৃষ্টিধারী মানু কালর 
গতিত ভারতবর্ষে হমানি অকরলা উপেইত্‌তো পুরি পঞ্জিকরণ ও বিদেশী কৃষ্টির প্রভাবে ভারতীয় কৃষ্টিরে 
মুক্ত থনারকা বহ্ধ অনা অকরল। যদিও আংশিকভাবে সংমিশ্রনর প্রভাব নাপড়িয়া নুয়ারেছে। 

ভারতবর্ষর পূরবপ্রান্তত অবস্থিত মণিপুর রাজ্য। পূর্বে ব্র্মাদেশ, পশ্চিমে কার্কি আলং ও আসাম, উত্তরে 
নাগাভূমি ও দক্ষিণে মিজোরাম বারো কাছাড়। মণিপুর রাজ্যর হম্থুকগত লকতাগ হৃদ। লকতাগর পাড়ে 
পাড়ে সমতল ভূমি চারিবারার পাহাড় পর্বতে ঘেরা। এই মণিপুর রাজ্য নিয়া বহু প্রবাদবাক্য প্রচলিত অয়া 
আছে। প্রাক-এঁতিহাসিক কালে মণিপুরে জন বসতির ইতিহাসে পেয়ার ব্রহ্মার ওঠ্গততো জরম অছ্ছে 
মারিচি মুনি, মারিটি মুনির পুতক কাশ্যপ মুনি, কাশ্যপ মুনির পুতক সূর্যের, সূ্যাদেবর পুতক সুবর্ণমুনি, 
সুবরণমুনির পুতক ইই্দ্রনি, ইনু, ইন্দরমুনির পুতক চিত্রকেতু, চিত্রকেতুর পুতক চিত্রধভ, চিত্রধবজর 
পুতক কোন মুনি জিপুত নেই, আছিলিতাই নিঙল আগ চিত্রাঙ্গদা। চন্দ্রবংশীয় হস্থিনাপুরর পঞ্চ পাণুবর 
তৃতীয় পাণডব অর্জনর রসে চিত্রঙ্গদার গর্ভে জরম অইল ব্ুবাহন। প্রাগ এতিহাসিক কালেই গন্ধ্বজাতি 
বহ্ুবহর মণিপুরে রাজত্ব করেছিলা। নাছা, এলা, তাল এতা গন্ধর্ব জাতির বৈশিষ্টহান। প্রবাদ আছে স্বর্গে 
ইন্দ্র রাজসভাতও গন্ধর্বজাতি সময়ে সময়ে এলা, নাছা দেছিলাগা। বহু বছর ধরিয়া রাজ্য এহানাত নাছা 

এলা, ওল প্রসিদ্ধ য়া উঠেছিল। গতিকে মণিপুরে প্রাক-এরতিহাসিক যুগেত্ব অরুরিয়া বর্তমান এঁরতিহাসিক 
যুগ পেয়া নাছা, এলা, তাল এবাকাও মিমুত নায়া সারা পৃথিবীর বুকগত উজ্ুল অয়া আছে যদিও সময়ে 
সময়ে মনিপুরে ব্র্মাদেশ, চীন, রাজ্যে পাশাপাশি নাগা, কুকি, বারো পশ্চিমেদেও ভারতীয় আর্ধ্য সত্যতার 
যুগে বৌদ্ধধর্মর মানুও মণিপুরে হমাছিলা তথাপি তানুর কৃষ্টি মণিপুরর কৃষ্টির গজে নিয়াম প্রবাব বেলা 
নুয়ারেছে। হানে সংমিশ্রনও কম অছেহগ মণিপুরর নাছা, এলা, তাল মণিপরে গৌড়ীয় বৈষ্ণব ধর্ম প্রচারর 
ূর্বহরতপরয্ত পুরোদমে চলিয়া আছিল। ওঁহানে ভাগ্যচন্্র গৌড়ীয় বৈষ্ণব ধর্মে দীক্ষিত অনার পিছে মণিপুরর 
আদি কৃষ্টির নাছা, এলা, তাল, মুদ্রা হাবিতার পারেং ইলয়া বৈষ্ঞব পদাবলীর মাধ্যম ব্রজলীলার পূর্ণরূপ 
দেছিল। পূর্ণরূপ দেহিল মহারাস, রাখালরাস, নটপালার মাধ্যমে মণিপুরী নৃত্য, গীত বারো মৃদ্জর তালর 
অপুবর্ব বিন্যাস সাধন করিয়া ব্রজলীলাহান যেন মণিপুরেই সৃষ্টি অছিলপারা মহারাজা ভাগচন্দ্ের সৃষ্ট 
ব্রজলীলা বিশ্বকবি রবীন্দ্রনাথ ঠাকুরে শান্তিনিকেতন মাধ্যমে বিশ্বের দরবারে ফৌ করে দিল। মণিপুরী নৃত্য 
মণিপুরর গণ্ভীগতৃতো নিকুলিয়া বিশ্বে বিশেষ স্থান অধিকার করানির লগে লগে অতি সহজেই শাসীয় নৃত্য 
হিসাবে ভারতনাটাম, কথাকলি, কথকর লগে ভারতবর্ষে স্বীকৃতি পেইল। মণিপুরর নৃত্য গীত বারো তালর 
প্রাটীনকালে যে শাস্ীয় পঞ্জীকরণ অছিল গু নৃত্য, গীত, বারো তালর শীস্্রীয় হিসাবে স্বীকৃতি পানার লগে 
লগে পূর্ণভাবে বিকাশ লাভ করানি অকরল। এ বিকাশ লাভে আমার সমাজর বিশেষ জ্ঞানী, গুণী, নৃত্য গীত 
ও তালর শুরু স্বগীয় নীলেশ্বর মৃখার্জি (ভানাগাছর বালিগাও নিবাসী বর্তমান বাংলাদেশ পিছে ত্রিপুরাত 
মসাগুলী নিবাসী) স্বীয় গুরু রাজকুমার সেনারিক সিংহ কোছাড়র কালীগ্র নিবাসী) স্বর্গীয় গুরু বিপিন 
সিংহর কোছাড়র সিঙ্গারী নিবাসী) অবদান ইতিহাসে চিরম্মরণীয় অয়া থাইতয়। নাছার প্রত্যেক মুদ্রা 
গীতর প্রত্যেক সুর, রাগ-রাগিনী, তালর প্রত্যেক পুঙুলেল ভারতীয় শান্ত্রের অধীন অনায় মণিপুরর লগে 
আর্ধাসভ্যতার পূর্ণরূপ “বেদর' অতি নিগুড় সম্পর্কর পরিচয় পেয়ার। 

মণিপুরী নৃত্যর পারেডে ব্রজলীলার রূপ, রস বিকাশে ধর্ম অঙ্গাঈগীভাবে জড়িত। নটপালা, মৃদঙ্গর তাল, 
শেষ করিয়া 'রাগ” দোহারর নাছা আদির মাধ্যমে ত্রজলীলার ভাব অতি মহিমাময় ভাবে প্রস্ফুটিত অর। 
আগেদে অতি সুপণ্ডিত বিভিন্ন শিল্পী যথা __ নৃত্য, গীত তালর অজারেল্‌ আছিলা। ও অজারেলে শাস্ত্রীয় 
পরিসীমার ভিতরে থায়াই নৃত্য, গীত বারো তালর বিকাশ সাধন করেছিলা। পড়য়ারেও নৃত্যর ভিন ভিন্ন 
মুদ্রা, গীতর ভিন্ন ভিন্ন রাগ-রাগিনীর, মাধ্যমে সুর, বারো মৃদক্গর তাল শিক্ষা নাছার ভিন্ন ভিন মুদ্রার শিক্ষা 
দেছিলা। নাছার মুদ্রার অন্তর্নিহিত ভাবর প্রকাশ অছিল, রাগ-রাগিনীর মাধ্যমেব্রজলীলার গুরুগন্তীর ভাব 
রূপ, রসও ভক্তির পরিবেশ সৃষ্টি করে দেছিল, ইসালপার রাগ'গর লগে বিভিন্ন ঘৌ-দ্টোলিশিঙ রাধাকৃষ্ণর 
লীলার সাহী অনারকা আহান করিয়া লীলার আসরে প্রতিষ্ঠা করানি অর। নাছার মুদ্রায় কথা টটরার, 
মৃদন্গর পুংলেলে ব্যাখ্যা করের বারো ইসালগার রাগগয় ব্রজলীলার ভাবর প্রতিষ্ঠা করের। এ পরিবেশ 
এহান সৃষ্টি করিয়া ধূপ ধুনা প্রদীপ প্রভুলন বারো শশ্জ, ঘন্টা, করতাল, মাঙ্কাউর গুরুগণ্ভীর ধবনি রাধাকৃষ্ণর 
ব্রজলীলারে ভক্তমণ্ডলীর মুঙে প্রকট করিয়া উপস্থাপন করানি অর। 

কিন্ত অতীব দু£খর বিষয়হান __ মণিপুরী কৃষ্টির মাধ্যমে শাস্ত্রীয় রীতিনীতি অনুসরণ করিয়া যে মহিমাময় 
স্বীয় পরিবেশ সৃষ্টি করিয়া অষ্প্রহর মহাসক্থীর্তন সূচনা অর ও স্বর ভাবময় পরিবেশ উহানে বর্তমান 
প্রন্মরাঙ রস বিতরণ করানি নুয়ারের যার ফলস্বরূপ সমগ্র সমাজে পুরানা অজারেল গিরিগিথানী কতগ 
বাদ দিলে বহুলয়াত অজারেল নেয়ইলা, ডাকুলা নেয়ইলা, দোহার পালা নেয় ধিতারাগা। আগে আধুনিকতার 


১২৫১ 


ধুয়া তুলিয়া অতি উচ্চ সুরর রাগ-রাগিনী, নাছা, এলা, তালরে অবহেলা করিয়া হিন্দীর সুরে পফ্‌ সংগীতর 
ধারা ইলয়া ফালদানির নাই কি কৃষ্টি? কৃষ্টির অধ:পতন মানে জাতর অধ:পতন , জাতর অধ:পতন মানে 
ভাষার অধ:পতন। বর্তমান প্রজন্ম জাত, ভাষা বারো কৃষ্টি ক্ষার নাঙে যে আলোড়ন সৃষ্টি রানির প্রচেষ্টা 
করতারা ও প্রচেষ্ট জাত, ভাষা বারো কৃষ্টিরে অবহেলা করিয়া কোনদিন সফলতা লাভ করতায় বুলিয়া 
আশাকরে পরিয়ারতা? আমার জাত ঝিঞুপ্রিয়া মণিপুরী, আমার ভাষা -বিশুপ্িয়া মণি পুরী কিন্তু আমার 
কৃষ্টি মণিপুরী কৃষ্টি। মণিপুরী কৃষ্টি নাডেইস্বনামধন্য। বেদর রীতিনীতির পরিসীমার ভিতরে গণ্তীবদ্ধ মনিপুরী 
কৃষ্টি আর্ধঁজাতি ভিন্ন অন্য কোন জাতির আদি কৃষ্টি অনা নুয়ারের। আমি প্রকৃত অর্থে জাতি হিসাবেও 
মণিপুরী বারো কৃষ্টি হিসাবেও মণিপুরী। ঁ জাতর পরিচয় পু বৃষ্টির পরিচয় মানুরাং কাতকরিয়া ঘরে 
পুর্ব কোন ইতিহাস নেই বিষুপপ্িয়া কৃষ্টি নেই পরিচয় দেনা মনেইলে কৃষ্টিবিহীন জাত আহানাত পরিণত 
অইতে নিয়াম দিন না লাগতয়। কৃষ্টিবিহীন কোন জাতই জাত হিসাবে পৃথিবীর বুকগত টিকিয়া উনানেই। 
সমাজ এ ব্যাপারে সম্পূর্ণ নীরব। সমাজ জাতিরক্ষার নাঙে জাতিচযুত বা সমাজচ্ত কৃষ্টিরক্ষার নাড়ে দল 
বারো দলর গন্তীর ভিতরে নাছা, এলা, তালর শিক্পীবনদ। শিল্পীরে গস্ডিবন্ধ করিয়া শিল্পরে ধবংস করিয়া 
অকৃষ্টিরে কৃষ্টি বুলিয়া চালানির প্রচেষ্টা, তালহানও হোভাকরে ধরে নুয়ারের ডাকুলাগলো রাগ-রাগিনী 
বাড়ুয়ানি পারের ডাকুলাগরে দলর কারণে আমন্ত্রণ না করানি। করতানহান বাড়ানি নাজানে গিরক উগরে 
দোহারগ দেনা বারো নাছার মুদ্রা কারে মাতৃতারা গঁহান হারনাপাছে গিরক বা গিথানকরে রাসধারীগ 
হঙকরানির পরিচেষ্টাল ব্রজলীলার মহিমাময় স্বর্গীয় ভাবহানরে নকল করিয়া মহারাস করানি এহানেই 
বর্তমানে সমাজর প্রচলিত ধারাহান। কথাত আছে __ মহাজন পদাবলী ভিন্ন অ্যর পদাবলী ব্রজলীলাত 
গানা মহাপাপ তার মানে কোন কবি গিরক আগয় মহাজন পদাবলী আক্ষরিক অর্থে অনুবাদ করে পারলেও 
কবির অস্তরর ভাব তক্তির অনুবাদ করানি সম্ভব নার। উঁহানেতে ব্রজলীলার গুরুগন্ভীর ভাব, রসর, ভক্তির 
প্রকাশ অনুবাদে সম্ভব নাইতয়। এ কারণে মহাজন পদাবলী ভিন্ন অন্যর পদাবলী গানা মহাপাপ বুলিয়া 
মাতানি অছে। যদি বৈষ্ণব কোন কবি গিরকে মহাজন পদাবলী ভাব, রস আয়ত্ব করিয়া অনুবাদে ব্রজলীলার 
রূপ রস পূর্ণভাবে প্রকাশ করে পারের উহান অইলে কিয়া গ্রহণযোগ্য নাইতয়তা! কিন্তু অনুবাদর নাঙে 
ভাব নেই, রস নেই, রূপ নেই এলার পারেঙ কতহানরে মহাজন পদাবলীর অনুবাদ বুললে বা ব্রজলীলার 
কীর্তন বুলে পারানি কারও পক্ষে সম্ভব নাইতয়। গতিকে নৃত্য, গীত, তালরপূর্ণ বিকাশ করতে গেলেগা হুদা 
কর্ম কতহানর গজে নির্ভর করলে কৃষ্টির মানদণ্ড রক্ষা নাইতয়। অজারেলর ভিতরে ঘন ঘন আলোচনা, 
পুঙলেলর পূর্ণ ব্যাখ্যা মুদ্রার পূর্ণ ব্যাখ্যা, কোন যুদ্রীর কি অর্থ বারো ও মুদ্রার ব্যবহারর বিশেষ বিশেষ স্থান 
নির্ণ়্ বারো ক্ষেত্রভেদে কোন কোন মুদ্রা পরিতেজ্য, ুসাদে এলা, পুঙুলেল আদি সন্বন্ধেও বিশেষ জ্ঞান 
আহরণরকা যেসাদে সাহিত্যর আসর বহের উসাদে বিভিন্ন শিল্পীর ভিতরেন্ত ওয়ার্কশপর মাধ্যমে সেমিনার 
করানি থক। 

কিন্ত সমাজে শিক্প বারো বিকাশর ভাবধারারে মূল্যহীন করিয়া চেইতারায় দলর বিকাশ। দলর কারণে 
বা দলর স্বার্থে শিল্পী ও শিক্পরে গন্তীবদ্ধ করিয়া থছি। যদি, কোন শিল্পী আগ দলছাড়া অন্যদলে গিয়া এলা 
দেরগা বা ডাক বাড়ারগা বা দোহার অরগা উহান অইলেও শিল্পী উগরে সমাজে বয়কট করিয়া শিল্প বারো 
শিল্পীর ধবংস সাধন করতারা। তার প্রকৃত প্রমাণ ওঝা নিল। যে ওজা নিল কালাসেনা কালআহানাত 
সমাজে অতি উচচত্তরর শিক্গীবুলিয়া স্বীকৃতি পাছিলা ও উজা নিলরে দলর গস্ভীগত্তো অন্যদলে এলা 


বট! 

দেছিলগা বুলিয়া বয়কট করিয়া তার শিল্পীজীবনে কলক্ লেপন করিয়া শিল্পে ধ্বংস করোদেছিলা। এহান 

পণ্ডিত সি বারো আ্ক্াঁসিধহু"র দগচর 


পা কামানির পথ 
-_ শচীনন্দন 
পণ্ডিত সিং__ বাছাহে মূর্থ সিং, তোরে মূর্থগো বুলতারা এহান হায়হান অছে। তোর আহক্তাই তি লেইরা 
অছত এহান হায়হান অছে। 


 মূর্ধসিং__ মোর সাদে মূর্খএগর কথা এতা কিন্তু আলাদা মূর্খ এতা আছি আ'র পণ্ডিত এতা আছিতা 
-উহানেতে পণ্ডিত জিংতা অয়া থানা মনেইলেতে মোর সাদে মূর্খর দরকার নাগৈতা? 

পঞ্জিত সিং __ কথাহানতে দিলেকো - যেতাউ অক এবাকাতে পণ্ডিতর যুক্তি হন। রূপা নাইলে জগতে 
কিস্তাউ নেই এবাকাতে রূপা কামানির বুদ্ধি ছল। 

মূর্খসিং_. নিয়াম হারৌর কথা - যুক্তিহান হবা অইলেতে কিয়া নালইতৌতা? হবা যুক্তি পানার 
সালেদেহে আজি তোরাং আইলুতা। 

পণ্ডিত সিং-_ তি এবাকার যুগে রূপা কামেইল্‌ পথগো অইলতাই বেয়াপার দেহ। অন্য জাতে বেয়াপা 
এতা বেচে বেচে রূপা কামেইতারা। ও বেয়াপা উতা হোটেলে হোটেলে “কল গার্ল নাঙে 
রূপা কামেইতারা। এহান পৃথিবীরমা এবাকা নিয়াম ডাগর বেপারহান। আমার সমাজে 
এবাকাউ এহান প্রচলন নাছে। কিন্তু অন্য পথে অন্য নাঙে রূপ দেনা অকরলা। 

ফুর্খসিং_. আচানক য়্যারী, মোর সাদে মূর্খ এতাই এতা হারনাপাছি। এবাকাতে আমার সমাজর 


পথগো মাতেদে -ইলকরেদে। 

পণ্ডিত সিং __ আমার সমাজে এহানরে “বিয়া” বুলতারা। রাতিহানাৎ জুয়ার সাদে ধন কামেইং বুল্‌লে 
এ পথ এগো আজি কালি হবা পথগো। 

মুর্খসিং__ কইতে মিতে হুদালা করে বিয়া করলু। পয়সা 'আহানৌ নাপাছু উলটা কৈনাগ'র বাপকরে 
সাহায্য করলুগতে। 


পণ্ডিত সিং__ উহানলোহে তোরে মূর্খ সিং বুলৌরিনাই - এবাকাতে ছুন কোনমতেতোর পুতক সরকারী 
চাকুরী বা কোম্পানীর কামে হমেইলেগহি রূপা এতা বরিষার ইকার মাছর সালেদে ইকা 
কাইতাই। 

মূর্খসিং__  অহো প্রেমর ব্যবসা অছে -গাঞ্জার বেপার, মদর বেপার এতাত সাইন বোর্ড নালাগের - 
ঠিক উসাদে প্রেমের ব্যবসা এতাতেউ সাইন বোর্ড নালাগের - পপ্ডিতজী নিয়াম হবা 
লৌসিংহান অছে। 

পণ্ডিত সিং __ এবাকাতে হার পেইলেনায় - তোর লেইরাহান মাঙক বুললে তোর পুতকরে চাকুরীত 
বরাদে - রাতিহানাৎ ঘরর টিন, ফুতিফালি, পালং, চেয়ার, সুফাসেট, টিভি, গ্যাস চোলা, 
ফ্যান, গদ্রেজ, ডেসিং টেবিল, হণ্ডা নাইলে মারুতী ইমে বিয়ান ফুওইতেই ঘরগো বুজতৈ 
-চা কতি হ্বা বেপারহান। 

মূর্খসিং-_. রূপাতে ? 

পণ্ডিত সিং__ “হত: যজ্জং অদক্ষিনা+। শাস্্রর কথা - দহিনা নাংলে যজ্ঞগো বৃথা। উহানেতে চা বিয়ার 


৭ 


র্থলিং_ 


পণ্ডিত সিং 
মূর্থসিং__ 


পত্তিত সিং__ 
মূর্দিং 


পত্ডিত সিং__ 
মূর্ঘসিং__ 


পণ্ডিত সিং__ 


লগে লগে বেন্কর ডিপজিট চেক পেইতেই-উতার গজে মুনীলৌ নেই পরিপারর নিঙলগো 
পেইতেলে সম্পত্তি আহান মাগানা। 

বিয়া এহানতে উহান অইলেতে গইবীহান বুলানি ্যাকরের না কিতা? 

পুরা গইবীহান, আজি কালিকার লাভর বেপারহান। 

এহানর ফল আহানৌ দেহৌরি। তি মাতর এসাদে আমার কাদার বহক আগো আইলী - 
মাতর এসাদে হাঁবিতা পেইল - কিন্মান ফলহান দেহিয়া মোর সাদে মূর্খ এগর মুরগো 
বুলেইলো। 

কিতা অছেথাং ? 

পয়লা নিলউগো গারিত অয়া শেট আগ জরম দিলো উগর অপারেশনে পুংখাত বিশ 
হাজার গেলগা - থাংনাত টিউমার অপারেশন - উহানাৎ আরাক দশ হাজার - উপেইৎ 
তেইর হুনা হাবি বেচলা। পিছেদেতে কাম করে নারলো হানতে চাকরানী আগো থইলা। 
বুকগর সেলকম নেই হানতে মাহান লেহে সেরেলেক্স লইতে হৌ খরচ অর - এবাকাতে 
ঘরেদে পয়সা আহানৌ দিয়া নারের - বাপক মালক এরে মূর্থ এগরাংত হাদি হাদিত রূপা 
কর্জ করতারা। 

উহানতে হাদি হাদির স্যারীহান নায়ে। 

নাহে পণ্ডিতজী এহান প্রায় চলেছেহান - বহক লকেই দিন রাতি টিভি চেয়া কাম নাকরে 
নাকরে হাই প্রেসার ডাইবেটিস অছি - বেতনর রূপা ডাক্তরর আতে বারো হন্দা নিল 
জরম দিতারা - নিল আগো জরম অইলে দুই লাখ রূপার বোঝহান মুরগত কাইল -এ 
অবস্থাত তোর বেবসা এহান মি কীসাদে লইতৌতা? 

যুগর হাওয়াহান চলেছেহান - নাইলেতে কোরাংতে ধন পেইতেই - 

পণ্িতজী মি মূর্থগো অয়া আছু এহানে হবাহান। আমি ক্ষত্রিয় বৈষব নিরুপায় উতারে 
রক্ষা করানি আমার ধর্ম। মোরাং ধর্মই ডাঙুর -আমি রাধারে ভজিয়ার, কৃষ্ণই রাধারাংত 
রূপা নালছে -তি মাতর এতাতে বৈশ্য বারো শূদ্রর বেপার আমারতা নাগৈ। 

এবাকা ক্ষত্রিয় নেই হাবি বৈশ্য-শূদ্র রূপা নাইলে নার উহানেতে তোর কথা এবাকা না 
টিকৃতৈ - কলের লগে গতি অনা লাগের। 

কিয়া? তিতে হন্দা মিয়ার য়্যারী দিয়রতাহে -আমার কাদার পাহাড়ী এতারে চাবেনায় - 
নাগা, মিজো, খাসিয়া গারো এতাই জেলেইর পয়সা নাখেয়া বন্দুক ধরিয়া সরকারর লগে 
যুদ্ধ করিয়া আলাদা রাজ্য পেইলা -আমার আহিতৎ। 

মূর্খ এতাই কোন দিন হবা যুক্তি নালইতারা - হবাকরে বুঝেইলৌ ভৌ নাপেইতারা - 
উহানলোহে মূর্খ বুলতারানাই। 


_- ০০০ 


€তে৩ 


»সাআল্র শ্রেজ্ভ সাহিনুচ 


_ নরেন চন্্র সিংহ 
দিঙ্গারী, শিলচর, কাছাড়। 


বিঞুপরিয়া মণিপুরী ঠারহান প্রতিষ্ঠা করতে ডিলইলে ও হবা উন্নত মানর ঠার বুলানি থকইতয়, 
কিয়া বুল্লে ঠার এহান ভারতর আর্ধ্যর হাবিব ঠার যেসাদে সংস্কৃতর গারিগন্ত ডেমেয়া উঠেছে উসাদে 
বিষ্ুপরিয়া মণিপুরী ঠার এহান ও ১৯০০ খৃষ্টাব্দ গেয়া মণিপুরে প্রতিষ্ঠিত অছিলহান। কালক্রমে কালর 
বিরোধ শক্তির চাপে পরিয়া নি:শেৰ প্রায় অছেতা। জাত আহানরে যদি থতা বন্ধ করিয়া থনা অর বা নিজর 
ঠারটটরানি বন্ধ করানি অর শত শত বসর যে কোন ভাষা লোপ পেইতয় উহান সইনেই। যেসাদে আমারতায় 
চাপে পরিয়া টটরা নুয়ারতে নুয়ারতে আজি শত শত বছর পিছে মণিপুরে বিষ্রপরিয়া মণিপুরী ঠারহান 
প্রায়ই লোপ পাছে উসাদে আমেরিকাত আছি বাঙালী উগই বাংলা পাহরেছে, ফ্রান্সে আছে গোজরাটি, 
মারাঠি উতাও উসাদে হিন্দী পাছরেসি, এহান ুনাহান যদি ও উতা আমার ডেকি বাধ্যতা মূলক চাপে না 
খাছি। উহানল মণিপুরে আইলা উতা সিতারলা, এক অয়া আক্পেইত থা নুয়ারলা। বার্মাত হমাছিগাতা 
উতা আধাকাচা আমার ঠার টটরতারা যদিও আমার ভজন গৌরিয়া রীতিল থাছি। দেশ বুল্‌তে বিদেশ নানা 
দেশে সিতার্লা পৃথিবীর হাবিবগদে উতার গজে থাসি উতা কোনতাউ নিজর রাজার, নিজর রাজ্যর, নিজর 
সরকারর পাঙ্কাল পেইল রূপ দিয়া নুয়ারলা। হাবিব স্বাধীন দেশে পরাধীন পারা জিংতা অয়া সৌ জিপুতল 
থা পারেছি উহানেই ডাঙর চেষ্টা নিংকরিয়া - চর নায়া, ডাকাটি নায়া সন্ত্রাস নায় দরবার মাইর না করিয়া 
সুসভ্যর চরম ভদ্র অয় শিক্ষাল ফামে ফামে পালয়া উবা অয়া আজিপেয়া থাছি উহানেই আজি অর্জুন বনদুর 
বংশর শক্তিহান বিরজল পাঙ্কাল্ল সাহসল, ভ্ঞানল সং অয়া থা পারেছিতা। উহানেই আজি আমি কিত্তাউ 
নাপেয়াউ আমি উগদে ধন্য।কতি দুখ ভারতে থায়া ভারতর আমার কথা না টটরতারা কতি দু'খ। সরকারর 
আহিত তপশিলি, মুচি, পাহাড়ি হাবিরে দেখলে ও আমারে না দেখতারা এ যুগেও। হন্দা বৌ-দিয়ার তার 
খেয়া জিংতা অয়া থায়ার এহানেই আমার যথেষ্ট বুলিয়া। আমার শিক্ষিতই ব্রিটিশ শাসনেত্ত অকরিয়া 
আজি পেয়া ভারতর বুকে ডাঙর ডাঙর চাকরী করতারা সংখ্যা কমইতে পারে কিন্তু চরম বারো উন্নত 
অবস্থাত এ ফওনি উহান নাগইহান নাগই। আমারতাই ঠিক সেক্রেটারী অছি, ঠিক ইঞ্জিনিয়ার অছি, ঠিক 
কনজারবেটার অছি পাছি প্রিলিপাল, প্রফেসার কলেজ মেডিকেল কলেজ, ইঞ্জিনিয়ারিং কলেজ হাবিবিপেয় 
সুওসি। কিন্তু নিজর রাজ্য নিজর পরিচালনা, আর্থিক সাহায্য সহযোগীতা বিহীন বঞ্চিত অয়া বসর বসর 
যুগ যুগ অযারগা, কোন উপায় নেই। আকপেয় পুলয়া থা নুয়ারলা উহানে দুর্বল অয়া পরলা দারোমাল 
মারয়া বন্ধ পালন করে নুয়ারলাং বারো সরকারর সম্পত্তি ধবংস নাকরলাং সুতরাং আমার দাবী কিসাদে 
দিতাইতা, যেহেতু আমি নিয়াম ভদ্র এতা শাক্তি কাম আমি করে নুয়ারিয়ার। অথচ নাছা, এলা, বিদ্যা, 
কোনগদেও কম্তা নাগই। আমার কৃষ্টি আজির কৃষ্টি শ্রেষ্ঠ কৃষ্টি আমার নাছা, আমার কাম শ্রেষ্ঠ। ক্ষেতি 
গিরস্ছি বেইবুনি মুনি পেয়াপা কোনগদে কম নাগই কোন বিদ্যাত কম নাগই যেসাদে মুনি উসাদে বেয়াপাও 
কোন সহযোগীতা নেই সাহায্য নাপেইতারা অথচ সরকাররাং খাজানা কর দিতারা। এবাকাও তিলয়া হবা 
অয়া চল্লে ভীষণ উন্ন তি অইতয় উহান অনিবার্ধ্য। 


৩১১ 


১। আমার নাছাত গুরু বিপিন পৃথিবী বিখ্যাত, বিখ্যাত সেনারিক রাজকুমার শান্তিনিকেতনর প্রফেসার'গ 
অছিল উসাদে নীলধবজ মুখার্জি, বাংলাদেশ বিখ্যাত। আমার রাস এবাকীও বিখ্যাত। 
২। আমার ইসালপা অজা, ডাকুলা দোওয়ার বিখ্যাত। পালা খুপাকিচেই বিখ্যাত, আমার অভিনয় বিখ্যাত। 
ফাগিরাম, রামায়ণ, পদাবলী, বামক, বিখ্যাত। মতি অজা এলা বাগাদিয়া এব পালয়া আছে। 
৩। আমার সাহিত্য __ মণিপুরর পিছে - মেখালা" চিত্রাঙ্গদা, মণিপুরী জাগরণ ক্ষত্রিয়জ্যোতি, চিন এগ 
কুনগ, ফাণু, নূয়াবেলী, জাগৃতি, চিন্তা ুরা দৃষ্টি, ত্রিপুরা চে, কাকেই, প্রতিশ্রুতি, প্রতৌপ আমার সাহিত্যকর, 
সৃয্য বারো আরাকউ কত পত্রিকাত প্রকাশ পাছে। সেনামানিক গিরকর বি'ম:র ইতিহাস বারো কালীপ্রসাদর 
ইকরা লেরিক, বীরেন্দ্র সিংহ তিনখালর ইকরা লেরিক সমাজর সম্পদ। আমার সাহিত্যিকর ইকরা 
গোকুলানন্দ গীতিম্বামীর __ বরদেই বরদেই গিরিগিথানী, আজিত্ত অকরিক ইমার সম্মান রক্ষা করানি। 
গোলাপ বাবুর __ পুন্য তীর্থ মণিপুর মাটি , মণিময়ী মোর ইমা। 
জগ্গৎমোহন গিরকর __ জনম জনমে মোরে দিয়াপেঠেইস হুনার মণিপুরে, 
সুরনাথ সিংহ গিরক -_ আকদিন হাতে হাতে মাতেছিলে, না হুনকা মুনয়ে, 
ইন্দ্রকুমার গিরকর নাটক গল্প প্রবন্ধ ও হবা। 
হিঙ্গালার ফাগিরাম। 
বারমুনির নাটক নিয়াম প্রশংসনীয়। 
মদন মুখার্জির __ জারহানরে জিংলরে মাহেইতে বসস্তহান আইতয় 
সেনারূপর __ যেপেইর চিক বৌ চেন দের মন ঠই, 
ব্রজেন্ত্রকুমার গিরকর __ জলসিটা না পানি সিটা 
সুখজ্যোতি গিথানকর __ মানুর জীবন এহান ফানুসগর সমান 
চন্দরকাস্ত সিংহ গিরকর ইকরা কবিতা, কত প্রবন্ধ। 
ডঃ কালী প্রসাদ সিংহ গিরকর -_ বুলৌরি মি মানু বিসারেয়া' গিরকর “অভিধান, প্রবন্ধে এলা প্রশংসনীয়। 
শ্যামানন্দর ছড়া, য়ারী হবা। 

চন্দ্রমোহন রাজকুমার __ কবিতী, প্রবন্ধ, ইতিহান নিয়াম হবা। 
পাতিয়ালার কালাসেনার -_ কবিতা, গল্প প্রবন্ধও হবা। 
বীরেশ রঞ্জন গিরকর __ কবিতা এলা নিয়াম হবা। 
নরেন্দ্র চন্্ সিংহ'র অর্থাৎ মি - মোর - মোর মনর লেবগ না নিধি ডালনির আগে, মোর ধূপর গতহান 
থাক গগালেয়া পৃজারও পিছে, কার লগে দিন তোর উপমা, নেই এ দুনিয়াত মান্না, বেলি বুললেও খানি 
কমর, জুনাক তেরাতে না র তুলনা। 

এসাদে কতি হবা সাহিত্যিকর কতি হবা সাহিত্য রস লুকুলিয়া আহের যেমন বনহানাত গগ্ডালেয়া 
কেতকির নুংশি গত্‌ গডালার পারা। যেতা বাংলার সাহিত্য সাগর, ইংলিশ সাহিত্য, হিন্দি সাহিত্যর লগে 
উপমা দেনা য়াকরের উতাত আমার অষ্টকালীন কীর্তন, সংকীর্তন উতাতে তুলনাই অ নুয়ারের এমাটিক হবা 
রূপ রস। উতাত কত নুয়া ইকরেকুরা নুকুলে আইতারা সীমা নেই। হাব্বির লেখা নিয়াম হবা। 
সাংবাদিকতাত - যেতা নিকাললা হাবিবয়ও হবা অছিলা বারো সমাজে প্রশংসা পাছিলা এহানাত দৃষ্টান্ত 


০০৯৯ 


১০ 


স্বরূপ আমার শব্দ প্রবাদ বাক্য ও কথা খানি প্রকাশ অইল __ 
শব্দ __ নামসা, লেইসা, চেক্চিল, খাংচেৎ, তেল্লাম, তঙাল, গুট্হান, পুলয়া, য়াথাং, পারেং, লেইকি, 
ফুংকা, তেরেং, যতর, গুল্লি, লাংচাক, গুলি, লিকসই, পাম্পল, থাল্পাল, চাপাল, নিংসিং চিংখেই, 
চারেপহান, লেইনা, চাংখল, হেইমাক, হেয়ক, মইলক, নামফা, আতলপা, যৌনানাকৃপি, মালঠেপ, লেইরুম, 
মাংকল, খাটাং, কাফামহাঁন, খাংলাগিয়া, নিংসৌ, বার্তন, পুরেলহান, পাথাপহান, পেইরাক, লেপইল, 
লিকসৈ, লৌসিল, তাংখা, সিঙসে, সারপাতিয়া, সুমছে, চুমছে, থকনেই, লাংলা, উংখাৎ , চাংখল, মেইচাক, 
মেইচম। এতা আমার ঠারর কতি হবা শব্দ কতগ। 

আমার কথা __মাটিক নেই কথা না টটরেই। তাঞ্জাহান হারপেয়া পুলসি। সিজিল নেই চৌরাে 
কিতা লেপইত। লপুকে বি আল না ধরিয়া থাছে। হেইচিঙে জগাতায় পাক্কালে কাম আগুয়ারতা। লামর দৌ 
হমা দেনা। বিপাকে পরিয়া কাদারুহা করতারা। তাংখা আহান নায়া থতাল বার্ন নার। হেইচা ভক্তি 
নাইলে কর্ম লিংখাৎ'নার। কচু মাচু আমারতা মঙ্গলিয়ানর লগে তিলনেই। আমারতা পুলেই কচুর মানু 
নিয়াম। এক অইলে পাংকাল। নিজরতাত কৌলি লাগানি থক্নেই। বেবরল নিংকৌল টটরানি মাতানি 
থক। 

আমার প্রবাদ বাক্য কতগ __ থাংনা থাংনী, ফিদা ফিজিল, লু লাকাং হৌনাবি বেবার, বেবার 
আচরণ, গুব্খি ঙারাল, তান্না তান্নি, হেইচা লাক্চা, খৌরাং আশা, হুরু হুরকাৎ, পেইরাক পিছিল, অংতা 
লাক্তা, কু কুমেল, ঠু নিংশা, খুটো নাটো, লেই চন্দন, গয়া কাশী, জীবন যমুনা, তাল তাঞ্জা, মারূপ মাসাং, 
খল্পি খলক, আরংহান চেয়া, বুদ্ধি লৌসিং, নামসা কনক, সিনা সিন, দাদা খুরা, গুরুজন পরিজন, বাপক 
পুতক, লিশিং লিশিং, গাং লেইকি, খানা পিনা, নিংশা মাওয়া, হপনে টেইপাঙে। কতি হবাতা আমার 
ঠারহান নিয়াম পুরানা উহান এতা চেইলে হারপানি। 

আঞ্চলিক শিক্ষার ভাষার লগে সম্পর্ক থয়া বানান ইকরলে সৌ শিক্ষার সুবিধা আমার ঠারর 
বানান পেইতায় সহজে নাইলে যার যার ঠারর নমুনাত বিত্রান্ত অইতায়। উহানল ক্রিয়ার পিছে ছ যুক্ত অনা 
হবা। বারো বানান ছ, স, চলের য়াকরের দ্বিয়গির চলানির ব্যবস্থা অমিল। কিন্ত বাংলাত, কাদাত্‌, বিয়াত, 
মরাত, এতাত, থাংনাৎ, কাদা, বিয়াৎ সহাৎ এসাদে তঙাল নায়া নিয়াম কঠিনে না গিয়া নিয়াম সরল অনা 
খক। সরল সহজ অইতৈ ইংরেজি ভাষা পৃথিবী জুরিয়া পালছে। ও চুটি হাবিয়ে খিয়াল করে দেনা। যেতাউ 
অক সহজ বানান অনা হবা। 

বারো সাহিত্যিক অইতেগা দিসাহারা অয়া সমাজ বিরোধি সাহিত্যর কথা না ইকরানি। সমাজর 
ক্ষতির সাহিত্য না ইকরানি, সমাজর ক্ষতি নানা। সমাজর মঙ্গলর উন্নত সাহিত্য হওয়া নুকুলক। ইকরিক, 
হাব্বিয়ে তিলয়া মন মিলিয়া ইকরিক, সাজেইক শ্রেষ্ঠ সাহিত্য। 


_- ০০০-__ 


“ঈশ্ীলপা নিংঘৌ - ভাকুলা খাম্বাতন্বা * ম 
_ কুলেন্্ কুমার দিহে, গৌহাটা 
বিএ: জেনাস্, এম, এ কোষে) 
প্রাভত্য বেম,এই৮এ) 
মুডেদে রাঙাবেলি টেডারাগো। উত্তরে দুর্গাছড়া ঘাটহান, বাতেদে ভাঙুর সরকগো জিল্লাগো পৈয়া 
গেছেগা, পিঠিয়েদে লাংপেই বিল্গ - বুকুগৎ আছে হুরকাং গাঙছৌ আহান নাংহান - 'বক্ুপুর। বাতেদে 
সরকৃগ লিতয়া গার লপুকৃগ। রৌদহান চিক্‌ চিক্‌ করিয়া বেলিহান বন্রপুরর ঘরর ঠিক টুল্লির গজে কাছে। 
সরাগো লকেইর নিংথো খুড়া লপুকেত হীনপেয়া আয়া আলহান মুর সাংগৎ াকরিয়া থয়া পিঠির পন্রীৎ 
হীনাৎ গেলগা। হীনেয়া হদেয়া কাকালী পানীৎ আতর করৌহানিৎ পানী ফুটি লয়া বেলিগিরকরে নিংশিং 
অয়া হমাদিল। আচানক ছিফুটা পানী আহিগিত্ব আতর করৌয়ে পরিল। পানী ওুঁতা বেলানি থকনেই বুলিয়া 

নাবেলেয়া হাবিব পিয়া ঘরে আহিল। 


বরুপুর পানীর লামহান। উহানাৎ নিংখৌখুড়ারতা বি হুদ্দা ছি-কিয়ার। তার সংসারহান বুলতে 
তার ঘরর গিথানী লেহাউনু খুড়ী, পুতক বিষুরসেনা যেগরে গাবুরাপুয়াগো অইলতা পেয়া ব্যাধিয়ে পিরিয়া 
ফামহানাৎ বেলেয়া থছে, বরো! জিলক বৃষভানু মাধ্যমিক স্কুলে তামকরিরি। নিংখো খুড়া পানিয়ে বুরার 
লামে চচার ধান কতগো বারণে বরার। তার সংসারহান চালানির একমাত্র উপায়হান অইলতায় তা গার 
ঈশালপা"গো। কর্মত্‌ এলাদিয়া যেহানি দহিনা পার উহানিল কোনরকম চারাআহান খেয়া আবচারা আটার 
পিঠা আহান খেয়া সেলকম নেই পঞ্ভিতলর ডেমর চা ফুটি পিয়া এলা অরেয়া ঘমুজানি। বিধুঃসেনার নুয়ারা 
চানার হিসাবতে থকিত্‌ থার। 

করেইগোলকেইর খান্বালতম্থা খুড়া গাঙুর ডাকুলাগো। তা খানিমানি আহান চলে পারের। তারতা 
পৈতৃক সম্পত্ভিত্‌ বি পাঁচ কিয়ার যৌওছে। খানিউলার মাঝে তানুর হেইমাক বারো পুতক নিকুপ্জ যেগ 
মেট্রিক পাশ করিয়া ডি:সি: অফিসে টাইপীণ্তর চাকরী আহান করের। উহানে খাম্বালতম্বাখুড়া সংসারহান 
চালেইতে অমাটিক হীননাপার। এবেদে তা নিংখৌ খুড়ার লগেও য়াম চান্না উহানে নিংখো খুড়ারে হাদি 
হাদিত চার। এসাদে করে সংসার দ্বিয়হানি চলের। 

কোর্ধেদে দ্ধিকছর গেলগা হারৌ নাপেইলা। নিবুক্জরকাও দুর্গাছড়া ঘাটহানর হৌপারে আছেবিলাখাল 
গাঞ্তেতব হোভা নিঙলছৌ আগ চেয়া মালক বাপকে লুহং করুয়েয়া আনেদিলাগা। নাংহান থাম্পালেইমা। 
চেইতে চেইতে নিকুষ্চরতাও মুনিছৌ আগ অইল। এবাকাতে খাম্বালতমথা খুড়ারতা হারৌর সীমা নেই। তার 
ঘরর গিথানক হুনামতী খুড়ীও মিয়ার খেতির সময় গাঙ বুলিয়া যারী দিযা দিয়া সময় কাটেইরী। এসাদে 
করে সংসারহান হারৌ পিয়োর ভিতরে চলের। চলতে চলতে আচানক দিন আহান আহিল। 

১৩ই বৈশাখ লান্বইসিঙর দিনে বারয়া তেরয়ার নিঘুর বৌ বরণে খাং লাগিয়া ঘরে ভিতরে 'ঝি- 
ছালি নিবানিরকা দাবদাফাল্দি করতে ছনামতীখুড়ী পেইরাকৃকরে কাকালীহানাৎ ধরিয়া “হইন্ম” বুলিয়া 
চেকগো য়া উবা অইলী। হাবিহানে ধরিয়া আথিলপাগো বুলিয়া তুলিয়া ফামহানাৎ ঘুমজাদিয়া আন্দেদিতারা। 
তেবও বালা অনাতে থাক - বারাপেয়াও বুলনদেনা নুয়ারিরী। 


জে - 7) 


কোনরকম রাতিহান এসাদে হনামতী খুড়ীরে আন্দে আন্দে কওয়াই রহিলা। বিয়ানত নিকুপ্তর 
আঙালচাউবা ইপুরে ডাহিয়া আনলগা মালকর আথিলপাগো ছলদানিরকা। মাঙালচাউবা ইপু বব্রপুরব 
চিনিগো গত্রর মৌগ-লকেইর য়াম বয়স গিয়া কল্ঠং চেলছে বুড়াগো। আখিলপা ছলদানি, দ্যৌ-ঝারানি 
এতা বপাবপির আমলেত্ব তানুর আপকপা উগয় ছিলকরিয়া গেছেগা বার উতাল করতারাগো। তেবও 
খাস্বালতন্থা খুড়ারতা মন্দর দিন উহান আহিল থাংতে এতাপারা দুনিয়াহানার নুয়ারা বালাকরের মাঙালচাউবা 
ইপুর ছলহানেও কাম নাদল। নাইল উপেই মানু চারিগয় বাং করিয়া জিল্লাত্‌ আসপাতালে নিয়া গেলাগা 
আর ডাঙর ডাক্তারগয় চেয়া বাজুমারাহান বুল্ল।আসপাতালে মা আহান থইলা। এমা এহানাৎ থাম্পালেইমার 
1হনর সীমা নেই। ঘরর কাম হাবিব, রাধাপুরা, হউরিয়করকা খেইকরে বাধিয়া আসপাতালে নেনা নাংকরানি 
£ মিযার খেতি চানা, লপুকেও রুয়া কুয়ান্‌ যানা এলা হাবিবর গজে বুনির ছৌগও চানা। মা - আহানাৎ 
চানায্না কাটাগো অইলী। নিকুঞ্জয় তেইর হীন উহান দেহে নুয়ারিয়া বাপকরে কামিলী ছৌ আগ থনারকা 
মাতের। গাঙঘরে এসাদে কামিলী থয়া কাম করুয়ানী এহান না চলের রীতিহান থকয়াতে খান্বালতম্বা 
খুড়াও নাও বুলে নুয়ারিয়া জুয়াব নাদের। উহানে নিকুপ্য় খালকরলতায় বাপকে বহকর হীনহান হারপেয়াও 
আজিয়ো পেয়া চাং চারতা বুলিয়া। তেবও তা কিন্তা আহান না টটরল। কিন্তুমান হউরীয়ক ইমাসেনায় 
বারো হউরক বরাচাউবায় ইম্পানীগো অয়া থা নুয়ারলা। তানু জিলক থাম্পালেইমার হীনউহান দেহে 
নুয়ারিয়া তেইরে কানে মন্ত্র দেনা অকরলা _- “ওমা; তোর ছৌ অয়া অমাটিক ছলছৎ গারিএগল, কাম এলা 
হাবি করতে কিতাপারা আহান অপরলেগাতে ছৌ এগর অবস্থাহানতে কিহান অইতয়? তা'র তুমি খেয়য়া 
আমার ঘরে আইলেতে হীনও নাপেইলে, গারিগও খানি চা! পারতেই”। মালক বাপকরে এ কথাএহানি 
থাম্পালেইমার হৃদিগো ফারিয়া পেটগৎ পড়িলগা। রাতি উহান খালকরানিয়ে ছুপ তুহমআহান দিয়া নুয়ারল। 
বিয়ান ফুয়ানার আগ উহানাৎ হেয়ক নিকুপ্তরে উঠেয়া হ নুয়ারিয়া য়ারী এহান দিয়া বেল্প। নিকুণয় কিন্তা 
আহান নামাতিয়া বারো ঘুমজিল। 

মা আহান পুরা অইল। হুনামতীখুড়ী খানি খানি বারা বুলন দেনা 'অকরল। ডাক্তারগয় চেয়া ঘরে 
নিয়া হোভাকরে মালিশ কর" - বুলিয়া হজক খানি কিতা দিয়া এড়েদিল। বারো বাং করিয়া আসপাতালেত্ব 
ঘরে আনলা। এবাকাতে থাম্পালেইমার কাম আরাকও য়াম অইল। তেইর নিয়মর কাম উতা হাবির গজে 
এবাকাতে ঘন্টায় ঘন্টায় হউরীয়করে মালিশ করিয়া আদ্দানিও লাগের। আকদিন করল, দ্বি-দিন করল, 
তিনদিন সুকরে নুয়ারল। তিন দিনকার দিন উহান রাতি ভাত নাহেয়া ঘুমজিলিগা। রাতি নঙেইত্‌ মইলকে 
ফুস্‌ ফুস্‌ করিয়া কীদিরী আওয়াজহান পেয়া নিকুঞজয় উঠিয়া আংকরল। তেই কিন্ত আহান জুয়াব নাদিয়া 
কাদিয়া থাইলী। হীনপেয়া কীদিরীহান হারপেয়া মইলকর হীনে হনুয়ারিয়া তাও রাতিহান ঘুমজা নুয়ার্ল। 


বিয়ানহান ফুয়েইল - ঠাংচার দিনহান। নিকুগ্রয় বারপজা হাবি বাদ্দিল। বাপকে আংকরতেও 
কিন্তা আহান জুয়াব নাদল। থাম্পালেইমারে ছালনিরকা ঈশারা করিয়া বারপ্া উঠানে নিকালেয়া তানুর 
কাদার মাইপাকর পুতক সরুপারে ডাকল। সরুপা আহিল আ+র বারগজা এহানি কাম্পতহানল ছরাহীন 
পেয়া খিলকরেদিছগা বুলিয়া ঘরে হমেইল। খাস্বালতম্বাখড়া দাড়ীগর পটগৎ বয়া হজক আককারী পেয়ের। 
নুয়ারা অছে হুনামতী খুড়ীও তাগ্ন বারাহান বুলন দিয়া চেইরী নিকুপ্তয় বারো থাম্পালেইমায় আকগরও না 
মাতেয়া ছৌগল নুকুলিয়া গেলগা। 


বছরউহান পানিহীন হাতধুম আয়া খেতির কোন চিন নাথছে। এবাকাতে ডাকুলা খাস্বাতম্বাখুড়ার 


মিহান চানা নকরল। আকবেদে পুতক-বহক-নাতিয়করকা খালকরের - আরাক আকবেদে খানিহান নেই 
বারো মইলকর নুয়ারার চিন্তা । ছনামতী খুড়ীর নুয়ারা চেইতে চেইতে কর্মত্‌ ডাকুলাগো অয়া পার দিনা 
উহানিয়ে নায়া বিহানি বেছিয়া লমকরল। তেবও হুনামতী খুড়ী বালা নাইলী। আরহে গারিগর হালংহান 
দিনে দিনে আরাকও বাটিয়ল অ যারগা। এখুরুমতে খাম্বালতম্বা খুড়াও নিংঘৌখুড়ারে চানাতে থাক কর্মর 
দহিনাহান পানায় জেপগৎ বড়েয়া লুকালুকা দাবদের। 


এবেদে নিংঘো খুড়ার কথাতে টটরেয়া কান নেই। তার সংসারর হালত্হান লকরিল গতি নেই। 
পুতক বিষু সেনার নুয়ারাতে চা নুয়ারল উতার গজে খানিহান পেয়াও নাপেইল থাংতে বিঝ্রসেনারতা 
হৃদপিগুগ ফাটেছে। রকত ওয়া ওয়া বঙের। ইংসাংসার দিনহান। গাঙর নুরেইপা গিরক রাধামাধবর জিলক 
শাংশী'র বিয়াহান। গাঙর পালাহান্তে বার্ন করেছি; উতার গজে ব্রজবুলীল হুনানী মনেয়ার বুলিয়া 
নমুনাছড়ার নাংজাদা ঈশালপা ধুংবেইরে বারো তার লগে হোভা ডাকুলা আগ্াগাঙডর কৈরেঙরেও বার্তন 
করেছি। নিংঘৌরতা আগেকার দিনেত্ব ঘরর চেম্ফগৎ চৌল-দান আগো নেয়য়া চারা উবা অছিগ। বিয়ার 
ঘরে পালা অকরানির আগে পালাউলী হাবিরে ভোজন করুয়েইলা। বুকুর, হারাহানর হমবুকুগৎ বয়া পাতাহান 
মুডহানাৎ থয়া মৌয়েই জিপুত নিংশিং অয়া টপ্‌ টপ্‌ আহিরপানি বেলার নিংঘৌখুড়াই - উহান ডাকুলা 
খাম্বালতম্বা খুড়াই মুর হারি উহানার পটে বয়া দেহের। 

ররর রে হলামগা নিউজ ারকাত কলার 
বিয়াহান লেয়ইল। কইতে গাঙর পালাউলীরেতে আহিত নাপরের পয়সা খানিলো দহিনা করলা। নিংঘোখুড়া 
কীদতে কীদতে কিহান খালকরিয়া দহিনার রূপা পাঁচ হান জেপগৎ বড়েয়া জিল্লাদে ধাবদে গেলগা। করতান 
হানি রূপা যাংখেইত্‌ কামার আগরাং বেছিয়া ডাক্তার আগল ঘরে আহল। পুতক বিষুসেনাতে নেই - 
উঠানে সাংআগর ভিতরে ধনা ফুতিল গুরিয়া থছিহগ বনক বারো মালক লৌ মেলিয়া চুল আছুলে আছুলে 
কীদাৎ থেওছি। কর্তানহানি বেছিয়া আনেছিল রূপা য়াংখেই ভাক্তারগর আতে দিয়া তাও বুকগ থাপারা 
থাপারা কীদানি অকরল। মানুয়ে ধরিয়া কোনরকম বুঝেয়া মরাগো সেবা করলাগা। 

এগারোদিন গেলগা। বারোদিনে-ঘর সেঙয়া শ্রাদ্ধরকা হাবিরে বার্তন চালেইলা। তেরদিনকার 
দিনে শ্রাদ্হান। পালাউলী হাবিও আহেছি - ডাকুলাগতে নেই। পালা ডিলযারগাহান দেহিয়া ডাকুলাগরে 
ঘরে ডাহাত্‌ গেলাগা। ডাকুলা খাম্বালতম্বা খুড়া ঘরেও নেই। মইলক হুনামতী খুড়ীরে ফামহানাৎ দেহিয়া 
আংকরলা- 


-_ ডাকুলাগো পালার বার্ন লয়াতে কুরাংতে গেছেগা£ 


--- মোর হজক লনার পয়সা নেয়য়া ডাকগ বেছাৎ গেছেগা। 


০০০ -- 


চট 


হেসারতী! 

হে ফালগুনী ! 

আছুল রথহান 

ঘোকর গড়াগী 

সমাজর মুঙে হাট 
অক-নাক, পারিঙ্-নারিড্‌ 

মোর ভাবহান 

আরতি হৌকরিও 
ঠিল নাকরি হাট। 
পয়লা কাদানিৎ পাছু সুরগল 
ঠৌকরতৌ ছন্দর যৈজ্ঞগ 
খেলতামর তালে তালে 
মাঙকলে মাঙকলে নেগা মোরে 

অকলৌ করে নাছতৌ 

ডাকুলার তাল বাগতৌ 
থেৎপা শৃঙ্গ বাগিয়া হি 
চিউলেইগ অয়া হাট 
দলুনীর মাপ্লাল বাগ 

মপ্ত্িলে মঞ্জিলে 

যেপেইৎ তিতায় ঠুমে 
বাছেয়া আছে মোরে, হাট্‌। 

হেসারহী! 

তিমোর দুখ 

তি মোর হারো 

তি মঙ মাতা 

তোরেল অয়তৌ ঠৌ 
পিঠিহান সুপ্প নাচেয়, হাটু। 
পাইজন হেইকর লক্কা দাপ 


থেৎপার ফেইকাল বাগ বাগে 
বেলেইছ্‌ নিংশী পিছেদে, হাটু। 


_ ০০০ 


৩৭) 


সম্মত ছয়ল ১) 


_ ব্রজখোপাল সিংহ, তারা পুর 


কুরুক্ষেত্র অন্য দিশা আগত অর্জুন যুদ্ধতব্যস্ত। এবেদে কর্ণ প্রতিজ্ঞাবদ্ধ অর্জন ছাড়া তা অন্য বেইবুনিরে 
না মারতই । তারো যুধিষ্টির, ভীম, নকুল বারো সহদেবরে যুদ্ধত পরাস্ত করিয়া নাস্তানাবুদ করল। কিন্ত 
প্রাণে না মারিয়া বাক্যবানল অপমানর একশেষ করিয়া গেলগা। বেলিহান অস্ত গেলেগা ঁ দিনর যুদ্ধ, 
লইকরিয়া অর্জন পাণুব শিবিরে আইলে যুখিষ্ঠিরে ্ির থা নুরারিয়া অর্জুনরে “ধিক তোর গাণ্ডীব” বুলিয়া 
বেইজ্জত করল। রন 

অর্জনও প্রতিজ্ঞাবদ্ধ _- যেগই তার গাণ্তীবরে অপমান করতই তার প্রাণনাশ করতই নতুবা নিজে 
আত্মাহুতি দিতই। অগ্রজ যুধিষ্ঠির বাপকগ সাক -_ তার প্রাণ নাশ করাণির কথা তা হপনেও খালকরে 
নুরারের । করলেও পাপেত্ব যুক্তি নেই। তারো আত্মাহুতি দেনার উদ্দেশ্যলো অগ্নি প্রজ্জলন করিয়া হমেইউ 
বুলতে কুটনীতির চূড়ামণি কৃষ্ণ আয়া ঘটনাস্থলে হাজির অইল। সখা তি কিহান কররতা বুলতে অর্জুনে 
আদ্যেপাস্ত য়ারিহান দিল। কৃষণই মুক্ছিহান দিয়া “অ ওঁহান অহেতো £”.__ * -_ বুলিয়া প্রাণপ্রিয় 
সখারে তার যত বীর্তিমান ঘটনা ওঁহানি নিজর থতালো উচ্চারণ করাণির পরামর্শ দিল। অর্জুনে ও মতে 
আজি পেয়া যেতা যেতা সুকর্ম করেছে বারো পরাক্রমর ইতিবৃত্ত নিজর থতালো মাতে গেলগা। 

আত্ম প্রশংসা লয়নির পিছেদে কৃষ্ণই মাতের __ 

সখা তোর আত্মাহুতি অয়া __ লয়ইল। আর জিগত হমেয়া আত্মাহুতি দেনার প্রয়োজন নেই, কারণ 
আত্মপ্রশংসা আত্মহননর সমান। 


২ ০০০ _-. 


২) 


নিকাকার অশান্তির কারণে আমি নিজে দায়ী ৯০%; ভাগা ১০% | আসলে কোন হুরু ঘটনা আহানাত 
আমি কিসাদে 1২93০ করিয়ার ওহানর গজে সারাদিনর অবস্থাহান নির্ভর করের । উদাহরণ স্বরূপ ভলর 
ঘটনাছৌ এহান তুলিয়া ধরানি যাককের। 

শ্রী রামকুমার বারো তার ৫ বছরর পুতক শ্যামল বিয়ানে ব্রেকফাস্ট করাণিত বহেছি। শ্যামল টিফিন্ল 
লিনা । জারির রিতার জিত পিলার তারের 
করে । 

রামকুমার চাহার কাপগো তুলিয়া থতাহানাত দিং বুলতেই শ্যামল “বাবা মোরে __-” বুলিয়া 
আতহান তুলতেই কাপগত লাগিয়া চাহা হাঁবিসিটা রামকুমারর আট্েইহানাত পরিয়া একাকার অইল। 
প্রতিক্রিয়া স্বরূপ রামকুমার পুতকর গালগত হেইকরে চাপড়হান বহেইল। শ্যামল স্বাভাবিক কারণেই 
পানি ডিল ডিল করিয়া উঠিল। মইলকর লগে কথা কাটাকাটি বারো ফুতি পটেয়া কাদের সৌগরে আসুলাপিছুলি 
করিয়া নিকুলতে ডিলইল। ফলে শ্যামল ইন্ফুলে লেট __ রাম কুমার নিজে অফিসে লেট __ সারাদিন 
অফিসর কাজে তুলক্রটি / নিদে্ধি পিয়ন ওগউ বিনাকারণে রাম কুমারর দুর্ব্যবহার ৮৫ঠা। গো অইল। 
পুরা দ্িদিন ঘরে মইলকর লগে কথা বন্ধ। ং 

চাহা পরাণিহান দুর্ভাগ্যর কারণহান। বাকি হাবিব রামকুমারর প্রতিক্রিয়ার ফলহান। লৌগরে হবাকরে 
বুঝেয়া ফুতিহান পালটেয়া গেলেগা বাকি __ অশান্তি তা পরিহার করে পারলইস্‌। 


--০০০-_ 


্ ভ্েল 


কুডেরর শুক ঘুম 
(রম্য রচনা) 
-শ্যামানন্দ সিংহ 
দ্বিপরকার হাদিগো কুবেরে হিনহানাত্ত আয়া ভাত পানি খেয়া মাংকলহানাত খানি জিরাছেডবগ 
সময় উহানাত জন্মেজয়মুক্তিয়ারে 'অ তা? কুবের, অা" কুবের" বুলিয়া ডাহে ডাহে দিয়া আহের। কুবেরে 
মাতের _- অঃ বারো মুর ম্তিয়ার উগো দিয়া আহের। খানি জিরেইউ বুলতেকো ___ ? বহু 
'ছানুমতীরে মাতের __ হেয় বহককৌ, হেয় বহকগো ! 
ভানুমতী __ কিগো বাবা । 
কুবের _ উরে মুর মুক্তিয়ার উগো দিয়া আহের । মি ঘুমজাউরিগা ।আংকরলে মাতিছ __ “হিনহানান্ত 
আয়া ঘুমজাছে।' মোরে না উঠেয়ো। 
ভানুমতী __ হায় হায়। 
খানি পিছে জন্মেজয় মুক্তিয়ারে আয়া ভানুমতীরে আংকরের বহকগো, তা কুবেরতে ঘরে আছেতো ? 
ভানুমতী __ আছে। হানতে হিনহানাত্ত আয়া বুমজাছে। না উঠেয়ো বুল্লহানতে __ 
জন্মেজয় __ হায় হায়, হবাছে। কুংপেইত্তে ঘুমজাছে ? 
ভানুমতী __ রে মুর কোঠাগোত। 
জনয মুক্তিয়ারে দোরারহান আংকরিয়। চার হানতে দেহের কুবের গগারা চেলয়া ঘুমজাছে। জন্মেজয় 
মুক্তিযাররে দেহিয়া আরাকৌ গগারা চেলনি অকরলো। ভানুসতীয়ে আকরিরী মামা, কিয়াথাঙ আমার 
বাবারে বিছারারতা ? 
জন্মেজয় __ হায় । হিংগরর জাঙকউগো এববাকা আয়া ফৌঅইলগাতা | এইপাতএগো বেবাকগো করে 
আনেছে। 
ভানুমতী __ মামা কিতা কিতা আনেছেতা ? 
__ উরে চেপ্টা চেপ্টাতা, খেইতে কেবেম কেরেম করেরতা | নেমকি না কিতা বুলতারা উততা। 
-_ নেমকি নাগই, নিমকি, নিমকি | 
-_ হায় হায় নিমকি নিমকি 1 আরতাতে ? 
-_ উরে রাডির! রাঙিরাতা। খানি ডিগালা ডিগালা গোল গোলতা। 
-_ উততাতে মামা লালমোহন না। 
_ হায় হায় লালমোহন। 
__আরতাতে ? 
__ গুরে ধল্লাতা । গুন্ডুরাতা | 
_ হায় হায় রসপুল্া। হানতে এতাহাবি এইপাত আনতে মি কুবেররে না দিয়া খা পারৌরিতা। উহানে 
তারকাও খানি আনেদেছুতানা। 
কুবেরে কোঠাগোত থায়া হুনতে ছনতে দুককো উঠিয়া ফামহানাত বয়া মাতের __ নাও ঘুমজাছুয়ে। 


_০০০-- 


৩৯১ 


(6 ॥ 
ব্য 
-__সেনারাপ 

ইমার ঠারে ইমার নারে কংলা গারি বুজিয়া আহিলি পিদিয়া , 

ইমায় গেয়রি এলা, হীরা মণি মুক্তার আভরণ . 
চোদ্দ ভূবন সুপ্‌ ফুকয়া চেতন ঠৈ মিাল বুজা গারি ডাল 

জাঙে অইলা ডলা । ইমায় নিজে গেয়রি জাগরন। 
ইমার আতে ভূবন জিঙ্া দলা ফিজেৎ পিঁদিয়া দলা গারিগৎ 

মোহন বীণা বাজের, অমৃত ঢলা ঢলা বিলেইরি ; 
মধুর সুরে তিন পুরে মথিরি মৌর সিন্ধু ঝঙডের বিন্দু বিন্দু 

জিততা শাস্তি পাহের। জিংতার হজক ইমায় ছিটেইরি। 
কোন কনুগে লু সন্দুকে ও অমৃত ফোটা অনুরাগে উটা 

মণি মুক্তাল বুজেয়া গোটা গোটা ফুল শাতইলা, 
আমার্কা বোলিয়া থছিলি লুকেয়া কঙালা তৃল তৃল পাগল অলিকূল 

আত্যে বিলেইরি মুকেয়া। ইমার ফুলডাল গারে নাপইলা। 


--০০০-_ 


শবার্ঘ 2 জিা __ জিঙের, জয় করের। 
লু__ গোপন, আদরর বস্তু | 
জাগরন __ জাগরনী এলা। 
মৌর __অমৃতর, মধুর। 
হজক -_ যেতা খেয়া নুয়ারা ভালা অর। 


অলিকৃল __ ভ্রমর | 


-নাভিনিচল্রথী লক্ষতীলাথ বেজ্ববুহ্া” 
__ সুনীল রুগার দি লৌহটী। 


সাহিত্যরধী লকষ্ীনাথ বেজবরুয়ার সাহিত্যিক অযুল্য অবদানে অসমীয়া জাত এহানরে নুৰা জীবন 
আহান দান করেছিল, 'থাউজাঙ হানাভ্উ কলম্গর ধারহান নিয়া -ম' কথা উহান তার ক্ষেত্রে নিয়াম প্রযোজ্য । 


আসাম ইংরাজর অধীনে যানার পিছে আসামর আর্থ-সামাজিক অবস্থা বারো সাহিত্য-সংস্কৃতিত ঘোর 
আধার আহান নামিয়া আহেছিল। আসামর এ অবস্থা এহানর সুযোগ নিয়া বাঙালী অফিসারর মন্তরনাত 
১৮৩৫ ্ীষটানদে ইংরাজ সরকারে আসামর স্কুল, অফিস কাছাড়ী আদিত আসামী ভাষা তুলে দিয়া বাংলা 
ভাষার প্রবর্তন করেছিলা। বাংলা ভাষার প্রচলনরকা বুলিয়া সরকারে আদর্শ বঙ্গ বিদ্যালয় নাঙ দিয়া 
প্রাথমিক স্কুল খুলে দেছিল। 

লক্ষ্মীনাথ বেজবরুয়াই নিজে বাংলা ভাষার লেরিক পাকরিয়াহে ১৮৮৫ শী্টাবদে ছিতীয় বিভাগে এ্ট্াস 
পরীক্ষা পাশ করিয়া উচ্চ শিক্ষা লনিরকা বুলিয়া কলিকাতাত্‌ গেছিলগা। উপেই উচ্চ শিক্ষা লনির সময় 
সরকাররাঙুতো বৃত্তি পাছিল। বি.এ, পাশ করানির পিছে এমএ, বারো ল্‌ূতৌ ভর্তি অছিল। কলিকাতাত্‌ 
পাকরানির সময় অন্য ছাত্রর ডেকি বছরে বছরে ঘরে নাগিয়া পরীক্ষা লমনির পিছে অবসর সময় উহানি 
বিভিন্ন ধরণর হবা হবা লেরিক পাকরেছিল। তার দৃঢ়বিশ্বাস - কলেজ গণ্ভীর ভিতরে বাগাদিতারা লেরিক 
উহানিল সম্পূর্ণ জ্ঞান অনা নুয়ারের'। স্কুলর ছাত্র অয়া থাইতে মহাভারত, রামায়ণ বারো কলেজে যানার 
পিছে বিশ্ববিখ্যাত কবি শেলী, কীটছ, বাইরণর কবিতা আদি পাকরেছিল। 

কলিকাতাত্‌ থানার সময় কয়েক্গ ছাত্রর উদ্যোগে “অসমীয়া ভাষা উননতি সাধিনী সভা" বুলিয়া কমিটি 
আহান গঠন করেছিলা। উহানর উদ্যো্তাগ্‌ অইলতায় লক্ষ্ীনাথ বেজবরুয়া নিজে। ১৮৮৯ খ্রীষ্টাব্দ অসমীয়া 
সাহিত্যর ইতিহাসর উজ্জ্বল বছরহান।ও সময়ত জরম অছিল “জোনাকী” পত্রিকা উহানে অসমীয়া সাহিত্যত্‌ 
সোনালী অধ্যায় আহানর সূচনা করেছিল। সাহিত্য প্রেমী চন্্রকুমার আগরওয়ালার লগে মিলিয়া নিয়মিত 
লেখানি বারো সম্পাদনা লক্ষীনাথ বেজবরুয়ার হবা হবা লেখা নিকুলেছিল। উহান বাদেউ আরাক আলোচনী 
আহান 'বাঁহী* বুলিয়া প্রকাশ করিয়া অসমীয়া সাহিত্যর ভাণ্ডারগ বরা করেছিলা। 


লক্ষ্মীনাথ বেজবরুয়া স্বাধীনচেতা মানুগ । মুল্সি বারো হাকিম পদে চাকুরী পেয়াউ তা চাকুরি নাকরেছিল। 
তা ব্যবসায়ী ভোলানাথ বরুয়ার লগে মিলিয়া রুকর ব্যবসা করেছিল। ব্যবসার খাতিরে আসামর বাহিরে 
কলিকাতা বারো উডিষ্যার সন্বলপুরে বহুদিন আছিলগা। যেপেইতৌ থাকযে কামহানউ করক নিজর দেশ 
বারো সমাজর সাহিত্যে মিকুপ আহানর্কাউ না পাহরেছিল। যেবাকাই সময়হান গাছিল পাকরানি বারো 
লিখ্তে কার্পনা নাকরেছিল। গিরকে বিয়া করেছিলতা কলিকাতার বিখ্যাত ঠাকুর পরিবার নিুল্গ, 
রবীন্দ্রনাথ ঠাকুরর বেয়কর জিলিক পরপজসুন্দরী দেবীরে। সময় উহানাত তানুপুরা বাঙালী পরিবেশে আছিলা। 
ও পরিবেশে থানা সত্বেও বিভিন্ন প্রকারর সাহিত্য রচনা করিয়া মরানি ফাঙছে অসমীয়া ভাষা এহানরে 
নূরা জীবন আহান দিয়া সুস্থ বারো সবল করিয়া তুলেছিল। এ ক্ষেত্রে গিরকে নৌগর বৈঠাহান ধরেছিল 
বুলিয়া অসমীয়াবাসীরে গিরকরে সাহিত্যরহী উপাধিরে বিভূষিত করেছিলা। অসমীয়া সাহিত্যর এসাদে 
কোন দিক আহান নেয়ছিল যে গিরকর আতর পরশেত্ত বঞ্চিত অছিল। এ ক্ষেত্রে অসম সাহিত্য সভার 

| পইলাকার সভাপতিগ পদ্নাথ গৌহাই বরুয়াই মাতেছিল যে অসমীয়া সাহিত্য এহানরে পুন: সতেজ 
করানিরকা বুলিয়া গিরকে স্ীবনী শক্তি দান করেছিল। 


গিরকে বিভিন্ন ধরণর লেখা রচনা করেছিল আরতা ১৯১৫ স্বীষ্টাব্দে কলিকাতাত্‌ থাইতে নিয়ামপারা 
প্রকাশও পাছিল। উতার ভিতরে উল্লেখযোগ্য কতহান অইলতা গল্প -সুরভি (১৯০৯) কেহোকলি (১৮৮৮) 
সাধুকথার কুকি (১৯১০), কবিতা অইলতায় - কদমকলি (১৯১৩), উপন্যাস পদুম কররী (১৯০৫), 
সাধুকথা - জুনুকা (১৯১৩) ককা দেউতা আরু নাতি লরা (১৯১৩) বুড়ী আইর সাধু (১৯১১), ফাগির 
নাটক - লিতিকাই (১৯০১) চিকর পতি নিকরপতি (১৯১৩) পাচনি (১৯১৩) নোমল (১৯১৩) গদাধর 
সিংহ, বেলিমার, চক্রধবজ সিংহ, জয়মতী কুরবরী-হাবিব নাটক তো ১৯১৫ সনে প্রকাশ পাছিলতা। 


গিরকর আর আর লেরিক অইলতায় -শংকর দেব (১৯১১),তত্ব কথা, কৃষ্ণ কথা, কামত কৃত্তিত্ব লাভ 
বর সংকেত (১৯০৩), ডাঙরীয়া দীননাথ বেজবরুয়ার জীবন চরিত (১৯০৯) মহাপুরুষ সী ্্ী শংকরদেব 
আরো মাধবদেব (১৯১৪), বাখর (১৯১৫), ভারতবর্ষর বুরপ্রী, দিন লেখা, পত্রলেখা, মোর জীবন সৌবরণ 
বারো ইংরাজী ভাষাত লেংকরা দুহান লেরিকর গজেও গিরকে যুগ্য়ী কীর্তি থয়া গেছেগা খয়তু ধরিয়া 
আহানির রারি লেংকরিয়া। গিরকে অসমীয়া মানুর দু'খ বেদনা হারপেয়া দোষগুণ উতারে আহানি-কীদানির 
মাধ্যমে প্রকাশ করিয়া সু-সংস্কার সমাজ আহান হঙকরানির পথগ দেয়াছিল। এক্ষেত্রে উহান করানিত 
যিতেগা সময় সময়ে টান কথাউ ছুনেছিল। কৃপাবর বরবরুয়ার ওভো-তনি (১৯০৯), কৃপাবর বরবরুয়ার 
ভাবর বুরবুরণি আরো বরবরুয়ার বুলনি। এ-লেরিক এহানি অসমীয়া সাহিত্যর পরম সম্পদ। গিরকর 
লেখাই হাবিব শ্রেণীর মানুরে সমানে আকর্ষণ করানি পারেছিল বুলিয়া তারে ১৯৩১ সনে শিবসাগরে 
অনুষ্ঠিত অছিল 'অসম সাহিত্য সভীত' নগে্দ্র নারায়ণ চৌধুরীর সভাপতিত্বে 'রসরাজ” উপাধিরে বিতুষিত 
করেছিলা। এসাদে করিয়া অসমীয়া সাহিত্যে সেবা আগবাছেয়া সাহিত্য জগতে মুকুটবিহীন সন্্রাট্গ অয়া 
পরিচিত অছিল। লক্ষ্মী নাথ বেজবরুয়া আধুনিক যুগর শ্রেষ্ঠ জাতীয় সাহিত্যিক্গ। 

এসাদে সাহিত্যরহী, দেশহিতেধী আগরে অসমীয়া জনসাধারণে ১৯২৪ সনে গৌহাটাত বহেছিল অসম 
সাহিত্য সভার সপ্তম অধিবেশনে সভাপতিগর পদ-ফামহান অলংকৃত করুয়েইয়া নিজরে ধন্য করেছিল। 
লক্ষ্মীনাথ বেজবরুয়াই এলাহাবাদে বহেছিল জাতীয় কংগ্রেসে যোগদান করিয়া ভাষণ দেছিল। সর্বভারতীয় 
কংগ্রেস অধিবেশনে এসাদে ভাবণ দেকুরা গিরকেই পয়লা অসমীয়াগ। 

রূপকৌরর জ্যোতিপ্রসাদ আগররালার “জয়মতী' সিনেমা উহান ১৯৩৫ সনর মার্চ মাসে কলিকাতা 
শহরর গণামান্য কতগরে ডাহিয়া প্রদর্শন করানি অছিল। জ্যোতি প্রসাদে লকষ্মীনাথ বেজবরুয়ার শুভ আতে 
সিনেমা উহান উদ্বোধন করুরাছিল। ১৯১৬ সনর ডিসেম্বর মাসে অসম ছাত্র সন্মিলনীর প্রথম অধিবেশন 
লৌহাটাত্‌ বহেছিল। ও সম্মেলন উহানাত গিরক আছিলতায় পইলাকার সভাপতিগ 

অসমীয়া জাতীয় সংগীতরূপে নির্বাচিত অছে 'অ মোর আপোনার দেশ” গিরকে ইকরা এলা উহানাত 
তীর দেশপ্রেমর জুলস্ত উদাহরণ পেয়ার। এ মহান সাহিত্য সাধক গিরক এগ দৌর খয়া পাছেতা ১৯৩৮ 
সনর মার্চ মাসে। গিরক নেয়ইলৌ তাঁর কর্মরাজিয়ে তীরে অনস্তকাল ধরিয়া জিওতা করিয়া থইতৈ। 

উঠ উঠ গাভুরাপুয়েই 


- গোষ্ঠ বিহারী দিংহ 
উঠ গাত্রাপুয়েই 
উঠ জাতীর ভবিষ্যতর থংমেই। 
তুমি নাইলে ঘুমে থাইলে দুঃখী আমার আর উপায় নেই-_ 
আমার মানে মণিপুরে হাবি ছিড়িল জারে জুরে 


আপাবপার নাঙে নুঙে গাঙে গোঙে নিবিলতা চেই। 
মণিপুরেউ ইমা বেল্লা, এপেইতো নিংছিঙ নাইলা 
আমার ছাদে শুরু সমাজ অইলা কত ডাণুরীয়াগাছ 
আমি ইজ্জু বয়া চেইলাং, অইয়া থাইলাং নুংশি জেলেই। 
দলর কাজে গাও ভাগ্তেতে পারিয়ার বাকর লৌদানিতে 
গাঙ গড়ানিত্‌ লেছ বেলেয়া অইয়া থাইলাং ডরা লকেই। 
দুঃখয় ইমায় মুর নডেইতে আমি থাইলাং মেংছেল চেইতে। 
উঠ উঠ গাভরাপুয়েই অক্নেই হার নিবেই নিবেই 
এগদেও নেই, হেগদেও নেই কোঙ্গদেও নেই হার নেই বৌ নেই। 
অছি এতার নাং মনেইতে শুড়া কৈলাং ছাকেই ছেলেই 
উঠ আজি শুভ দিনে কানা নাইতয় দুঃখহানে 
আহো আহো লেম্পাল বরেই আমারে গজে তুলে দেই। 


("গোষ্টবিহারী সিংহর কবিতা - প্রতি ্ত্ী শতদল সিংহ - ৫ম পুত্র মালিগাও - গান্ধীদাম, গৌহাটা-১১) 


--০০০- 


৩১ 


আহা: ঝিল্‌ মিল্‌ ঝিল্‌ মিল 
কতি হোভা পৃথিবীর বন বননীর 
আশাংপা লপুকে চিক মলয়ার বৌ 
থরোয়া ধানর পাতাই পাতাই 
বহিয়া যারগা ছির্‌ ছির্‌। 
আধার গিলিয়া বেলি নিকুলেছে 
£ওনির পিছে দিন-হিন ককনির 
আর নেই আর নেই দুঃখর দিন 
এরে অইল সময় উঠানির। 
বিন্‌ ঝিন্‌ ঝিলুকা শরদ আহিল 
কুমেই এলা গাং-ঘরে দেশ দেশাস্তরে 
ঢাক্‌করতানর ওরে উঠেছে ধূমেল 
মেলা খেলা স্বাকেই কুটুম করাণির 
এরে শুভদিন এরে মিলানির। 
আহা ঝিল্‌ মিল বিল্‌ মিল্‌ 
কতি হোভা ধরিত্রীর বন বননীর, 
চিক্‌ মিক্‌ চিক্‌ মিকখুয়ার টুপাল 


--০০০-- 


-_ শশীকুষার , শিলং 


কতি হোভা আ: কতি মন লোভা 
স্বরে জিডিয়া রূপ পৃথিবীর । 
হুনার রঙে বেলির মিঙাল ওরে 
টেভারার টূড়াত, বনে খেলা অরিঙর 
রূপে অনুপমা নেই হারৌর সীমা 
জীব কুলে আজি নেই ভেদাভেদ, - 
ঠৈগো চিকইল নুংকুপীর। 
বনর ফুলে ভমরা রহিতারা গুণ্‌ গুণ্‌ 
পিয়া মধু মন্ত হারৌর এলাত 
না ধারিয়া জীবন মরণর ধার 
গড়েয়া তুলেছি আজি রম্য ধাম, 
এদুনিয়া ভীষম জবালার। 
আ. হাঃবিল্মিলঝিল্‌মিল্‌ 
কতি হোতা পৃথিবীর বন বননীর 
কতি মোহ টান চেই কতি রং রস 
সীমা নেই বানা নুংশির দান - 
আছে কতি মোর নিয়ত্তীর। 


-. দৃষ্টিকোণ 
মালিনী! নেগা ঝাকাগো বুজে কেলয়া জিতৈগা। হকুমেও 
যেনি ছতছে বনরাঝে 5 আাহিতে, নাহিতে কোনদিন - 
জাতি বিজাতী নানান ফুল, _ নৈরাশার নুংশিল ফুল 
তুল, আকেইগো করে তুল। নাহিতে আর ছাতনিত্‌। 
না এড়াদি, না বেলাদি আজি যে ফুল ছাতয়া বনে বনে, 
না মাংকরে দি, আকৃগো তি। বৌ বানা পাহীয়ার সানে। 
অসার জনমহান বুলে - জানে নুংশিপা গতে-বাসে 
মানুরকা ছাতয়া থায়লে হাজিয়া অপূর্ব নূয়া হাজে ; 
আশাহান না বাগেদি আজি। মাতাম মাতামে, সিল সিল 
নৈরাসার শূন্যহানে হাবি তাপ্থা নুংশিপা সাজেল্ল 
ওয়া খালে নাদি মুত্করে। লাজ-কাজ বেলা, ছাত ছাত 
লেংকরে দে, সেংকরে দে থার ছাতয়া ডেঙে পাতাত। 
ভীবনর য্যারী সারে দে ! যদি কোনগয় বানা পেয়া 
মালিনী ! মালিনী! মালিনী নিতারাগা সেত্‌ করিয়া। 
আসি ও ফুল, তারে নাথদি ইমে, 
জিতৈগা জঙে। 
তা এতে 
কার কাজে? তোর কাজে। আজি স্বার্থক কর আজিতে তারে। 
মাতাম মাতামে লিরি লিরি নিশ্বার্থ প্রেমময়, তেবৌ 
বৌ হানর সানে চরে চরে সহায় সম্বল হীন, তাও 
তাপূথা নুংশিপা খংচেতে অসহায় অথর্বর সানে 
মাতেয়া যাওরীগা ডাহাকে। পাঙ পাঙ থার চেয়া তোরে। 
যদি তোর বানাহানে তারে 
০৯ স্বার্থক করে দেনা পারর, 
ফুল কি না ছাতছিতা আজি কিয়াকা সেতু করিয়া থর। 
নুংশি পানার্কা তানু খানি! নেগা নেগা ঝাকাগো বুজিয়া 
আজি যদি যাওরীগা বেলা বিলা দেগা ঘরে ঘরে নিয়া 
'নৈরাশার নিখু'র আঁধারে থয়'। যদি তোর নুংশিল তার 
ছনার জনমহান তার এ ব্যর্থ জনম তৃপ্তি পার, 
জিতৈগা মাওয়া। রাতিকার শকদে খানি, বিলাদে খানি, 
আধারে, নিথর জীধারেও, হে যুগ যুগাত্তরর মালিনী! 
_- ০০০ 

2 দিসি ররর 


জুলাই ২০০৩ ইংরেজীত্ত বিষুপ্রিয়া মণিপুরী সাহিত্য সভা পত্রিকাহান তিন মাহা পিছে পিছে 
নিকালানির হতনা করেছি। ( বৈশাখ, হাওন, কার্তিক, মাঘ)। 

লেখক গিরিগিথানীয়ে তানোর প্রবন্ধ, কবিতা, য়ারি, উপন্যাস, নাটক, রম্য রচনা বা আর আরতা 
নিজর কপি থয়া খানি ডাষ্র আখরে লিখিয়া দিয়াপেঠাদিবাং। লেখা চের পিঠি আহানাত ইকরানি 
অকৃ। 

জমা অইতয় লেখা ফিরৎ দেনার দায়িত্ব নেনা নুরারিয়ার। 

পত্রিকাহানর বছরর সংখ্যাহানীর দামহানী ৮০ টাকা। কপি বা সংখ্যা আহানর দাম হুদ্দা রূপা ২০.০০ 
হান। 

বিতর্কিত লেখা গ্রহণযোগ্য নাগয়। 


৬। সৃষ্টিকামী সাহিত্যর ভাণ্ডার আগ হংকরানির হতনাহানাত হাবিয়ে পাংকরিক। 
৭। সমাজর ভেদাভেদ মূলক লেখা প্রকাশ করানি নাইতয়। 
৮। পত্রিকাহানর বানান পদ্ধতি সম্পাদক বারো পরিচালক মণ্ডলীর আতে থাইতয়। 
৯। বিুপ্রিয়া মশিপুরির কৃষ্টিকলা এঁতিহ্যর বারো লয়ার লয়ার অপ্রকাশিত হোভা য়্যারী অগ্রাধিকার 
পেইতয়। 
১০। সৃষ্টিকামী সমালোচনা সাদরে গ্রহণ করানি অইতয়। 
১১। এজেন্টরে ১০% কমিশন দেনা অইতয়। 
১২। যোগাযোগর ঠিকানা £ মৃখ্য সম্পাদক - তিন মাহিয়া বিষুপ্রিয়া মণিপুরী সাহিত্য সভা 
(লেখা দিয়া পেঠানির পত্রিকা। 

শাখা দোকান 
রাজগড় রোড়, ওয়েস্ট বাইলেন - ৯২, ঘর নং - ৪৭ 
গুরাহাটী - ৭৮৮১০০৭ 


ফোন ঃ ২৫১৪০৪১ 


গুরাহাচীতত উত্তর-পূর্ব ভাতাত ভিবুগপ্রিতা মানপুরীর হাত -বসানিনর ফাতিযসালির 
ঘিজ্জারাম, গারো, অসমীয়া হলুম জারা তািক্রষ্টর দূত মলার বির্রাহাগ্য (দাকাল। 

